কলকাতাতেই স্থায়ী হচ্ছেন শাকিব?\nডেইলি সিলেট ডট কম :: প্রকাশিত হয়েছে : ১৩ মার্চ ২০১৮, ২:১১ অপরাহ্ন | ২:১১ অপরাহ্ন\nবিনোদন ডেস্ক:: ঢাকাই সিনেমার নাম্বার ওয়ান হিরো বলেই খ্যাত শাকিব খান। তিনি এখন কলকাতার সিনেমা নিয়ে ব্যস্ত। সম্প্রতি কলকাতাতেই কাটছে শাকিবের দিনরাত; মাসের ২৮ দিন সেখানেই থাকছেন। ঢাকায় আসছেন কেবল শুটিং থাকলেই। অবসরে কলকাতায় মঞ্চে মঞ্চে পারফর্ম করে বেড়ান।\nকলকাতায় বাণিজ্যিক ছবির বাজার নেই। ধুকছেন ওখানকার প্রযোজক, নির্মাতা ও নায়ক-নায়িকারা। এমনি সময়ে যৌথ প্রযোজনার ‘শিকারী’ ও ‘নবাব’ ছবির সফলতার পর কলকাতার নির্মতা ও প্রযোজকরাও বাংলাদেশের সিনেমার বড় তারকা শাকিবকে নিয়ে আগ্রহী হয়ে উঠেছেন। বাংলাদেশের বাজার ধরতে বিভিন্ন নায়িকার সঙ্গে শাকিবের জুটি করে বানাচ্ছেন সিনেমা।\nশাকিবও দুই বাংলার সুপারস্টার হবার বাসনায় গা ভাসিয়েছেন। যদিও দুই বছরে কলকাতার ইন্ডাস্ট্রিতে ও দর্শকের কাছে শাকিব আশানুরুপ সাড়া কোনোটাই পাননি। তাকে মূলত ঢাকায় প্রবেশের তুরুপের তাস হিসেবেই দেখছে ওপার বাংলার ‘মসলাদার’ সিনেমার সংশ্লিষ্টরা।\nআগে ভরসা ছিলো যৌথ প্রযোজনা। তবে নতুন নিয়মাবলী যুক্ত হওয়ায় এই পদ্ধতিতে প্রচুর ঝামেলা পোহাতে হয়। তাই আপাতত শাকিবকে নিয়ে ওপার বাংলার নির্মাণের ছবিগুলো বাংলাদেশে আসবে দক্ষিণ এশীয় দেশগুলোর মধ্যে সম্পাদিত আন্তর্জাতিক বাণিজ্য চুক্তি সাফটার আওতায়।\nঅর্থাৎ, শাকিবকে তার দেশের দর্শকেরা দেখবেন আমদানি করে! যেখানে শাকিবের জন্ম সেখানকার দর্শকরা তার ছবি সাফটা চুক্তিতে কতোটা গ্রহণ করবেন সেটা আলোচনার বিষয়। তবে যে চুক্তির বিরুদ্ধে আন্দোলনে সোচ্চার ছিলেন শাকিব নিজেও সেই চুক্তিতেও তারই গা ভাসানো দেখে মুখ টিপে হাসছেন অনেকেই। স্বার্থ বুঝি অনেক কিছুই ভুলিয়ে দেয়!\nএদিকে চলচ্চিত্রপাড়ায় শাকিবের কলকাতায় স্থায়ী হওয়ার গুঞ্জন। কারণ, আবাসন ব্যবস্থার সুবিধার্থে এবার কলকাতাতে ফ্ল্যাট কিনছেন বলে শোনা যাচ্ছে। শাকিবের এই ফ্ল্যাট কেনার খবরেই ছড়াচ্ছে নানা কথা। ইদানিং ঢাকার বদলে কলকাতার নায়ক হওয়াকেই নিজের জন্য সুবিধার মনে করছেন এই অভিনেতা?\nতার কলকাতা মুখী হওয়া ও নানা প্রশ্ন তৈরি হওয়ার পেছনে কিছু যৌক্তিক কারণও আছে বৈকি। নিজের ইন্ডাস্ট্রিতে কাছের মানুষদের সঙ্গে দূরত্ব তৈরি হয়েছে শাকিবের। স্ত্রী অপু বিশ্বাসের সঙ্গেও ছাড়াছাড়ি হয়ে গেল আনুষ্ঠানিকভাবেই। এখানে কমে এসেছে সিনেমাও। শাপালা মিডিয়ার হাফ ডজনেরও বেশি সিনেমায় চুক্তিবদ্ধ হলেও ছবিগুলো নিয়ে খুব একটা সন্তুষ্ট নন তিনি। সম্প্রতি মুক্তি পাওয়া ‘আমি নেতা হবো’ শাকিবের নামের সঙ্গে তাল মিলিয়ে ব্যবসা করতে পারেনি। নায়কের ব্যক্তিগত ঝামেলার প্রভাব পড়েছে জনপ্রিয়তাতে, বোঝা গেল বেশ স্পষ্টই। এর বাইরে ‘নোলক’ ছাড়া দেশীয় প্রযোজনার নতুন কোনো ছবি নেই শাকিবের হাতে। নিজেও করছেন না প্রযোজনা। স্বভাবতই, ঢাকাই ইন্ডাস্ট্রিতে কমেছে শাকিবের পিছুটান। থিতু হবেন কলকাতায়। দেশীয় প্রযোজনায় মনের মতো সিনেমা পেলে এখানে এসে কাজ করে যাবেন। অবশ্য, ঢাকায় খুব একটা শুটিং করেন না শাকিব। অংশ নেননা কোনোরকম প্রচারণাতেও। সেদিক থেকে ঢাকায় আসার খুব একটা প্রয়োজন পড়বেও না।\nশাকিবের ঘনিষ্ট সূত্র আরও জানা গেল, যেহেতু অভিনয়টাকে তিনি নিয়েছেন জীবনের ব্রত করে তাই নির্বিঘ্নে নিয়মিত অভিনয় করতে চান সবরকম ঝামেলা ও সমালোচনা পাশ কাটিয়ে। সেজন্যই কলকাতাকে বেছে নিচ্ছেন নিজের বসবাসের জন্য নিরাপদ শহর হিসেবে। সেখানে এরইমধ্যে একটা বলয় তৈরি হয়েছে শাকিবের। কমার্শিয়াল সিনেমার ভাবনার মানুষদের সঙ্গে বেড়েছে সখ্যতা। সেই ভরসাতেই কিনতে চলেছেন ফ্ল্যাট; আপাতত তার কাছের মানুষদের সূত্র তাই বলছে। তবে প্রশ্ন উঠেছে, দেশের হিরোকে দেশের সিনেমা হলে আমদানি করে দেখার বিষয়টি দর্শক সহজে মেনে নেবেন কী না।\nমুক্তির অপেক্ষায় থাকা শাকিব খান ও শুভশ্রী অভিনীত ‘চালবাজ’ সিনেমাটিকে শুটিংয়ের সময় বলা হয়েছিল যৌথ প্রযোজনার ছবি। এখন শোনা যাচ্ছে ভারতীয় ছবি হিসেবে এপ্রিল মাসে কলকাতায় মুক্তি পাবে ছবিটি। পরে সাফটা চুক্তির আওতায় বাংলাদেশে মুক্তি পাবে। প্রথমে ছবির পরিচালক হিসেবে শোনা যায় দুইটি নাম কলকাতার জয়দীপ মুখার্জীর ও বাংলাদেশের অনন্য মামুনের। কিন্তু সম্প্রতি প্রকাশিত সিনেমাটির ট্রেলারে মামুনের নাম নেই। বাংলাদেশের চলচ্চিত্র প্রিভিউ কমিটি কমিটি থেকে যৌথ প্রযোজনার চলচ্চিত্র হিসেবেও অনুমতি পায়নি ছবিটি।\nপ্রিভিউ কমিটির সদস্য পরিচালক সমিতির সভাপতি মুশফিকুর রহমান গুলজার বলেন, ‘অনেক আগেই আমাদের কাছে অনুমতি চেয়ে স্ক্রিপ্ট জমা পড়ে এই ছবির। আমরা পরীক্ষা-নিরীক্ষা করে বেশকিছু ত্রুটি পাই। যার কারণে যৌথ প্রযোজনার সিনামা হিসেবে অনুমতি দেওয়া হয়নি ‘চালবাজ’কে।’\nঅপেক্ষায় রয়েছে শাকিবকে নিয়ে সায়ন্তিকা ও নুসরাত জাহানের ছবি ‘মাস্ক’র মুক্তি। কলকাতার সবেচেয়ে বড় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে একক প্রযোজনাতেই ছবিটি নির্মিত হবে বাংলাদেশে। সাফটায় ছবিটি মুক্তি পাবে বাংলাদেশেও। এ ছবিটি নিয়েও আশাবাদী কলকাতার দুই নায়িকা। তারাও বুক বেঁধেছেন শ্রাবন্তী ও শুভশ্রীর মতোই সফল হবেন বাংলাদেশে, সেই আশাতে।\nএর বাইরে শাকিব আরও দুটি সিনেমাতে কাজ করছেন শুভশ্রী ও সায়ন্তিকাকে নিয়ে। সেগুলোও সাফটায় আসবে। ভাবনার বিষয় হলো, সাফটায় ভারত থেকে আসা কোনো ছবিই এখন পর্যন্ত বাংলাদেশে ব্যবসা করতে পারেনি। ওপার প্রসেনজিৎ, বাংলার জিৎ, দেব, অঙ্কুশ, সোহম, ঋতুপর্ণাি, শ্রাবন্তী, শুভশ্রীর মতো তারকারাও খালি হাতে ফিরেছেন। শাকিব কী নিজের দেশে ভিনদেশি হয়ে নায়ক হয়ে সফল হতে পারবেন? নাকি দেশ ছেড়ে বিদেশে সাফল্যের আশায় পা বাড়ানো শাকিব পুড়বেন অনুশোচনায়? উত্তর হয়তো মিলে যাবে একদিন।


'বিন্দুবিসর্গ' প্রমাণ করে জনপ্রিয়তা ও উচ্চমানের সাহিত্যের মধ্যে কোনও তফাৎ নেই - TheWall\n‘বিন্দুবিসর্গ’ প্রমাণ করে জনপ্রিয়তা ও উচ্চমানের সাহিত্যের মধ্যে কোনও তফাৎ নেই\n‘বিন্দুবিসর্গ’ ।। দেবতোষ দাশ ।। পত্রভারতী ।। ২০১৭ ।। ৩৭৫/-টাকা\nদেবতোষ দাশের ‘বিন্দুবিসর্গ’ প্রথম প্রকাশিত হয় ২০১৭-র ফেব্রুয়ারিতে। দ্বিতীয় মুদ্রণ ওই একই বছরের নভেম্বরে। লক্ষ করবার মতো, মাত্র আটমাসের মধ্যে দ্বিতীয় মুদ্রণ। বাংলা উপন্যাসের প্রকাশনায় এমনটা সচরাচর ঘটে না। কোনও কোনও লেখকের কেচ্ছ্বা-নির্ভর উপন্যাসের ক্ষেত্রে অবশ্যি এরকম হয়। নাহ! ‘বিন্দুবিসর্গ’-তে বিন্দুমাত্র কেচ্ছ্বা-কাহিনি নেই। কোনও রগরগে ঘটনার ঘনঘটাও নেই। নেই প্রেমভালোবাসা বা নরনারীর মিলন বর্ণনা। মধ্যবিত্তের সেন্টিমেন্টে সুড়সুড়ি দেওয়ারও চেষ্টা করেননি লেখক। তা সত্ত্বেও একটি উপন্যাস কী করে বেস্ট সেলার হয়ে উঠল—সেটাই দেখার।\nঅনেক সময় বেস্ট-সেলার, জনপ্রিয়তাকে আমরা সন্দেহের চোখে দেখি। অতি দ্রুত একাধিক সংস্করণ হলে তাকে সাহিত্য হিসেবে মান্যতা দিতে চাই না। আমাদের এইসব ভাবনাকে মিথ্যে প্রমাণ করে দিয়েছে ‘বিন্দুবিসর্গ’। এই গ্রন্থের পাঠক অনুধাবন করবেন— জনপ্রিয়তার সঙ্গে উচ্চমানের সাহিত্য-শিল্পের কোনও বিরোধিতা নেই। আলোচ্য গ্রন্থটি একাধারে পাঠকপ্রিয় এবং সাহিত্য হিসেবেও যথেষ্ট গুরুত্বপূর্ণ।\nএকটি বিশেষ উদ্দেশ্য নিয়েই লেখা হয়েছে এই উপন্যাস। আরও স্পষ্ট করে বলা যেতে পারে—একটি বিশেষ তত্ত্বভাবনাকে পাঠকের কাছে পৌঁছে দেওয়ার দায় থেকেই দেবতোষের এহেন আখ্যান। তত্ত্বভাবনাটি কী? ‘কথামুখ’ অংশে লেখক স্পষ্ট করে বলেছেন—“লিটল ম্যাগাজিন মারফৎ কলিম খান ও তাঁর সহযোগী রবি চক্রবর্তীর চিন্তাভুবনের সঙ্গে কিছুটা পরিচয় ছিল, সেই সূত্রে জানা ছিল তাঁরা রামায়ণ-মহাভারত-পুরাণসহ প্রাচীন সাহিত্যে লুকিয়ে থাকা সংকেতসূত্র ও তার আচ্ছাদন সরিয়ে বার করে আনছেন প্রকৃত সত্য। শব্দের প্রচলিত অর্থ পরিত্যাগ করে তাঁরা শব্দের ভিতর নিহিত ক্রিয়াভিত্তিক অর্থ ব্যবহার করছেন, ফলে, কেবল প্রচলিত ধারণা নয়, কী আশ্চর্য, বদলে যাচ্ছে ভারতবর্ষের প্রাচীন ইতিহাসও। এই দুই দার্শনিকের বিকল্প দর্শন-ইতিহাস-ভাষাতত্ত্বকে উপন্যাসে রূপ দিলে কেমন হয় ? কিন্তু চিন্তায় পড়লাম জটিল এবং চমকপ্রদ বিষয়ভাবনার প্রয়োগ নিয়ে। স্থির করলাম পাঠকের আগ্রহ ধরে রাখতে উপন্যাসটির বহিরঙ্গ হবে থ্রিলারের।”\nসাম্প্রতিককালের দুই ভাষাতাত্ত্বিক-দার্শনিক-চিন্তকের ভাবনাকে অধিকতর পাঠকের কাছে পৌঁছে দেওয়ার জন্য লেখক এতটাই বদ্ধপরিকর ছিলেন যে, তাই থ্রিলারের আঙ্গিক গ্রহণ করেছেন। উল্লেখ করা বাহুল্য হবে না, উপন্যাসটি উৎসর্গ করা হয়েছে তাঁদেরকেই—“মহর্ষি কলিম খান ও মহর্ষি রবি চক্রবর্তীকে”। লেখকের উদ্দেশ্য সম্পূর্ণ সফল হয়েছে। ‘বিন্দুবিসর্গ’-এর পাঠক মাত্রেরই উৎসাহ জাগে কলিম খান এবং রবি চক্রবর্তীর কাজের প্রতি।\nকলিম খান আখ্যানের প্রধান চরিত্র। উপন্যাসে তাঁর নাম কবীর খান। কলিম খানের চিন্তাভাবনাই হুবহু উঠে এসেছে আখ্যানে। ইতিহাসের মেধাবী ছাত্র কবীর ছাত্রাবস্থা থেকেই ছিলেন অন্যরকম। রামায়ণ মহাভারতের লাইন তুলে অর্থ জানতে চাইতেন স্যারেদের কাছে। কিছু উত্তর পেতেন, কিছু পেতেন না। নিজের ভাষায় লেখা সাহিত্যের অর্থ কেন বুঝতে পারবেন না — এই প্রশ্ন তাড়া করে বেড়াত তাঁকে। ফাইনাল ইয়ারে পরীক্ষা দেননি। নিজের কাজ, গবেষণা নিয়ে মগ্ন ছিলেন।\nঅনেক বছর পরে দেখা হয়ে যায় তাঁর বন্ধু ব্যাচমেট ইউনিভার্সিটি টপার বিল্বদল চট্টোপাধ্যায়ের সঙ্গে। বিলু অধ্যাপনা না করে সাংবাদিকতাকে পেশা হিসেবে বেছে নিয়েছেন। বর্তমানে মিডিয়া কুলপতি। বাংলা ইংরেজি দুটি ভাষায় তাঁর কলাম যথেষ্ট জনপ্রিয়। পুরনো বন্ধু কবীরের কাজের প্রতি উৎসাহী হন তিনি। তাঁর মিডিয়া হাউস থেকে কবীরের লেখাগুলিকে প্রকাশ করতে চান।\nআমাদের দেশ বিদ্যায়তনিক প্রতিষ্ঠা ছাড়া কোনও চিন্তকের বৈপ্লবিক ভাবনাকে মান্যতা দিতে চায় না। তার উদাহরণ কলিম খান তথা কবির খান। তবে মিডিয়াকে যথেষ্ট গুরুত্ব দেওয়া হয়। বিদ্যায়তনিক তাত্ত্বিক নয় বলেই কবীর খানের ভাবনা-বিশ্বকে তুলে ধরার দায় কাঁধে তুলে নিয়েছিলেন বন্ধু বিলু। তিনি জানতেন কতটা গুরুত্ব তাঁর খ্যাপাটে বন্ধু কবীরের ভাবনা। তিনি যে নিয়মিত কলামগুলি লিখতেন তাতে একটু একটু করে আলো ফেলতেন সেই নতুন ভাবনার জগতে। কলামগুলির বিষয় ছিল নতুন সভ্যতার ইতিহাস, মানুষের সভ্যতার ইতিহাস, ইউরোপীয় দৃষ্টিভঙ্গির সীমাবদ্ধতা ইত্যাদি। কবীরের সমগ্র লেখাগুলি অতি যত্নে আগলে রেখেছিলেন তিনি। বিশ্বস্ত সেক্রেটারির হাতেও দিতে চাননি। ল্যাপটপে টাইপ করিয়ে পাসওয়ার্ড দিয়ে রেখেছিলেন নিজের হেপাজতে। যেটুকু সামান্য প্রকাশিত হয়েছিল তাঁর বিভিন্ন কলামের মাধ্যমে তাতেই বিপদের গন্ধ পেয়েছিলেন নীলুর মতো লিডাররা।\nউপন্যাসের শুরুতে দেখা যাচ্ছে দুঁদে সাংবাদিক, ‘ভোরের কাগজ’-এর সম্পাদক বিলু নিজের অফিসের চেম্বারে রাত বারোটার পর খুন হয়ে গেছেন। মৃত্যুর পূর্বে অস্পষ্টভাবে তিনি উচ্চারণ করেছিলেন—“৪, ৬, ১০, ১২, ১৬, ২…কবির গানকে…খুন… কোরো না…গান…খুন হলে সব শেষ…ইতিহাস… শেষ… অনুস্বর…বিসর্গ…চন্দ্রবিন্দু”। লালবাজার গোয়েন্দা বিভাগের নামকরা অফিসার রজত মিডিয়া ব্যারন এই ভিআইপি খুনের তদন্তে নেমেছেন। সঙ্গী তাঁর বন্ধু ধরণী কয়াল—ডিকে। ডিকে ধীরে ধীরে এই রহস্যময় গুপ্ত কথাগুলোর অর্থ উদ্ধারের চেষ্টা করেছেন। তাঁর রহস্য-উন্মোচন ও তদন্তের সূত্রে কাহিনি এগিয়েছে। আমরাও আবিষ্কার করতে করতে গেছি কীভাবে কবির খানের নতুন চিন্তনের সঙ্গে যুক্ত হয়ে গেছে বিলুর হত্যা রহস্য এবং জাতীয় রাজনীতি।\nকাহিনির শুরুতেই লেখক খুনির পরিচয় জানিয়ে দিয়েছেন। কবীর এবং বিলুরই ক্লাসমেট বন্ধু নীলকণ্ঠই হত্যা করেছেন বিলুকে। আল্ট্রা ন্যাশনালিস্ট গ্রুপের লিডার নীলু আগের দিনই অ্যাপয়েন্টমেন্ট করেছিলেন বিলুর সঙ্গে। আরও বলেছিল যে তিনি এখন নাম বদলেছেন। অদ্বৈত তার নতুন নাম। বিলু সিকিউরিটিকে অদ্বৈত নাম বলে রেখেছিলেন। চেহারায়ও বদল এনেছিলেন নীলু। ফলে প্রাথমিকভাবে খুনি অদ্বৈতকে ট্রেস করতে পারেনি পুলিশ। নীলু বন্ধুকে দলের স্বার্থে খুন করলেন। কারণ সেই একই, কবীর খানের ভাবনা। বিলুর পর কবীরই তাঁর টার্গেট। আর তা বুঝতে পেরেছিলেন বিলুর সেক্রেটারি নিবেদিতা। তাই বিলুর হত্যার পরেই তিনি কবীরকে নিয়ে ছুটেছেন নিরাপদ আশ্রয়ে। শেষ পর্যন্ত ডিকেও সঙ্গী হয়েছেন তাঁদের। নীলকণ্ঠ তাঁর দ্বিতীয় টার্গেট কবীরকে বড় সহজেই পেয়ে গেছেন। যদিও শেষ পর্যন্ত কবীরকে হত্যা করতে পারেননি। নিবেদিতাই বাঁচাতে পেরেছেন কবীরকে এবং তাঁর মহামূল্যবান পাণ্ডুলিপিকে। সে এক রোমহর্ষক কাহিনি।\nকী এমন ছিল কবীরের চিন্তার জগতে ? রামায়ণ-মহাভারতের মধ্যেই লুকিয়ে আছে মানবজাতির ইতিহাস। তিনি বাংলা ভাষার ভাব-বেসড্ সেমাটিক্স বা ক্রিয়াভিত্তিক শব্দার্থ আবিষ্কার করে বিপ্লব করে দিয়েছেন। কয়েকটি লিট্‌ল ম্যাগাজিনে তাঁর লেখা প্রকাশিত হলেও বেশি সংখ্যক মানুষের কাছে পৌঁছোয়নি। প্রাচীন ভারতবর্ষের প্রায় ছ-হাজার বছরের কোনও ইতিহাস নেই। ৫০০০ বিসি থেকে ১০০০ এডি। এই ৬০০০ বছরের ভারতীয় ইতিহাসের পথটা যেন জলে ডোবা রাস্তা। এ-মাথা থেকে ও-মাথায় যাতায়াতের জন্য মাঝে মাঝে একজোড়া ইঁট পাতা। বিলু তাঁর বন্ধু কবীরের ভাবনাকে ব্যাখ্যা করতে গিয়ে এভাবেই বলেছেন বন্ধু নীলকণ্ঠকে। ইউরোপ আমাদের পুরাণকে ইতিহাস হিসেবে মানেনি। মাইথোলজি বলে দায় এড়িয়েছে। আর কবীর খান প্রমাণ করতে চেয়েছেন বেদ-পুরাণ, রামায়ণ-মহাভারত, উপনিষদ, সাংখ্য, যোগ, তন্ত্র ইত্যাদি হল সুলিখিত ইতিহাস।\nইউরোপের কাছে সে ইতিহাস অজ্ঞাত হতে পারে, কিন্তু ভারতীয়দের কাছে তা অজ্ঞাত ছিল না। আছে ছান্দস হিসেবে। বৈদিক রচনাবলীকে এক কথায় ছান্দস বলে। আর হরিচরণের বঙ্গীয় শব্দকোষ বলছে ছান্দস মানে আচ্ছাদিত বা গুপ্ত। তিনি ভারতের ইতিহাসকে এভাবে ভেঙেছেন—সনাতন যুগ, বৈদিক যুগ, বৌদ্ধ যুগ, হিন্দু যুগ, মুঘল যুগ, তারপর ব্রিটিশ যুগ।\nসনাতন যুগে যা ছিল যৌথ সম্পত্তি। বৈদিক যুগে ব্রাহ্মণ বা জ্ঞানজীবীরা সেই যৌথ সম্পত্তির ওপর পূর্ণ অধিকার করে নেয়। ফলে সনাতন যুগের বিপরীতে গিয়ে বৈদিক যুগে মন্দিরকেন্দ্রিক সমাজব্যবস্থা এস্টাব্লিশড্ হয়। যা কিছু মন্দ সেইসব সিদ্ধান্ত নেওয়া হত মন্দিরে। বেদজীবী ব্রাহ্মণরা অত্যাচারী হয়ে ওঠে। সনাতন সমাজে জ্ঞানকর্মীর কোনও বিভাজন ছিল না। এই যুগেই নগরকেন্দ্রিক সভ্যতাগুলো গড়ে ওঠে। হরপ্পা-মহেঞ্জদাড়ো। এরপর নগরকেন্দ্রিক সাম্যবাদী সভ্যতা ভেঙে পড়ে। গড়ে ওঠে মন্দির-কেন্দ্রিক বৈদিক সভ্যতা। সভ্যতার ইতিহাসে প্রথম ডিভিশন অফ লেবার। তিন রকম পরিচালক—ব্রাহ্মণ, ক্ষত্রিয়, বৈশ্য। পাঁচ পাঁচ পাঁচ অনুপাত। বাকি ৮৫ শতাংশ কর্মী-মানুষ শূদ্র। আর তা হয়ে দাঁড়াল বংশানুক্রমিক। পুরোহিত তন্ত্রের এই অত্যাচার চরমে উঠলে দরকার হল পালটা ধর্মের। বৌদ্ধ ধর্ম তা পূরণ করে। শুরু হয় রামরাজত্বের। বিপ্লববাদী বাল্মীকিরা লিখে রেখে গেছেন সেই ইতিহাস। তাই এখনো সুদিনকে রামরাজত্ব বলি। সেই বৌদ্ধ ধর্মও পরে মৌলবাদীদের খপ্পরে পড়ে গেল। যে বুদ্ধ মূর্তিপূজার বিরোধী ছিলেন সেই বুদ্ধের একার মূর্তিসংখ্যা যা পাওয়া গেল ভারতে তার আগের সমস্ত বিগ্রহের সংখ্যাকে ছাড়িয়ে গেল।\nততদিনে বহু মূর্তি মন্দিরে জায়গা করে নিয়েছে। পুরোহিত তন্ত্রের রমরমা। মন্দির বা দেউলগুলো হয়েছে সম্পদ জমানোর সেন্টার। তারাই একাধারে মানুষের প্রতিনিধি, বিধানদাতা, বিচারক ও ব্যাংকার। এই দেউলগুলোই মানুষের সর্বস্ব হরণ করে মানুষকে দেউলিয়া করে দিচ্ছে। পুরোহিত ব্রাহ্মণও হয়ে উঠেছে জনগণের কাছে ঠক্ বা ঠক্কর, পরে যারা ঠাকুর।\nপুরাণের অভূতপূর্ব ঐতিহাসিক ব্যাখ্যা। শব্দ খুঁড়ে খুঁড়ে কবীরের এই বিপজ্জনক খেলা মেনে নিতে পারেন না নীলকণ্ঠের মতো সাম্প্রদায়িক হিন্দুত্ববাদী সংগঠনের নেতারা। কবীরের ভাবনা পুরোটা প্রকাশ হলে ভারতবর্ষের দলিত ইতিহাস পাল্টে যাবে। কবীরের ভাবনায়— যাকে হীন বানানো হয়েছে সেই অন্তেবাসী শূদ্রই হিন্দু। তাদের দেশই হিন্দুস্থান। be-hind, hind, hindrance প্রভৃতি hin-যুক্ত শব্দগুলো একই ‘হীন’ গোত্রের শব্দের ইউরোপীয় উত্তরসূরি। হীন ইউরোপে গিয়ে hin হয়েছে। মধ্যযুগের ইউরোপ একদল লোককে hind নাম দিয়েছিল, যাদের অবস্থা আমাদের হিন্দুযুগের শূদ্রের সঙ্গে মিলে যায়। তারা মাঠে বা hinterland-এ থাকে অর্থ্যাৎ অন্তেবাসী। মালিকের শস্য পাহারা দেয়। ক্রীতদাস।\nপরিচিত গল্পকে কবীর অদ্ভুতভাবে ঘুরিয়ে দিচ্ছেন নতুন অর্থ আরোপ করে। ডিকে কবীরের লিট্‌ল ম্যাগাজিনে প্রকাশিত পুরনো কিছু লেখা পড়েছেন এই রহস্য-উন্মোচন করতে গিয়ে। সেই সূত্রে কবীরের লেখা থেকে পাতার পর পাতা উদ্ধৃত করেছেন লেখক। আর সেই উদ্ধৃতি উদ্ধৃত করবার প্রলোভন ত্যাগ করতে পারছি না। প্রকৃত পক্ষে যা কলিম খানের প্রবন্ধেরই অংশ।\n“…আদিকালে সমগ্র সমাজের চেতনা এবং ঐ সমাজের যে কোনও একজন সদস্যের চেতনা সমান ছিল, একজন মানুষ যা জানত বুঝত, সমাজের প্রত্যেক সদস্যই তাই জানত বুঝত।\nপ্রত্যেকের আক্কেল বা বুদ্ধি সমান। কারো কম বা কারো বেশি নয়। কীটপতঙ্গের সমাজে বা কুকুর-বেড়ালের সমাজে যেমনটি হয়। তেমন মানুষকে সেকালে নর বলা হত না, বলা হত ‘মহ’ বা ‘মহান’। বায়ুপুরাণ বা বিষ্ণুপুরাণসহ প্রায় সব পুরাণের ‘আদিসর্গে’ এই ‘মহ’ বা ‘মহান’দের আবির্ভাবের কথা আছে।\nসংস্কৃত ও প্রাচীন বাংলায় বিপ্রতীপ শব্দসৃষ্টির একটি নিয়ম দেখতে পাওয়া যায়। যেমন, হিংসা থেকে সিংহ, রাধা থেকে ধারা, মরা থেকে রাম ইত্যাদি। অনুসন্ধানে জানা যায় হংস, নদী, মন, শব ইত্যাদি বহু শব্দ ঐ একই নিয়মে তৈরি হয়েছে।\nসেই নিয়মানুসারেই ভারতের ‘মহ’ =MOHO বিদেশে গিয়ে হয়েছে ‘হোম’ =HOMO। পরে তা Homo sapiens হল। sapiens মানে আক্কেল বা বুদ্ধি। অর্থ্যাৎ যাদের বুদ্ধি একইরকম মানে সেই ‘মহ’ বা ‘মহান’দের কথা। …এই ‘মহ’-ই পরবর্তীকালে নমনীয় হয়ে একদিন ‘মনুঃ’ (=MAN-HU) হল এবং বিদেশে গিয়ে একই নিয়মে হল HU-MAN। প্রাচীন ভারতের ইতিহাসে ‘মহ’ বা ‘মহান’-এর পরই ‘মনু’র আগমন। প্রায় সব পুরাণই এর সাক্ষী।\nআর মহান মনুতে পরিণত ‘হয়েছে’ বলে ইংরেজিতে কথাটা Human being (=মনু হওয়া) হয়েছে, না হলে ‘being’ কথাটা কেন ‘human’-এর লেজুড় হয়ে থেকে যাবে!\nএই মহান-দের দ্বারা জাত সমাজবৃক্ষ বা দারু-ই ‘মহান-জ-দারু’, যার ধ্বংসাবশেষ মহেঞ্জোদাড়ো নামেই আমাদের কাছেই পরিচিত। গোটা ইতিহাসটাই এইভাবে গুছিয়ে বলা আছে আমাদের ইতিহাসে অর্থ্যাৎ পুরাণে।”\nডিকের মতো উপন্যাসের পাঠকও অনুভব করেন— কীভাবে আমরা নিজেদের সম্পদকে ফেলে রেখেছি ধর্মীয় পুস্তকাবলি নাম দিয়ে। ভারতীয় ইতিহাসের প্রকৃত পাঠ হয়নি। ইউরোপিয়ানদের শেখানো ইতিহাস শিখেই আমাদের ইতিহাস চর্চা। ইতিহাস আর পুরাণকে একসঙ্গে আজ পর্যন্ত কোনও ঐতিহাসিকই মেলাননি। কবীর চেয়েছেন পুরাণের গল্পগুলির সঙ্গে ইতিহাসকে মেলাতে। পুরাণ যদি গল্পগাথা বা রূপকথাই হয় তাহলে ইতিহাসের এত স্মৃতিচিহ্ন ছড়িয়ে ছিটিয়ে কেন ?\nকবীর তাঁর ব্যাখ্যাকে অসামান্য দক্ষতায় প্রামাণ্য করে তুলেছেন। পড়তে গিয়ে বিন্দুমাত্র সন্দেহ জন্মায় না। যেমন, কবীরের মতে রাবণ পুরোহিত শ্রেষ্ঠ। ‘রব’ থেকে জাত, অর্থ্যাৎ উচ্চরব করে যারা তাদের রাবণ বলা হয়। বড় বড় প্রতিশ্রুতি প্রদানকারী। বর্তমান নেতাদের পূর্বসূরী। পুরোহিততন্ত্রের কেন্দ্রীয় প্রশাসনকে বলা হত লঙ্কা। জনসমুদ্রের মাঝে শিলীভূত দ্বীপ। এযুগের পার্লামেন্টের মতো। যারা যেত লঙ্কায় তাদের রাবণ বলা হত। এর দশটা দপ্তর। তাই দশানন। রাম এই পুরোহিততন্ত্রের বিরুদ্ধে গিয়ে রাবণকে হত্যা করে বৈষম্যহীন রামরাজত্ব প্রতিষ্ঠা করেছিলেন। রামের ক্রিয়াভিত্তিক অর্থ রম, যে স্থানে রমণ করা হয়। ফিনান্স ক্যাপিটালকে ঘিরেই এই রমণ। বৌদ্ধযুগের অস্তবেলায় রাম অতি ঘৃণ্য বলে ঘোষিত হয়। তাই অতি ঘৃণার প্রকাশস্বরূপ শিক্ষিতরা রাম-রাম উচ্চারণ করে থাকেন।\nআবার, প্রাচীন ভারতে সরকার-স্বীকৃত অর্জনকে বলা হত অর্জুন। এখন বলে হোয়াইট মানি। আর যে অর্জন সরকার-স্বীকৃত নয় তা পরিণয় হয় কৃষ্ণধনে। এখন যাকে বলা হয় ব্ল্যাকমানি। অর্জনের অংশ সরকার নিয়ে নেওয়ার ফলে উপার্জন থেকে কালো রঙ চলে যায়। পরিণত হয় সাদা টাকায়, আইনি টাকায়। সরকার গৃহীত সেই অংশটিকে প্রাচীনকালে বলা হত ‘অগ্রহর’, অর্থ্যাৎ অগ্রভাগ হরণ। কর বা ট্যাক্স। নগদ নারায়ণ মর্তে অবতীর্ণ হয়েছিলেন ওই ট্যাক্সখোর ট্যাক্সজীবীদের বিরুদ্ধে জনগণের বিদ্রোহ হিসেবে। ট্যাক্সখোর মানে যারা সামাজিক পুঁজি বা যৌথ পুঁজির সমর্থক। শ্রীকৃষ্ণ ব্যক্তিপুঁজির। তখন মানুষের অর্জনের অংশ যে দাবি করত তাকে কংস বলা হত।\nএরকম অজস্র উদাহরণ দেওয়া যায়। প্রত্নতত্ত্ববিদের মতো কবীর খানও আসলে খনন করতে করতে এগিয়েছেন আবিষ্কারের লক্ষ্যে। পুরনো কথাগুলোই খুঁড়ে বার করেছেন। পড়তে পড়তে বারবার মনে হয় ভয়ংকর সামাজিক সত্য লুকিয়ে আছে কবীরের পাণ্ডুলিপিতে। কবীর খান যে কাজ শুরু করেছেন ভবিষ্যতে নিশ্চয় সেই পথের পথিক হবেন আরও আরও পণ্ডিত তত্ত্বভাবুকেরা। সেদিন সত্যিই হয়তো সাংস্কৃতিক বিপ্লব ঘটে যাবে আমাদের দেশে। এই আখ্যান আমাদের এরকম একটি বোধে উন্নীত করে। এক অলৌকিক ঐতিহাসিক বিভ্রমের শিকার হই আমরা। অথবা দীর্ঘদিনের অভ্যস্ত ঐতিহাসিক বিভ্রম থেকে মুক্তি দেয় এই উপন্যাস। লেখকের কৃতিত্ব এখানেই।\nকবীর খানের ভাবনালোকে একবার ঢুকলে আর বেরোনো যায় না। তাঁর কথা বিস্ময়াবিষ্ট হয়ে শুনি। প্রতি মুহুর্তে নতুন কিছু আবিষ্কার করতে করতে চলি। এরকম অভিনব এবং চমকপ্রদ কাহিনি যে কোনও পাঠককেই আকৃষ্ট করবে। তারপরও লেখক থ্রিলারের আশ্রয় নিলেন! পাঠককে ভরসা করলেন না!\nথ্রিলার হিসেবেও খুব টানটান। অনেকগুলো পরত তার। কিন্তু দিনের শেষে বড্ড ম্লান হয়ে যায় থ্রিলারের রহস্য। কবীর খান-কৃত পুরাণ-ইতিহাস-ভাষাতত্ত্বের অমোঘ ব্যাখ্যার ঘোর থেকে বেরোতে পারি না আমরা। এই কাহিনির নিজস্ব একটা ভার আছে। তার উপর থ্রিলারের আঙ্গিক বড় বেশি ভারী করে তুলেছে। কবীর খানের ভাবনার সূত্রে আমরা পরিচিত শব্দের ভিতর রহস্যময় অর্থ আবিষ্কার করেছি। তার সঙ্গে আবার থ্রিলারের রহস্য! বস্তুত থ্রিলারের আঙ্গিক দাবি করেনি আশ্চর্য এই কাহিনি।\nথ্রিলারের আঙ্গিক বেছে নেওয়ার উদ্দেশ্যও বলেছেন লেখক। কোনও বিশেষ তত্ত্বকে প্রকাশ করবার তাগিদ থেকে সাহিত্য সৃষ্টিতে প্রাণিত হলে সেক্ষেত্রে শৈল্পিক দিকটির ক্ষতি হওয়ার সম্ভাবনা থাকে। এখানে অবশ্য তেমনটা না হয়নি। উপন্যাসের উদ্দেশ্য বিঘ্নিত করেনি তার সাহিত্যমূল্যকে। লেখকের ‘কথামুখ’ অংশের উক্ত স্বীকারোক্তি না থাকলে পাঠকের কাছে অজানা থেকে যেত কলিম খানের কথা। কিন্তু তাতে উপন্যাসের বিশেষ ক্ষতি বৃদ্ধি হত না।\n‘কথামুখ’ অংশে লেখক আরও একটি কথা বলেছেন—“বছর দশেক আগে দা ভিঞ্চি কোড পড়েই ভাবনাটি প্রথম মাথায় আসে, বাংলাতেও এমন উপন্যাস সম্ভব।” অর্থ্যাৎ তিনি খুব সচেতনভাবেই ‘দা ভিঞ্চি কোড’-এর কথা মাথায় রেখে বাংলা ভাষায় একটি এক্সপেরিমেন্ট করতে চেয়েছিলেন। সেই এক্সপেরিমেন্টের সফল ফসল ‘বিন্দুবিসর্গ’। এই আখ্যানের চরিত্রের মতো লেখকও শব্দ খনন করতে করতে এগিয়েছেন। গবেষকের অন্বেষা তাঁর মধ্যেও আছে সমান মাত্রায়। তাই অসামান্য মুনশিয়ানায় পাঠকের অনুসন্ধিৎসাকে উসকে দিতে সক্ষম হয়েছেন। বোধে ও ভাবনায় চারিয়ে দিতে পেরেছেন অমোঘ সব প্রশ্ন। উপন্যাস পড়া শেষ হয়। কিন্তু প্রশ্ন শেষ হয় না। প্রচলিত ইতিহাসচর্চার প্রতি প্রশ্ন। প্রচলিত পুরাণচর্চাকে প্রশ্ন। প্রচলিত পাঠভ্যাসকে প্রশ্নের মুখে ফেলে দেয় এই আখ্যান। সমসাময়িক সাম্প্রদায়িক রাজনীতির আবহও ম্লান হয়ে যায়নি। আর সেদিকেও প্রশ্ন ছুঁড়ে দিয়েছেন লেখক। শুধু এক রহস্যভেদী থ্রিলার বা আখ্যান-নির্ভর উপন্যাস নয়, ‘বিন্দুবিসর্গ’ তার চেয়েও বেশি কিছু। অনেকদিন পর বাংলায় এরকম গবেষণাধর্মী একটি উপন্যাস পড়ার সুযোগ হল। যা শুধু মাত্র উপন্যাসের ঘেরাটোপে আটকে থাকে না, মহত্তর এক প্রত্ন-অন্বেষার সন্ধান দেয়।\nBindubishorgoBookReviewDebotosh DasKalim Khanবিন্দুবিসর্গ\nদ্য ওয়াল ব্যুরো, পূর্ব বর্ধমান: বর্ধমান-কাটোয়া রোডের বেহাল দশা নিয়ে বারবার সরব হয়েছেন স্থানীয়রা। কিন্তু সুরাহা…


March 10, 2021\tin breaking, silde, রাজনীতি\nনাজিম উদ্দিন : বিএনপি মহাসচিব বলেন, বর্তমান নির্বাচন কমিশন তো আজ্ঞাবহ ক্রীতদাসের চেয়েও খারাপ। সরকারকে কিছু বলতে হয় না, তার আগে বলে দেয়-খুব ভালো নির্বাচন হয়েছে, সুষ্ঠু নির্বাচন হয়েছে, এই যে, আওয়ামী লীগের প্রার্থীরা সব জয়লাভ করেছে। আজকে এই জনসভা থেকে আমরা ঘোষণা করতে চাই, অবিলম্বে এই নির্বাচন কমিশনকে পদত্যাগ করতে হবে। একই সঙ্গে সরকারের অবিলম্বে পদত্যাগ এবং নিরপেক্ষ সরকারের অধীনে নির্বাচনের দাবি জানান বিএনপি মহাসচিব।\nডিজিটাল নিরাপত্তা আইন বাতিলের দাবি জানিয়ে মির্জা ফখরুল ইসলাম আলমগীর বলেন, এই সরকার খুব দুর্বল সরকার। এতো দুর্বল যে তাদের নিজেদেরকে রক্ষা করবার জন্য নতুন নতুন আইন তৈরি করতে হয়। এই যে ডিজিটাল নিরাপত্তা আইন তৈরি করেছে। এই যে আপনারা মোবাইল বলেন, ফেইসবুক খোলেন-এগুলো ওরা নিয়ন্ত্রণ করে, মনিটর করে। কে কোথায় কি বলে না বলে ওইগুলো দেখে।\nতারা যন্ত্র নিয়ে এসেছে ইসরাইল থেকে। যে দেশের সাথে আমাদের কোনো সম্পর্ক নাই। যেটা আবার আল-জাজিরা টেলিভিশন আবার সেটা প্রচার করে দিয়েছে। কী ভয়াবহ প্রচার। সেই প্রচারে আমরা বিস্ময়ে লক্ষ্য করলাম আমাদের সমস্ত প্রতিষ্ঠানগুলো ভেঙে চুরমার হয়ে যাচ্ছে।\nভারতের পররাষ্ট্র মন্ত্রী জয়শঙ্করের ঢাকা সফরকালে সীমান্ত হত্যা নিয়ে যে বক্তব্য দিয়েছেন তার প্রতিবাদও জানান বিএনপি মহাসচিব। তিনি বলেন, সীমান্ত হত্যা নিয়ে এই সরকারের এতো দুর্বলতা কেনো? কেনো সে নিজের নাগরিকের কথা বলতে ভয় পায়। কেনো কানেকটিভি ওরা চায় ? আমরা চাই যে, কানেকটিভি হোক। বানিজ্য বাড়ুক, প্রসার ঘটুক। কিন্তু আমি কিছুই পাবো না। আমি পোর্ট দিয়ে দেবো, আমার এয়ারপোর্ট ব্যবহার করতে দেবো, আমার রাস্তা ব্যবহার করতে দেবো কিন্ত বিনিময়ে আমি ফেনী নদীর পানিরও হিতসা পাবো, তিস্তা নদীর পানিরও হিতসা পাবো না।এটা হতে পারে না। সেখানে আমরা স্বাধীন কোথায়? সিটি করপোরেশনসমূহের নির্বাচন বাতিলের দাবিতে বুধবার বিকালে এক সমাবেশে বিএনপি মহাসচিব এই মন্তব্য করেন।\nPrevious: নিউজিল্যান্ড গণমাধ্যমে করোনা ইস্যুতে শেখ হাসিনার প্রশংসায় তামিম ইকবাল\nNext: পল্টনে বিএনপি অফিসের পাশে ভিক্টোরি হোটেলে বিস্ফোরণ, আহত ৩


সুন্দরবন কার? ভারতের না আমাদের? « NCBD – National Committee of Bangladesh\nবিস্তৃত সুন্দরবনের একাংশ ভারতে থাকলেও বাংলাদেশ অংশে আয়তনের বিশালতায় সুন্দরবনের রয়েছে নিজস্ব পরিচিতি। সুন্দরবন আমাদের অস্তিত্বের সাথে সম্পর্কিত। হাজার বছরের বিবর্তনে পরিণত এই বন কম করে হলেও ৫ লক্ষ মানুষের জীবন-জীবিকার একমাত্র সহায়। সুন্দরবন উঠে এসেছে আমাদের সাহিত্য চর্চায়। বন-বিবি আর পীর গাজীর এই বনের প্রভাব রয়েছে আমাদের অধ্যাত্নিক চেতনায়। আর এই বনের উপরই এবার লোভাতুর দৃষ্টি পড়েছে আমাদের উপর চিরকাল ‘দাদাগিরি’ দেখিয়ে আসা ভারতের।\nবাঘ আমাদের অনন্য প্রতীক। পৃথিবীর বিস্ময় এই বেঙ্গল টাইগারের একমাত্র আবাসস্থল আমাদের সুন্দরবন। অসংখ্য প্রজাতির প্রাণী আর উদ্ভিদের প্রাণ প্রাচুর্যে ভরা এই বন খুব একটা শান্তিতে নেই। পৃথিবী জুড়ে বেড়ে চলা উষ্ণতার বিরূপতা একে গ্রাস করছে। এই বনের উপর আমাদের নিত্য আগ্রাসন প্রাকৃতিক রুদ্রতাকেও ছাড়িয়ে গেছে বহু গুণ। বন বিভাগের অসাধু কর্মকর্তা-কর্মচারীদের যোগসাজশে সুন্দরবন এলাকায় গড়ে উঠেছে মাফিয়া রাজত্ব। সেখানে নদীতে বিষ মিশিয়ে মাছ মারা হচ্ছে, ফাঁদ পেতে ধরা হচ্ছে হাজার হাজার হরিণ আর প্রতি বছর অসংখ্য বাঘের বাচ্চা পাচারের ঘটনা আমাদের কারোরই অজানা নয়। এই মাফিয়া চক্র নির্বিচারে কাটছে বনের গাছ। প্রতিবছর বনবিভাগ যত টাকা রাজস্ব আদায় করে তার চেয়েও শত গুণ বেশী চাঁদা আদায় হয় সুন্দরবনের জেলে-মৌয়াল-বাওয়ালী’দের কাছ থেকে। অর্থাৎ সুন্দরবন নানা কারণেই অস্তিত্বের সংকটে আছে। আর এর উপর যদি সুন্দরবন থেকে মাত্র কয়েক কিলোমিটার দূরে রামপাল কয়লা বিদ্যুৎ প্রকল্প করে ফেলা হয় তবে এ বন যে অচিরেই ছবির ফ্রেমে আশ্রয় নিবে তা বলার অপেক্ষা রাখে না।\nপৃথিবীতে প্রচলিত জ্বালানী গুলোর মধ্যে সবচেয়ে নিকৃষ্ট হচ্ছে কয়লা। এর ভয়াবহ দূষণ বিবেচনায় ২০০৮ সালে কর্ণাটক রাজ্যের রাজীব গান্ধী ন্যাশনাল পার্কের ২০ কিলোমিটার দূরে ১ হাজার মেগাওয়াটের কয়লা বিদ্যুৎ প্রকল্প থেকে সরে আসে ভারত। ২০ কিলোমিটার দূরবর্তী জীববৈচিত্র্য সম্পন্ন তাবিন অঞ্চল, ৭০ কিলোমিটার দূরবর্তী তান সাংকারান মেরীণ পার্ক, এমনকি ১০০ কিলোমিটার দূরবর্তী উপকূলীয় অঞ্চলে বিরূপ প্রভাব বিবেচনায় মালয়েশিয়ার সাবাহ ৩০০ মেগাওয়াট কয়লা বিদ্যুৎ প্রকল্প বাতিল করে দেয়া হয় ২০১১ সালে। অথচ আমাদের সুন্দরবনের উপর কোনরূপ প্রভাব বিচার বিশ্লেষণ না করে ভারতীয় কোম্পানী এনটিপিসি রামপাল প্রকল্প করতে উদ্যোগী হয়। গঠিত হয় যৌথ কোম্পানী। ২৬৪০ মেগাওয়াটের এই বিশাল প্রকল্প থেকে প্রথম পর্যায়ে উৎপাদিত হবে ১৩২০ মেগাওয়াট আর পরবর্তী পর্যায়ে উৎপাদনে আসবে আরও ১৩২০ মেগাওয়াট।\nআমাদের বিদ্যুৎ প্রয়োজন। কিন্তু সুন্দরবন তো বিদ্যুৎ উৎপাদনের বিকল্প হতে পারে না। বাংলাদেশে লুটপাটের আখড়া বিদ্যুৎ ও জ্বালানী খাতের বর্তমান সংকট অনেকাংশেই আরোপিত। রাষ্ট্রীয় বিদ্যুৎ কেন্দ্রগুলোকে অকেজো করে রাখা হয়েছে ব্যাঙের ছাতার মত গজিয়ে ওঠা কুইক প্রফিটকারী কোম্পানী গুলোর জন্য। অথচ মাত্র ১ হাজার কোটি টাকার বিনিয়োগে BMRE পদ্ধতিতে রাষ্ট্রীয় বিদ্যুৎ কেন্দ্র গুলোকে মেরামত করলে বর্তমান অবকাঠামোতেই পাওয়া সম্ভব ২ হাজার ৪০০ মেগাওয়াট। যেই প্রতি ইউনিট বিদ্যুৎ আমরা পেতে পারতাম মাত্র ৩ টাকায় সেই বিদ্যুৎ আমাদেরকে কিনতে হচ্ছে ১৩ থেকে ১৮ টাকায়। প্রতি বছর ভর্তুকির নামে বিদ্যুৎ খাতে লুটপাটের হাজার হাজার কোটি টাকা বরাদ্দ দেয়া হচ্ছে যার ফলে বঞ্চিত হচ্ছে আমাদের শিক্ষা, চিকিৎসা, গবেষণা সহ অন্যান্য খাত।\nরামপাল প্রকল্পের মাধ্যমে বিদ্যুৎ খাতের এই চলমান লুটপাট আর ধ্বংসের পাকে বাধা পড়তে যাচ্ছে আমাদের সুন্দরবন। ইতোমধ্যেই অধিগ্রহণের নামে ১৮৩৪ একর জায়গা জোরপূর্বক দখল করে সেনাবাহিনীর তত্ত্বাবধায়নে মাটি ভরাটের কাজ চলছে। এর ফলে ওই এলাকার বছর প্রতি ১২৮৫ টন ধান আর ৫৬৯ মেট্রিক টন ধানের উৎপাদন এরই মাঝে বন্ধ হয়ে গেছে। বিদ্যুৎ কেন্দ্রটি চালু হলে আশেপাশের এলাকার ২ লক্ষ টন ফসল আর ৫ হাজার মেট্রিক টন মাছের উৎপাদনও বন্ধ হয়ে যাবে সে ব্যাপারে বিশেষজ্ঞ মহল নিশ্চিত আশংকা প্রকাশ করেছেন।\nরামপাল প্রকল্পে ভারত সংশ্লিষ্টতার প্রক্রিয়াও চরমভাবে প্রশ্নবিদ্ধ। এ প্রকল্পে ভারত বিনিয়োগ করবে মাত্র ১৫ শতাংশ। ৭০ শতাংশ ভারতেরই কোন ব্যাংক হতে উচ্চসুদে ঋণ করা হবে বলে ধারণ করা হচ্ছে। এখানে ভারত মূলধনী যন্ত্রপাতির ব্যবসা করবে, কন্সালটেন্সি ফি কামাবে, কর অবকাশ সুবিধা পাবে, উৎপাদিত বিদ্যুৎ ভারত নির্ধারিত দামেই আমাদের কিনতে হবে। কিন্তু প্রকল্প মুনাফা আবার সমানভাগেই ভাগ হবে।\nরামপাল প্রকল্প যে সুন্দরবনের নিশ্চিত মৃত্যু নিয়ে আসছে এ ব্যাপারে বিশেষজ্ঞ মহল শতভাগ নিশ্চিত। ময়মনসিংহ কৃষি বিশ্ববিদ্যালয়ের অধ্যাপক ড. আব্দুস সাত্তার মন্ডল এবং খুলনা বিশ্ববিদ্যালয়ের অধ্যাপক ড. আব্দুল্লাহ হারুণ চৌধুরী তাদের নিজ নিজ গবেষণা প্রবন্ধে এ ব্যাপারে পরিষ্কারভাবে তাদের বিশ্লেষণ উপস্থাপন করেছেন। তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটি, বাংলাদেশ পরিবেশ আন্দোলন (বাপা), বাংলাদেশ পরিবেশ আইনজীবি সমিতি (বেলা) সহ বিভিন্ন সংগঠন এ ব্যাপারে তাদের আশংকার কথা তুলে ধরেছেন। অথচ বাংলাদেশে নিযুক্ত ভারতীয় হাইকমিশনার পংকজ শরণ সুন্দরবনের উপর রামপাল প্রকল্পের বিরূপ প্রভাবের শংকাকে ‘গুজব’ বলে উড়িয়ে দিয়েছেন। অর্থাৎ বাংলাদেশের সচেতন বিশেষজ্ঞ মহলের গবেষণা, দেশের স্বার্থ ও পরিবেশ রক্ষার আন্দোলনে বহুদিন ধরে যুক্ত বিভিন্ন সংগঠনের আশংকা ভারত নিতান্তই ‘গুজব’ বলে মনে করে। নীতি বিবর্জিত ব্যবসায়িক স্বার্থসিদ্ধি আর আধিপত্যবাদের কোন পর্যায়ে গেলে বাংলাদেশের মাটিতে দাঁড়িয়ে বাংলাদেশের ছাত্র-শিক্ষক-জনতার গবেষণা আর আশংকাকে ‘গুজব’ বলে উড়িয়ে দেয়া যায় তা ভাবতেই গায়ে শিহরণ জাগে।\nদৈনিক ইত্তেফাকের নিউজ লিংক <http://www.ittefaq.com.bd/index.php?ref=MjBfMDJfMDFfMTNfMV8xXzFfMTU3MTU%3D>\nভারত যদি এতই নিঃসন্দেহ হয় যে, সুন্দরবনের উপর এই বিশাল বিদ্যুৎ কেন্দ্রের কোন প্রভাব পড়বে না তবে কেন তারা তাদের সুন্দরবন অংশের আশেপাশে এটা করছে না? কেন বাংলাদেশের সুন্দরবন অংশের কাছেই তাদের এটা করতে হবে? এটা যেহেতু যৌথ বিনিয়োগের ব্যবসা তবে উৎপাদিত বিদ্যুৎ তো আমরা ভারতের অংশে স্থাপিত বিদ্যুৎ কেন্দ্র থেকে সহজেই কিনে নিতে পারি- এতে সমস্যা কোথায়? এতে বাধার প্রাচীর তুলে দাঁড়িয়ে আছে ভারতের আইন। তাতে স্পষ্ট করে বলা আছে, ভারতের জীব-বৈচিত্র্য সম্পন্ন কোন অঞ্চলের ২৫ কিলোমিটারের মধ্যে কোন বিদ্যুৎ কেন্দ্র স্থাপন করা যাবে না। তাই ভারতীয় কোম্পানী সুন্দরবন ধ্বংসকারী রামপাল প্রকল্প খুব সহজেই এখানে করে ফেললেও ভারতের নিজের অংশে তা করার কথা চিন্তাও করতে পারত না। তাই মনে প্রশ্ন জাগে, খুলনা-সাতক্ষীরা-বাগেরহাট অঞ্চল জুড়ে বিস্তৃত সুন্দরবন আসলে কার? ভারতের না বাংলাদেশের?\nভারতকে আমরা বন্ধুপ্রতীম রাষ্ট্র হিসেবেই পাশে পেতে চাই। আমাদের হাজার বছরের বন্ধু বৎস্যল বাঙ্গালীয়ানায় আমরা আমাদের বন্ধুত্বের হাত বাড়িয়ে অপেক্ষা করছি। কিন্তু ভারতের কাছ থেকে আমরা বন্ধুর ভালবাসা পাইনি, পেয়েছি জোতদার সুলভ আগ্রাসন আর জমিদার সুলভ শোষণ। সীমান্তে তারা আমাদের হত্যা করে হাজারে হাজারে। ফেলানীকে মেরে ঝুলিয়ে রাখে কাটাতারে। বিবস্ত্র করে পিটিয়ে ভিডিও ছেড়ে দেয় অনলাইনে। নদীর পানির ন্যায্য ভাগ আমাদেরকে না দিয়ে জমির ফলন ধবংস করে, নষ্ট করে মাছের উৎপাদন। সাংস্কৃতিক আগ্রাসনে আমাদের বাজার দখল করে। তিতাস নদী ভরাট করে ভারতীয় মালামাল পরিবহনের জন্য তৈরী করে এপার-ওপার রাস্তা আর এসবের বিরুদ্ধে কথা বললেই সমতা সুলভ আচরণ না করে বড় ভাই সুলভ চোখ রাঙ্গানী দেয়।\nভারতের কারণে আমাদের বহু নিজস্বতাই আজ বিলীন হতে চলেছে। এখন ভারতের চোখ পড়েছে আমাদের অহংকারের সুন্দরবনের উপর। ভারতের পরিকল্পিত আগ্রাসন আর আমাদের শাসকগোষ্টীর যোগসাজশে অচিরেই বিলীন হয়ে যাবে আমাদের একান্ত নিজস্ব- পৃথিবীর সবচেয়ে বড় ম্যানগ্রোভ বনাঞ্চল সুন্দরবন।\nসুন্দরবন এখন তাই ভারতের ভয়ে কাঁপছে আর বন হারানোর ভয়ে কাঁপছি আমরাও।\nঅবশিষ্টঃ ভারতের ক্রমাগত আগ্রাসনের এই ভয়কে জয় করার সময় এসেছে। উন্নয়নের মূলা ঝুলিয়ে ভারতীয় স্বার্থসিদ্ধির রামপাল প্রকল্পের মাধ্যমে বাংলাদেশের সুন্দরবন ধ্বংস করার চক্রান্ত রুখতে হবে এখনই। সুন্দরবনকে রক্ষার আন্দোলনে ঐক্যবদ্ধ হয়ে আরেকটি মুক্তি অর্জনের সময়ও এখনই।


জনগণ যতদিন চাইবে আ. লীগ ততদিন দেশ শাসন করবে: তথ্যমন্ত্রী details\nজনগণ যতদিন চাইবে আ. লীগ ততদিন দেশ শাসন করবে: তথ্যমন্ত্রী\nডেস্ক রিপোর্টার প্রকাশ : ১৭ সেপ্টেম্বর ২০২১, ০৮:২১ পূর্বাহ্ন\nজনগণ যতদিন চাইবে আওয়ামী লীগ ততদিন দেশ শাসন করবে বলে মন্তব্য করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ।\nআজ শুক্রবার দুপুরে রাজধানীতে সরকারি বাসভবনে সাংবাদিকদের সাথে মতবিনিময়কালে মন্ত্রী এ মন্তব্য করেন।\nবিএনপি মহাসচিব মির্জা ফখরুল ইসলাম আলমগীরের মন্তব্য ‘আওয়ামী লীগ চিরস্থায়ী ক্ষমতার জন্য বিএনপির ওপর নির্যাতন করছে’ এর জবাবে ড. হাছান বলেন, আওয়ামী লীগ জনগণের ক্ষমতায় বিশ্বাসী, জনগণ যতদিন চাইবে ততদিন আওয়ামী লীগ দেশ পরিচালনা করবে, এর একদিনও বেশি নয়। গত ১৩ বছরে জননেত্রী শেখ হাসিনার নেতৃত্বে যেভাবে দেশ এগিয়েছে, প্রতিটি নাগরিকের ভাগ্যের উন্নয়ন হয়েছে, তাতে মানুষ বঙ্গবন্ধুকন্যা ও আওয়ামী লীগের ওপর সন্তুষ্ট। পেট্রোলবোমা দিয়ে জীবন্ত, ঘুমন্ত মানুষ পুড়িয়ে হত্যাকারী, অবরোধের নামে মানুষকে অবরুদ্ধকারী বিএনপির সাথে তো জনগণের থাকার কথা নয়। বিএনপি নিজেরাই জনগণের প্রতিপক্ষ হয়ে নানা কর্মসূচি দিয়ে জনগণের কাছ থেকে অনেক দূরে সরে গেছে।\nতথ্যমন্ত্রী বলেন, বিরোধীদল দমনেও আওয়ামী লীগ বিশ্বাসী নয় উল্লেখ করে ড. হাছান বলেন, সন্ত্রাসী, পেট্রোলবোমা নিক্ষেপকারী বা ফৌজদারি অপরাধের আসামীর বিরুদ্ধে ব্যবস্থা নিলে যদি বিএনপি অপরাধীদের পক্ষ নেয়, তাহলে তো দেশে কোনো ফৌজদারি আইনই কার্যকর করা যাবে না, বিচারও থাকবে না। সুতরাং বিএনপির এসমস্ত কথা হাস্যকর।\nবিএনপির প্রতিষ্ঠাতা জিয়াউর রহমানের লাশ নিয়ে সাম্প্রতিক যে বিতর্ক তৈরি হয়েছে সে প্রসঙ্গে তথ্যমন্ত্রী বলেন, চন্দ্রিমায় জিয়ার লাশ থাকার কোনো প্রমাণ কোথাও নেই। সংসদে এবিষয়ে প্রধানমন্ত্রীর দেয়া বক্তব্য সম্পর্কে প্রশ্নের জবাবে তিনি বলেন, প্রধানমন্ত্রী যথার্থই বলেছেন, জিয়ার লাশ কেউ দেখেননি। হাছান মাহমুদ বলেন, আমি রাঙ্গুনিয়ার মানুষ, যেখানে জিয়াকে প্রথম সমাহিত করা হয় বলে বিএনপি দাবি করে। রাঙ্গুনিয়া উপজেলার তখনকার চেয়ারম্যান জহির সাহেব এখনো জীবিত।\nতথ্যমন্ত্রী বলেছেন, তিনটি লাশ সেখান থেকে তোলা হয়েছিল, তার মধ্যে জিয়াউর রহমানের লাশ ছিল না। এরশাদ সাহেব এবং জিয়াউর রহমানের ঘনিষ্ঠজন মীর শওকত দু'জনেই বলেছেন, তারা কেউ জিয়ার লাশ দেখেননি।\nন্দ্রিমা থেকে কবরটি সরিয়ে ফেলার বিষয়ে প্রশ্ন করলে তথ্যমন্ত্রী বলেন, লাশ ছাড়া কবর দাবি করা যেমন জনগণের সাথে প্রতারণা, তেমনি ইসলামের নিয়ম-নীতিবিরুদ্ধ। লাশ ছাড়া কবর রাখার কোনো কারণ আছে কি না, সেটিই জনগণের প্রশ্ন।


Deepika Padukone: ফের সিলভার স্ক্রিনে ঝড় তুলতে আসছেন রণবীর-দীপিকা - deepika padukone and ranbir kapoor to come together for luv ranjan’s next? | Eisamay\nফের সিলভার স্ক্রিনে ঝড় তুলতে আসছেন রণবীর-দীপিকা\nEiSamay.Com | Updated: 15 Jan 2019, 02:36:00 PM\nঅফ স্ক্রিনে তাঁদের জুটি তেমন না জমলেও, আজও কিন্তু তাঁদের মতো অনস্ক্রিন কেমিস্ট্রি খুব কম দেখা যায়। যখনই তাঁরা জুটি বেঁধে বড় পর্দায় এসেছেন, তখনই বক্স অফিসের পাশাপাশি দর্শক মনেও ঝড় উঠেছে। সে ব্রেক-আপের আগেই হোক অথবা পরে...\nঅফ স্ক্রিনে তাঁদের জুটি তেমন না জমলেও, আজও কিন্তু তাঁদের মতো অনস্ক্রিন কেমিস্ট্রি খুব কম দেখা যায়।\nযখনই তাঁরা জুটি বেঁধে বড় পর্দায় এসেছেন, তখনই বক্স অফিসের পাশাপাশি দর্শক মনেও ঝড় উঠেছে।\nএই সময় ডিজিটাল ডেস্ক: অফ স্ক্রিনে তাঁদের জুটি তেমন না জমলেও, আজও কিন্তু তাঁদের মতো অনস্ক্রিন কেমিস্ট্রি খুব কম দেখা যায়। যখনই তাঁরা জুটি বেঁধে বড় পর্দায় এসেছেন, তখনই বক্স অফিসের পাশাপাশি দর্শক মনেও ঝড় উঠেছে। সে ব্রেক-আপের আগেই হোক অথবা পরে...\nতবে এবার স্টেটাসে সামান্য রদবদল হয়েছে। বর্তমানে একজন পাকাপোক্ত গৃহিনী, অন্য জন মনের মানুষের সঙ্গে সাত পাকে বাঁধা পড়ার পথে... কিন্তু তাতে কি! ব্যক্তিগত জীবনকে ব্যাক সিটে রেখে ফের তাঁরা জুটি বাঁধতে চলেছেন সিলভার স্ক্রিনে... আরও একবার তৈরি হতে চলেছে অনস্ক্রিন ম্যাজিক।\nতামাশা-র পর কেটে গিয়েছে ৩ বছর। এর মধ্যে আরব সাগরের কিনারে আছড়ে পড়েছে বহু ঢেউ... কিন্তু দর্শকের চাহিদার কথা মাথায় রেখে আরও একবার রণবীর-দীপিকাকে জুটি করে তাঁর পরবর্তী ছবি করতে চলেছেন লাভ রঞ্জন।\nলাভ রঞ্জনের পরবর্তী ছবিতে রণবীর কাপুর ও অজয় দেবগণকে দেখা যাবে দুটি গুরুত্বপূর্ণ চরিত্রে।একই সঙ্গে দীপিকাকে কেন্দ্রীয় নারী চরিত্রের জন্যে ভেবেছেন পরিচালক। শোনা যাচ্ছে ছবিতে নাকি দীপিকার জন্যে অপেক্ষায় এক দুরন্ত স্ক্রিপ্ট। তবে এখনও ছবিতে অভিনয়ের জন্যে সম্মতি জানাননি তিনি।বর্তমানে দীপিকা ব্যস্ত মেঘনা গুলজারের ছবি ‘ছাপাক’ নিয়ে। সব দিক ঠিক থাকলে ২০১৯-এর মাঝামাঝি সময় থেকে লাভ রঞ্জনের ছবির শ্যুটিং শুরু হবে।\nমোহনলাল বাংলা ছবিতে পরের খবর\nranbir kapoor Onscreen chemistry Luv Ranjan Deepika Padukone Bollywood\nWeb Title : deepika padukone and ranbir kapoor to come together for luv ranjan’s next?


ইসলাম : শিয়া-সুন্নি – পাল্লাহু । pAllahu\nYou are here: Home / চুতরাপাতা / ইসলাম : শিয়া-সুন্নি\nইসলাম : শিয়া-সুন্নি\n* “দারুল ইসলাম” গঠনের পর পৃথিবী ব্যাপী শুধুই শান্তি প্রবাহিত হতে থাকবে। কারণ দারুল ইসলামে কেবল মুসলিম সম্প্রদায় ব্যতিত আর কারুর স্থান নেই।\n* মুহাম্মদের/আল্লাপাকের স্বপ্নের “দারুল ইসলামে গুড়ে বালু দিয়েছে তার শিষ্যরাই। আলী, ওমর, আবু বকর, ওসমানরা কাফেরদের বংশ নিবংশ করেই আরবের বুকে ইসলামের জয় পতাকা উড়ে ছিল।\n* তবু ইসলামের ওয়াদা “শান্তি” আরবের বুকে দেখা মেলেনি।…তবু মুহাম্মদের শিষ্যরা “দারুল ইসলাম” গঠনের স্বপ্নে বিভোর!…\n* অতি সম্প্রতি দারুল ইসলামের সেনানায়করা ইয়েমেনকে কেন্দ্র করে নিজেরা ফের বিবাদে জড়িয়ে পড়েছে।\n* মুহাম্মদের সুন্নি শিষ্যরা (সৌদি আরব) ইয়েমেনের সুন্নি ভাইদের সাহায্য করতে হামলা চালিয়েছে।\n* অপর দিকে মুহাম্মদের শিয়া শিষ্যরা (ইরান) ইয়েমেনের তাদের শিয়া ভাই হুথি বিদ্রোহিদের সাহায্যে পাল্টা আক্রমন করার হুশিয়ারী দিয়েছে।\n* বাংলাদেশে অধুনা আরো একটা ফিকরা তৈরি হয়েছে যারা “মডারেট মুসলমান” নামে পরিচিত। এরা নামাজ-টামাজ মায় প্রক্টিক্যাল ইসলামকে তেমন একটা পালন না করলেও প্রবল নবীপ্রেমি। এরাও দুনিয়ার সমস্ত মুসলমানকে “ইহা সহি মুসলমান নহে” বলে মনে করে। ইয়েমেনের ঘটনার পরও এরা একই কথা বলছে- “ইহা সহি ইসলাম নহে”!…\n* সুন্নিদের পরম মিত্র (জিহাদের সময় কাফেরদের সঙ্গেও মিত্রতা চলে) কাফের যুক্তরাষ্ট্র সুন্নি সৌদি আরবের হামলাকে সমর্থন জানিয়েছে। সঙ্গে আরেক কাফের ইংলেন্ডও সুর মিলিয়েছে।\n* সৌদি আরব অলরেডি শিয়া মসজিদের ব্যাপক বোমা হামলা চালিয়েছে। মসজিদে হামলা চালানো যে জায়েজে এটা আমরা হররোজ দেখতে পাই! শিয়ার কাছে সুন্নি মসজিদ আর সুন্নির কাছে শিয়া মসজিদ আসলে মসজিদই না- স্রেফ উপসানালয়!\n* ইসলামের ঠিকাদার সৌদি আরবের নেতৃত্বে এই হামলায় যোগ দিয়েছে সংযুক্ত আরব আমিরাত, বাহরাইন, কুয়েত, মরক্কো, জর্ডান, কাতার ও সুদান।\n* আমাদের বড় ভাই পাকিস্তান কখনো মুসলিম কওমের বিষয়ে চুপ থাকতে পারে না। তারা বলেছে সুন্নি বড় আব্বা সৌদি আরবের হয়ে তারাও আক্রমনে সামিল হতে ইচ্ছুক। ছোট ভাই বাংলাদেশ এখনো কিছু বলেনি। তবে সে-ও কওমের বাইরে যাবে না এ তো জানা কথাই…\n(Susupto Pathok-এর স্ট্যাটাসের চুম্বক অংশ)\nMarch 30, 2015 LeaveaComment Filed Under: চুতরাপাতা Tagged With: ইয়েমেন, শিয়া, সুন্নি, সুষুপ্ত পাঠক


২৯ নভেম্বর ২০২১, ১০:৩৮ পিএম\nবর্তমান সরকারের মন্ত্রিসভার সিনিয়র সদস্য বীর মুক্তিযোদ্ধা আ ক ম মোজাম্মেল হক। দীর্ঘদিন ছিলেন গাজীপুর পৌরসভার মেয়র। ২০০৮ সাল থেকে একাধারে গাজীপুর-১ আসন (কালিয়াকৈর-সিটির আংশিক) সংসদ সদস্য তিনি। এখন দায়িত্ব পালন করছেন বর্তমান সরকারের মুক্তিযুদ্ধবিষয়ক মন্ত্রণালয়ের। গাজীপুর জেলা আওয়ামী লীগেরও সভাপতি তিনি। এলাকায় সজ্জন হিসেবে পরিচিতি রয়েছে তার।\nকিন্তু মন্ত্রীর আসনে বিগত কালিয়াকৈর উপজেলা পরিষদ নির্বাচনে আওয়ামী লীগ মনোনীত নৌকা প্রতীকের প্রার্থী পরাজিত হন। অভিযোগ ছিল, মন্ত্রী নিজেই ‘বিদ্রোহী’ প্রার্থীকে সমর্থন দিয়েছিলেন। তিনি দীর্ঘদিন ধরে সংসদ সদস্য থাকলেও কালিয়াকৈর পৌরসভা নির্বাচনেও আওয়ামী লীগের প্রার্থী জয়ী হতে পারেননি।\nসদ্য শেষ হওয়া চতুর্থ দফা স্থানীয় সরকার নির্বাচনে পৌরসভাসহ উপজেলাজুড়েই ভরাডুবি হয়েছে নৌকার। যোগ্য প্রার্থী বাছাই করতে না পারা, দলীয় কোন্দলে বিভক্ত আওয়ামী লীগের প্রার্থীরা মাত্র একটি ইউপিতে জয়ী হয়েছেন। কালিয়াকৈর পৌরসভাসহ বাকি ৬টি ইউনিয়নে জয়লাভ করেছেন স্বতন্ত্র প্রার্থীরা। মন্ত্রীর আসনে নৌকার এভাবে ভরাডুবি স্থানীয়দের মধ্যে নানা প্রতিক্রিয়া দেখা গিয়েছে।\nউপজেলা আওয়ামী লীগের দায়িত্বশীল নেতাকর্মী ও তৃণমূলের নেতাকর্মীদের সঙ্গে কথা বলে জানা যায়, ২০০৮ সালের পূর্বে কালিয়াকৈর-শ্রীপুর নিয়ে ছিল গাজীপুর-১ আসন। সে সময় প্রয়াত আওয়ামী লীগ নেতা এডভোকেট রহমত আলীর নেতৃত্বে সুসংগঠিত ছিল আওয়ামী লীগ। আসন বিন্যাসের ফলে কালিয়াকৈর সংযুক্ত হয় মহানগরীর সাথে। আওয়ামী লীগের দায়িত্ব পান বীর মুক্তিযোদ্ধা মোজাম্মেল হক। এরপর থেকেই মূলত বিভেদ ও দলীয় কোন্দল বাড়তে থাকে।\nবিগত উপজেলা নির্বাচনে নৌকার প্রার্থী রেজাউল করিম রাসেল পরাজিত হওয়ার পর থেকেই বাড়তে থাকে দলীয় বিরোধ। দীর্ঘদিনেও আর তা কাটিয়ে উঠতে পারেনি আওয়ামী লীগ। সদ্য সমাপ্ত পৌরসভা নির্বাচন ও উপজেলা নির্বাচনের পরাজিত প্রার্থী বর্তমান উপজেলা আওয়ামী লীগের সাধারণ সম্পাদক রেজাউল করিম রাসেল দলীয় মনোনয়ন পান। পরে নির্বাচনে স্বতন্ত্র প্রার্থী বিএনপির নির্বাহী কমিটির সদস্য মজিবুর রহমানের কাছে প্রায় সাড়ে ছয় হাজার ভোটের ব্যবধানে পরাজিত হন।\nকালিয়াকৈর পৌরসভায় বিএনপির কেন্দ্রীয় নির্বাহী কমিটি সদস্য, কালিয়াকৈর পৌর বিএনপির সাধারণ সম্পাদক ও জেলা বিএনপির সিনিয়র যুগ্ম আহ্বায়ক স্বতন্ত্র প্রার্থী ও বর্তমান মেয়র মো. মজিবুর রহমান মোবাইল ফোন প্রতীকে ২৩ হাজার ৬২৩টি ভোট পেয়ে জয়লাভ করেন। তার নিকটতম প্রতিদ্বন্দ্বী নৌকা প্রতীকে মো. রেজাউল করিম রাসেল পান ১৭ হাজার ১৭১টি ভোট।\nএ ছাড়া ৭টি ইউনিয়নের মধ্যে শুধু আওয়ামী লীগ প্রার্থী শাহ্ আলম ফুলবাড়িয়া ইউনিয়নে জয়লাভ করেন। বাকি বোয়ালী ইউনিয়নে মোটরসাইকেল প্রতীক নিয়ে আফজাল হোসেন খান, আটবহ ইউনিয়নে অটোরিক্সা প্রতীকের শাখাওয়াত হোসেন শাকিল মোল্লা, মধ্যপাড়া ইউনিয়নে ঘোড়া প্রতীকে সিরাজুল ইসলাম, ঢালজোড়া ইউনিয়নে মোটরসাইকেল প্রতীক নিয়ে ইমাম উদ্দিন, সূত্রাপুর ইউনিয়নে আনারস প্রতীক নিয়ে সোলাইমান মিন্টু, চাপাইর ইউনিয়নে মোটরসাইকেল প্রতীক নিয়ে সাইফুজ্জামান সেতু জয়লাভ করেন।\nকালিয়াকৈর উপজেলা আওয়ামী লীগের সভাপতি মুরাদ কবির বলেন, দেশের বেশ কিছু স্থানের মতো গাজীপুরে আওয়ামী লীগের অবস্থান খুবই সুসংগঠিত। এখানে দলীয় প্রতীক দেওয়ায় তৃণমূলে দল বিভক্ত হয়ে যাচ্ছে। গাজীপুর আওয়ামী লীগের ঘাঁটি, এখন অনেকেই মনোনয়ন চান, নির্বাচন করতে চান। মনোনয়ন না পেলেই তারা ‘বিদ্রোহী’ হয়ে ওঠেন। এখানে মূলত প্রতিদ্বন্দ্বিতা হয়েছে নৌকার সাথে আওয়ামী লীগ সমর্থিত ‘বিদ্রোহী’ প্রার্থীদের।\nতিনি বলেন, কয়েক স্থানের মতো এখানেও দলীয় প্রতীক প্রত্যাহারের প্রয়োজন ছিল। ‘বিদ্রোহী’ প্রার্থীদের আমরা বহিষ্কার করেছি। তারা এতেও নিবৃত্ত হননি। এ ছাড়া বিদ্রোহী প্রার্থীদের জয়ের পেছনে স্থানীয় বিএনপিরও ইন্ধন দেওয়ার ঘটনা রয়েছে পৌর নির্বাচনে পরাজয়ের পেছনে প্রার্থী বাছাইয়ে ভুল ছিল বলে অভিমত তার। তবে তৃণমূলে শৃঙ্খলা আনা এখন খুবই জরুরি।\nস্থানীয় সংসদ সদস্য ও মুক্তিযুদ্ধবিষয়ক মন্ত্রী বীর মুক্তিযোদ্ধা আ ক ম মোজাম্মেল হক যুক্তরাষ্ট্রে অবস্থান করায় তার বক্তব্য নেওয়া যায়নি।\nএদিকে জেলা নির্বাচন কর্মকর্তা কাজী ইস্তাফিজুল হক আকন্দ জানান, কালিয়াকৈর পৌরসভার নির্বাচনে বেসরকারিভাবে নির্বাচিত হয়েছেন স্বতন্ত্র প্রার্থী ও বর্তমান মেয়র মো. মজিবুর রহমান। তার নির্বাচনী প্রতীক ছিল মোবাইল ফোন, তিনি ২৩ হাজার ৬২৩টি ভোট পেয়ে জয়লাভ করেছেন। তার নিকটতম প্রতিদ্বন্দ্বী নৌকা প্রতীকে উপজেলা আওয়ামী লীগের সাধারণ সম্পাদক মো. রেজাউল করিম রাসেল পান ১৭ হাজার ১৭১টি ভোট।\nকালিয়াকৈরের মধ্যপাড়া ইউপিতে চেয়ারম্যান পদে স্বতন্ত্র প্রার্থী মো. সিরাজুল ইসলাম ৯ হাজার ৫০ ভোট পেয়ে বিজয়ী হয়েছেন। আটাবহ ইউপিতে স্বতন্ত্র প্রার্থী মো. সাখাওয়াৎ হোসেন ৫হাজার ৭২১ ভোট পেয়ে বিজয়ী হয়েছেন। চাপাইর ইউপিতে স্বতন্ত্র প্রার্থী মো. সাইফুজ্জামান সেতু ১১ হাজার ১৯ ভোট পেয়ে বিজয়ী হন। সূত্রাপুর ইউপিতে স্বতন্ত্র প্রার্থী সোলায়মান মিন্টু ১১ হাজার ৭৭৮ ভোট পেয়ে বিজয়ী হয়েছেন। ফুলবাড়িয়া ইউপিতে আওয়ামী লীগ প্রার্থী মো. শাহ আলম সরকার ১৫ হাজার ৯০৯ ভোট পেয়ে বিজয়ী হন। ঢালজোড়া ইউপিতে মো. ইছাম উদ্দিন ৬ হাজার ৮৩ ভোট পেয়ে বিজয়ী হয়েছেন। বোয়ালী ইউপিতে মো. আফজাল হোসেন খান ৬ হাজার ৩৮০ ভোট পেয়ে বিজয়ী হয়েছেন।


“মুসলমানদের নির্দোষিতা”-র অভিনেত্রী চলচ্চিত্রের নির্মাতার বিরুদ্ধে আদালতে মামলা রুজু করেছেন - খবর - সমাজ জীবন - রেডিও রাশিয়া\n20 সেপ্টেম্বর 2012, 16:55 0\n0কেলেঙ্কারী সৃষ্টি করা “মুসলমানদের নির্দোষিতা” চলচ্চিত্রের অভিনেত্রী সিন্ডি লি গার্সিয়া এ চলচ্চিত্রের নির্মাতার বিরুদ্ধে আদালতে মামলা রুজু করেছেন, তার বিরুদ্ধে ঠকবাজি ও প্রতারণার অভিযোগ তুলে. তিনি তাছাড়া “ইউ টিউব” থেকে এ কেলেঙ্কারী ঘটানো চলচ্চিত্রের ভিডিও-রোল সরানোরও চেষ্টা করেছিলেন. লস-এঞ্জেলেস আদালতে আবেদনে অভিনেত্রী নিশ্চয়োক্তি করেন যে, চলচ্চিত্রের প্রোডিউসার নাকুলা বাসিলি নাকুলা তাঁকে ঠকিয়েছে এ বলে যে, এটি রোমঞ্চকর চলচ্চিত্র, যার ঘটনাগুলি ঘটছে মরুভূমিতে. চলচ্চিত্রের অপারেটররা আগে ঘোষণা করেছিল যে, চলচ্চিত্রের রচয়িতা তাদের ব্যবহার করেছে, নিজের প্রকৃত অভিপ্রায় না জানিয়ে. তাদের কথায়, ইংরেজী সাউন্ড-ট্র্যাক বসানো হয়েছে চলচ্চিত্র তোলার পরে এবং প্রারম্ভিক চিত্রনাট্যের সাথে তার মিল নেই. তাছাড়া, চলচ্চিত্রে, যেখানে হজরত মুহম্মদের নাম ধ্বনিত হয়েছে, সেখানে শিল্পীদের দেখা যাচ্ছে না, অথবা শব্দের সাথে বাচন-ভঙ্গীর মিল নেই. ইন্টারনেটে “মুসলমানদের নির্দোষিতা” চলচ্চিত্রের ট্রেলার দেখা দেওয়ার পরে, যাতে হজরত মুহম্মদকে অবমাননাকর ভাবে পেশ করা হয়েছে, একসারি মুসলমান দেশে ব্যাপক প্রতিবাদ আন্দোলন শুরু হয়েছে. ৫৫ বছর বয়সী নাকুলা ও তার পরিবার ক্যালিফোর্নিয়ায় তাদের বাড়ি ছেড়ে গেছে এবং বর্তমানে লুকিয়ে আছে, জানিয়েছে “বি.বি.সি” সংবাদ সংস্থা.


কুরুচিপূর্ণ মন্তব্য জামিয়ার সেই নাবালক বন্দুকবাজের! শুরু তদন্ত – Mahanagar24x7\nHome Featured কুরুচিপূর্ণ মন্তব্য জামিয়ার সেই নাবালক বন্দুকবাজের! শুরু তদন্ত\nকুরুচিপূর্ণ মন্তব্য জামিয়ার সেই নাবালক বন্দুকবাজের! শুরু তদন্ত\nমহানগর ডেস্ক: হরিয়ানার পতৌদি অঞ্চলে একটি মহাপঞ্চায়েত সভার ডাক দেওয়া হয়। সেই সভায় উপস্থিত ছিলেন জমিয়ার নাবালক বন্দুকবাজ। সেখানে তিনি একের পর এল কুরুচিপূর্ণ মন্তব্য করেছেন বলে অভিযোগ। পুলিশ তদন্ত শুরু করেছে বলে জানা গিয়েছে\nলাভ জিহাদ এবং জন্ম নিয়ন্ত্রণ এই দু’টি বিষয়ের ওপর ভিত্তি করে হরিয়ানার পতৌদি অঞ্চলে একটি মহাপঞ্চায়েত সভার ডাক দেওয়া হয়। সেই মহাপঞ্চায়েতে জামিয়ায় নাগরিকত্ব আইন বিরোধী সভায় ১৭ বছরের যে নাবালক গুলি চালিয়েছিল, সেও ভাষণ দিয়েছে বলে খবর। জানা গিয়েছে, মঞ্চে উঠে দর্শকদের উদ্দেশ্যে হুমকি দিয়ে সে বলেছে, ‘আমি জামিয়ায় পৌঁছে যেতে পারলে, পতৌদি আমার কাছে কোনও ব্যাপার নয়। লাভ জিহাদের মাধ্যমে মুসলমানরা যদি হিন্দুদের “নিয়ে নেয়” তাহলে আমরাও মুসলিম মেয়েদের অপহরণ করতে পারি।’ উনি আরও বলেন, ‘আমরা যদি আক্রমণ করি, মুসলিমরাও জয় শ্রী রাম বলবে।\n২০২০ সালে ৩০ জানুয়ারি পিছে সিএএ বিরোধী সমাবেশে গুলি চালায় এই নাবালক। সেই সময় বন্দুক তুলে সমাবেশে অংশগ্রহণকারীদের উদ্দেশ্যে বলেছিল, ‘ইয়ে লো আজাদি’। স্লোগান তুলে বলেছিল, ‘দেশ মে জো রহনা হোগা, বন্দরে মাতরম কহেনা হোগা’। সেই সময় পুলিশ তাকে গ্রেফতার করে এবং জুভেনাইল জাস্টিস বোর্ডে পাঠানো হয়। এই নাগরিকত্ব আইনের প্রতিবাদে দিল্লী জুড়ে অশান্তি শুরু হয়। ঘটনায় ৫০ জনের বেশি মারা যান এবং অনেকেই আহত হন। প্রায় ১৭ হাজার ৫০০ পাতার চার্চশিট পেশ করা হয়েছিল দিল্লির এই ঘটনার প্রেক্ষিতে।\nতবে এই প্রসঙ্গে পুলিশ জানায়, জুভেনাইল জাস্টিস বোর্ড থেকে তাকে ছেড়ে দেওয়া হয়। কিন্তু এখনও পর্যন্ত মহাপঞ্চায়েত নিয়ে কেউ কোনো অভিযোগ তোলেনি, তবে পুলিশ তদন্ত করছে। ।\nPrevious article গাড়িতে নীল বাতি, সাঁটনো সিবিআই স্টিকার! আরও এক ভুয়ো ‘কর্তা’ গ্রেফতার\nNext article রাগে মোবাইল ভেঙে দেন মা, অভিমানে আত্মঘাতী নাবালিকা মেয়ে!


ভারতে সংক্রমণ ছড়ানো বার্ড ফ্লু থেকে বাংলাদেশের পোল্ট্রি শিল্পকে বাঁচাতে ৩ মাসের রেড অ্যালার্ট জারি চায়, এই খাতের কেন্দ্রীয় সংগঠন বিপিআইসিসি। যদিও এখন পর্যন্ত দেশে নতুন করে বার্ড ফ্লু ধরা পড়েনি। আর ভারতের আক্রান্ত রাজ্যগুলো থেকেও বাংলাদেশের অবস্থান যথেষ্ট দূরে।...\nবর্তমানে যেসব নির্বাচন হচ্ছে সেগুলো আইওয়াশ বলে মন্তব্য করেছেন বিএনপির সিনিয়র যুগ্ম মহাসচিব অ্যাডভোকেট রুহুল কবির রিজভী। তিনি বলেন, এখন নির্বাচনের নামে তামাশা করা হচ্ছে। নির্বাচনের ফলাফল শেখ হাসিনার বাসায় আগেই ঠিক করা থাকে। নির্বাচনের দিন নির্বাচন কমিশন (ইসি) সেই...\nদ্বিতীয় ধাপের ৬০ পৌরসভা নির্বাচন শান্তিপূর্ণ হয়েছে বলে দাবি করেছেন নির্বাচন কমিশনের (ইসি) সচিব মো. আলমগীর। আওয়ামী লীগের সাধারণ সম্পাদক ওবায়দুল কাদেরও একই দাবি করেছেন। এইসঙ্গে তিনি নির্বাচন উৎসবমুখর হয়েছে বলে উল্লেখ করেছেন। বলা বাহুল্য, যেখানে নির্বাচন প্রায় একতরফা, সেখানে...\nডায়রিয়া আক্রান্ত রোগীদের মধ্যে শিশুর সংখ্যাই সবচেয়ে বেশি। বিভিন্ন জেলা-উপজেলা থেকে প্রতিদিন কমপক্ষে ১০০ থেকে ১২০ জন ডায়রিয়া আক্রান্ত রোগী চাঁদপুরের মতলব আইসিডিডিআরবি হাসপাতাল ভর্তি হয়ে চিকিৎসা নিচ্ছে। গত বছরের তুলনায় এ বছর ডায়রিয়া আক্রান্ত রোগীর সংখ্যা অনেক বেশি। তবে...\nপৌরসভা নির্বাচনে সহিংসতা ক্রমাগত বেড়ে চলছে বলে স্বীকার করে নির্বাচন কমিশনার মাহবুব তালুকদার বলেছেন, নির্বাচন প্রক্রিয়ার পরিবর্তন না হলে এই সহিংসতা বন্ধ করা সম্ভব নয়। সহিংসতার ঘটনায় নির্বাচন কমিশন এককভাবে দায়ী নয়, তবে নির্বাচন কমিশন এ দায় এড়াতে পারে না।...\nসবার সহযোগিতায় ৬০ পৌরসভায় শান্তিপূর্ণ ভোট সম্পন্ন হয়েছে। নির্বাচনে সার্বিক পরিস্থিতি অত্যন্ত ভালো ছিল বলে জানিয়েছেন নির্বাচন কমিশন (ইসি) সচিবালয়ের সিনিয়র সচিব মো. আলমগীর।গতকাল শনিবার ৬০ পৌরসভার ভোটগ্রহণ শেষে সন্ধ্যায় ঢাকায় নির্বাচন ভবনে এক সংবাদ সম্মেলনে তিনি এসব কথা বলেন।...\nশেয়ারবাজারে তালিকাভুক্ত কোম্পানি ইউনাইটেড এয়ারওয়েজকে মূল মার্কেট থেকে ওভার দ্য কাউন্টার মার্কেটে (ওটিসি) পাঠানোর জন্য উভয় স্টক এক্সচেঞ্জকে নির্দেশ দিয়েছে নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। মঙ্গলবার (১২ জানুয়ারি) এ সংশ্লিষ্ট সাক্ষরিত নির্দেশনা দেন বিএসইসির চেয়ারম্যান প্রফেসর শিবলী...\nভারতের বিপক্ষে ওয়ানডে ও টি-টোয়েন্টি সিরিজে দারুণ ব্যাটিং করেছিলেন স্টিভেন স্মিথ। তবে টেস্ট সিরিজে নিজেকে মেলে ধরতে লড়াই করতে হচ্ছিল অস্ট্রেলিয়ার সাবেক এই অধিনায়ককে। সাদা পোশাকের এই ফরম্যাটে বেশ কয়েকটি সিরিজ ধরেই ব্যাটে রান নেই স্মিথের। এদিকে ভারতের বিপক্ষে সিডনি...\nআইসিসির নিষেধাজ্ঞা থেকে ‘মুক্ত’ ধনাঞ্জয়া\nঅবৈধ বোলিং অ্যাকশনের দায়ে ইন্টারন্যাশনাল ক্রিকেট কাউন্সিলের (আইসিসি) দেয়া এক বছরের নিষেধাজ্ঞা থেকে মুক্তি পেলেন শ্রীলঙ্কার স্পিনার আকিলা ধনাঞ্জয়া। আন্তর্জাতিক ক্রিকেট বল করতে এখন আর কোনা বাধা থাকছে না তার। গতকাল (শুক্রবার) একটি বিবৃতিতে বিষয়টি নিশ্চিত করেছে আইসিসি। বিবৃতিতে তারা...\nদুদিন আগের ঘটনা। হালনাগাদকৃত সবশেষ টেস্ট র‌্যাঙ্কিংয়ে বাংলাদেশকে দশে ঠেলে দিয়ে নয়ে উঠে এসেছিল আফগানিস্তান। কিন্তু পরে জানা গেছে, ভুলক্রমে র‌্যাঙ্কিংয়ে জায়গা করে নিয়েছিল আফগানরা। সেই ভুল শুধরে নিয়েছে ক্রিকেটের সর্বোচ্চ নিয়ন্ত্রক সংস্থা আইসিসি। অর্থাৎ আগের নয় নম্বর অবস্থানে থাকছে...\nমিসরে অক্সিজেন স্বল্পতায় আইসিইউ’র সব রোগীর মৃত্যু\nমিশরের একটি হাসপাতালে অক্সিজেন সরবরাহে ত্রুটির কারণে আইসিইউ ইউনিটের ভর্তি সকল করোনা রোগীর মৃত্যু হয়েছে। ঘটনাটি ঘটেছে দেশটির আশ শার্কিয়া প্রদেশের এল হুসেনিয়া সেন্ট্রাল হাসপাতালে। সেখানে ভর্তি এক রোগীর আত্মীয় ঘটনাটির ভিডিও সামাজিক যোগাযোগমাধ্যমে শেয়ার করলে তা ভাইরাল হয়ে যায়। জানা...\nদুর্নীতি ও লুটপাটের জন্য নির্বাচন কমিশন (ইসি) তার নৈতিক অধিকার হারিয়েছে বলে অভিযোগ করেছেন বাম গণতান্ত্রিক জোটের নেতারা। গতকাল নির্বাচন কমিশন ঘেরাও করতে গিয়ে পরিবেশ অধিদপ্তরে সামনে পুলিশের বাধা পেয়ে সেখানেই সমাবেশে দেয়া বক্তব্যে তারা এ অভিযোগ করেন।জোটের সমন্বয়ক ও...\nমিশরের একটি হাসপাতালে অক্সিজেন সরবরাহে ত্রুটির কারণে আইসিইউ ইউনিটের ভর্তি সকল করোনা রোগীর মৃত্যু হয়েছে। ঘটনাটি ঘটেছে দেশটির আশ শার্কিয়া প্রদেশের এল হুসেনিয়া সেন্ট্রাল হাসপাতালে। সেখানে ভর্তি এক রোগীর আত্মীয় ঘটনাটির ভিডিও সামাজিক যোগাযোগমাধ্যমে শেয়ার করলে তা ভাইরাল হয়ে যায়। জানা...\nনির্বাচন কমিশনের পদত্যাগের দাবিতে সারাদেশে পৌরসভা ও মহানগরে ১০ জানুয়ারি মানববন্ধন কর্মসূচি ঘোষণা করেছিল বিএনপি। তবে অনিবার্য কারণবশতঃ এই কর্মসূচির তারিখ পরিবর্তন করছে দলটি। ১০ জানুয়ারির পরিবর্তে ১১ জানুয়ারি এই মানববন্ধন কর্মসূচি পালনের কথা জানিয়েছে বিএনপি। দলের সিনিয়র যুগ্ম মহাসচিব রুহুল...


Club News কাস্টমসের চেকিং আটকো দিলো লাল-হলুদের বিস্ফোরণ.\nপ্রথমার্দ্ধের খেলা দেখতে দেখতে এটাই ভাবছিলাম, এ কোন ইস্ট বেঙ্গল? সম্ভবত ফালোপার জামানায় কল্যানী তে চার্চিলের বিরুদ্ধে এতো জঘন্ন খেলেছিলো লাল-হলুদ। মাঝমাঠে বাঁধন নেই, গতো ম্যাচে ব্লকারে ভালো খেলা কমলপ্রীত আজ ফিকে। ব্রেন্ডন-মাওইয়া রা হয়তো ঠিক করেছেন, খালিদ ছাড়া ভালো খেলবেনই না! নাহলে ব্রেন্ডন যেভাবে ফাঁকা গোলে বল জড়াতে ব্যার্থ হলো, তাতে আর কিছু বলার থাকেনা। জবি হাসপাতালে, গগণদীপও তেমন ভালো নয়। আর সব থেকে বড়ো ব্যাপার, সুভাষ ভৌমিক এতো ডিফেন্সিভ ফর্মেশন করছেন কেন?\nজুনিয়র টিম থেকে রহুপুঁইয়া এবং তেতেপুঁইয়া নামের দুই স্ট্রাইকার কে সিনিয়র দলে রাখা হয়েছে, তাহলে ফরওয়ার্ডে তারা খেলছেনা কেন? আর ডিডিকা যতো ভালোই খেলুক, ও তো আর রোজ গোল করে জেতাবে না! পরিতক্ত ম্যাচ নিয়ে, গগণদীপের গোল সংখ্যা শূন্য। বিদেশী স্ট্রাইকার এলেও লাভ যে হবে, তা বলাটা এখনই ঠিক নয়। অন্যদিকে কাস্টমসের ডিফেন্স দুর্দান্ত ভাবে আটকে দিচ্ছিলো বালী-ডিকা-আমনা দের। মাঝমাঠে কাস্টমসের 'চেকিং' টাই যেন বাঁধা হয়ে গেল লাল-হলুদের কাছে। গোটা ম্যাচে ৪-৫ টা সহজ সুযোগ নষ্ট করল সুভাষ-ব্রিগেড।\nএইভাবে চললে, ২রা সেপ্টেম্বর ডার্বি তে কি হবে, তা ভাবলেই হয়তো রাতে ঘুম ছুটে যাবে লাল-হলুদ অন্তপ্রানদের। বলতে খারাপ লাগলেও সত্যি এটাই, জনি আকোস্তার সামনে এমন ফুটবল খেলাটা হয়তো বেশ লজ্জার.


ভারত-জাপান পরমাণু সমঝোতা বন্ধ করো! পরমাণু রপ্তানি নীতি থামাও! – সংবাদমন্থন\nভারত-জাপান পরমাণু সমঝোতা বন্ধ করো! পরমাণু রপ্তানি নীতি থামাও!\nভারতের প্রধানমন্ত্রী এখন জাপান সফরে, সে দেশের সঙ্গে পরমাণু সমঝোতার জন্য। এই পরিপ্রেক্ষিতে দুটি দেশের সরকারকে লক্ষ্য করে এই চিঠি। এই চিঠিটি সই করেছেন কুডানকুলামের পরমাণু প্রতিরোধ আন্দোলনের নেত্ররবৃন্দ সহ পৃথিবীর অনেক সচেতন মানুষ, ২৮ মে #\nআমরা নিম্নলিখিত স্বাক্ষরকারীরা এই পৃথিবীর সচেতন নাগরিক। আমরা ভারত এবং জাপানের মানুষের সমর্থনে এই চিঠি লিখছি।\nআমরা ভারত-জাপান পরমাণু সমঝোতা, যা নিয়ে এখন তীব্র দরকষাকষি চলছে, তার সম্পূর্ণ বিরুদ্ধে। দুটি দেশেরই সরকারের উচিত পরিবেশ এবং মানুষের স্বাস্থ্য ও নিরাপত্তা ধ্বংসকারী পরমাণু বাণিজ্য থেকে সরে আসা।\nজাপানের ফুকুশিমা দুর্ঘটনা থেকে ভারত সরকারের শিক্ষা নেওয়া উচিত এবং বোঝা উচিত যে এই পরমাণু প্রযুক্তি ব্যাপক ঝুঁকির। পরমাণু বিপর্যয় মানুষ এবং পরিবেশের অপূরনীয় ক্ষতি করে। ফুকুশিমা দুর্ঘটনার দু-বছরেরও বেশি সময় পরেও সেখানকার চুল্লিগুলিকে নিয়ন্ত্রণে আনা যায়নি এবং ভূমি, বায়ুমণ্ডল এবং জল দূষিত হয়ে চলেছে তার তেজস্ক্রিয় বিকিরণের ফলে। এর ফল ভুগছে এই প্রজন্ম, আগামী প্রজন্মও এর ফল ভুগবে। নীতি নির্ধারক এবং পরমাণু ইন্ডাস্ট্রিওয়ালাদের অপরাধ-চক্র বেআব্রু হয়ে গেছে।\nভারতকে অবশ্যই দায়িত্বপূর্ণ ভূমিকা পালন করতে হবে। এবং তার পরমাণু শক্তির ব্যবহারের সিদ্ধান্ত পুনর্বিবেচনা করতে হবে। পরমাণু শক্তি এখন ৩ শতাংশেরও কম বিদ্যুৎশক্তি সরবরাহ করে। তাকে অতি সহজে প্রতিস্থাপিত করা যায় পুনর্নবীকরণযোগ্য এবং সহনযোগ্য বিকল্পগুলি দিয়ে।\nআর জাপানেরও অন্যান্য দেশে পরমাণু প্রযুক্তি রপ্তানি করা বন্ধ করা উচিত। বিশেষত সেই সব দেশের কাছে, যারা এনপিটি এবং সিটিবিটি-তে সই করেনি। ভারত, ভিয়েতনাম, জর্ডন প্রভৃতি দেশে পরমাণু শক্তি রপ্তানি করার বর্তমান নীতিটি অন্যায্য, যখন জাপান নিজেই ফুকুশিমার মাধ্যমে বিশাল অর্থনৈতিক ক্ষতির সম্মুখীন হয়েছে এবং জাপানি নাগরিকরা বিশাল বিশাল মিছিল করে চলেছে পরমাণু-মুক্ত ভবিষ্যৎ নির্মাণের জন্য। তিনটি চুল্লির মেল্টডাউনে ক্ষতিগ্রস্তদের ক্ষতিপূরণ দেওয়ার কাজও এখনও হয়ে ওঠেনি।\nবাচ্চাদের জন্য, মহিলাদের জন্য এবং ভারত ও জাপানের ভবিষ্যৎ প্রজন্মের জন্য, এই পৃথিবীর জন্য, আমরা জাপানের পরমাণু রপ্তানি নীতির স্থগিতাদেশ চাইছি এবং ভারত-জাপান পরমাণু সমঝোতার অবসান চাইছি, এক্ষুনি।\nশক্তি ফুকুশিমা, ভারত-জাপান পরমাণু সমঝোতা


দক্ষিণ অভিনেতা বিজয়ের বাড়িতে বোমা! - aloavanews24\nHome›বিনোদন›দক্ষিণ অভিনেতা বিজয়ের বাড়িতে বোমা!\nদক্ষিণ অভিনেতা বিজয়ের বাড়িতে বোমা!\nদক্ষিণের জনপ্রিয় অভিনেতার বিজয়ের বাড়িতে বোমা রাখা রয়েছে। সাত সকালে এমন খবরে হুলুস্থূল পড়ে যায়। তামিল অভিনেতা বিজয়ের বাড়িতে কে বা কারা বোমা রাখল, তা নিয়ে জোর খোঁজ খবর শুরু করে পুলিশ। পাশাপাশি হুমকি কে দিয়েছে, তার খোঁজ শুরু হয়।\nজানা যায়, বিজয়ের সালিগ্রামের বাড়িতে হুমকির ফোন নেহাতই মিথ্যে। মস্তিষ্কের বিকৃতি ঘটানো এক ব্যক্তিই বিজয়ের বাড়িতে বোমা রাখা হয়েছে বলে হুমকি ফোন করেন থানায়। তবে হুমকি ফোনের পরপরই বিজয়ের সালিগ্রামের বাড়িতে পৌঁছে যায় পুলিশের একটি দল। বম্ব স্কোয়াডকে সঙ্গে নিয়েই বিজয়ের বাড়িতে তল্লাসি চালায় পুলিশ।\nতামিলনাড়ুর ভিলুপুরমের মারাক্কানাম থেকেই ওই ব্যক্তি পুলিশ কন্ট্রোল রুমে ফোন করে বিজয়ের বাড়িতে বোমা রাখা রয়েছে বলে হুমকি দেন। তবে মস্তিষ্কের বিকৃতি থাকায়, পুলিস বছর ২১-এর ওই যুবককে হুমকি দিয়ে ছেড়ে দেয়। সেই সঙ্গে তাঁর পরিবারকে সাবধান করে দেওয়া হয় ছেলের কর্মকীর্তি সম্পর্কে।\nযদিও এই প্রথম নয়, এর আগে অন্যদের বোমাইল থেকে গোপনে বিভিন্ন হাই প্রোফাইল ব্যক্তির বাড়িতে হুমকি ফোন করতে দেখা যায় ওই ব্যক্তিকে।\nধর্ষণের পর শিশুকে ভয় দেখায় ইমাম\nঐক্যের বাইরে বিকল্পধারা\nটিঅ্যান্ডটি কলোনি বস্তির আগুন নিয়ন্ত্রণে


তৃণমূল নেত্রীর সঙ্গে কথা বলেই ঘাসফুলে যোগ বাবুলের! কবে ছাড়তে চলেছেন সাংসদ পদ?\n০৬:৫৭ পিএম, সেপ্টেম্বর ১৮, ২০২১\nআজ, শনিবারই তৃণমূলে যোগ দিলেন বাবুল সুপ্রিয়। তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়ের হাত ধরে ঘাসফুলে প্রবেশ করলেন প্রাক্তন কেন্দ্রীয় মন্ত্রী। অভিষেকের হাত থেকেই এদিন গলায় তৃণমূলের উত্তরীয় ও হাতে দলের পতাকা তুলে নেন বাবুল। এরপরই তিনি জানান, তৃনমূলে যোগ দেওয়ার আগে দলনেত্রী মমতা বন্দ্যোপাধ্যায় ও অভিষেকের সঙ্গে কথা হয়েছিল তাঁর। সোমবার নেত্রীর সঙ্গে সাক্ষাৎ করবেন বলেও জানিয়েছেন বাবুল।\nআজ, ঘাসফুল শিবিরে পা দিয়েই বাবুল জানান, "দিদির সঙ্গে ইতিমধ্যেই আমার কথা হয়েছে। সোমবার দেখা করছি। যে উষ্ণ অভ্যর্থনা ওঁরা আমায় দিয়েছেন, তা আমি প্রত্যাশা করিনি। আমি মন থেকে রাজনীতি ছেড়েছিলাম। দিদি এবং অভিষেক আবার বাংলার জন্য কাজের সুযোগ দিয়েছেন। এতেই আমি খুশি।" পাশাপাশি আসানসোলের বর্তমান সাংসদের ঘোষণা, খুব শিগগিরই সাংসদ পদ থেকে ইস্তফা দিতে চলেছেন তিনি।\nএদিন সাংবাদিক বৈঠকে বাবুল বলেন, "যখন তৃণমূলে যোগ দিয়েছি, তখন বিজেপির আসন ধরে রাখার প্রশ্নই নেই। আমি আসানসোলের সাংসদ পদ থেকে ইস্তফা দেব। নৈতিকতা মেনেই বিধিসম্মতভাবে পদত্যাগ করব আমি।" প্রশ্ন উঠছে, কবে সাংসদ পদ থেকে পদত্যাগ করবেন তিনি? সূত্রের খবর, আগামী মঙ্গলবারই সাংসদের দায়িত্ব ছাড়তে পারেন বাবুল।\nপাশাপাশি এতদিন বিজেপিতে যে কাজের সুযোগ ছিল না, তা-ও স্বীকার করেছেন বাবুল। প্রাক্তন কেন্দ্রীয় মন্ত্রীর কথায়, তিনি তৃণমূলে যোগ দেওয়ার ফলে বিজেপি বা অন্য দলের তরফে কটাক্ষ আসবে। তিনি ট্রেন্ডিং হয়ে যাবেন। কিন্তু তাঁর মাথায় একটাই ভাবনা, যখন সুযোগ আসে তখন সঠিক সিদ্ধান্ত নিতে হয়৷ তৃণমূল তাঁকে সেই সুযোগ দিয়েছে। তাই সে সুযোগ গ্রহণ করেই পরিবার সহ কলকাতায় এসে গিয়েছেন বাবুল। তিনি জানিয়েছেন, তাঁর পরিবার ও বন্ধু বান্ধবও এতে খুশি।


চলচ্চিত্র নিয়ে » ক্যাটাগরী » ম্যাজিক লণ্ঠন\nম্যাজিক পুনর্পাঠ » চলচ্চিত্র নিয়ে\nহাসান আজিজুল হক | সংখ্যা ৭, জুলাই ২০১৪\nবিখ্যাত সাহিত্য-কীর্তির চিত্ররূপ দেখার সুযোগ এলে এখনো যেন কুসংস্কার বশেই মূল গ্রন্থটি পড়ে দেখতে ইচ্ছে হয়। আগে পড়া থাকলেও মনে হয় আর একবার নতুন করে পড়ে ছবিটা দেখতে বসলে ভালো করে উপভোগ করা যাবে। সংস্কার বলছি এইজন্যে যে বার বার এরকম করতে গিয়ে ঠকেছি, কখনোই বিশেষ কোন লাভ হয়নি। তবু এরকম করতে যাই কেন?\nমনে আছে, প্রথম যৌবনে ‘পথের পাঁচালী’ দেখতে গিয়ে আমি কিরকম আতান্তরে পড়েছিলাম। বিভূতিভূষণের পথের পাঁচালী পড়েছি স্কুলে। স্কুল ফাইন্যালের সিলেবাসে প্রসন্ন পণ্ডিতের পাঠশালা অংশটি আমাদের পাঠ্য ছিলো—সেই সূত্রে পরে উপন্যাসটি পড়েছিলাম। কিন্তু প্রথম পড়ার ৫/৭ বছর পরে ঐ বিরাট উপন্যাসের কি-ইবা আর স্মৃতিতে থাকবে! প্রায় সবটাই মোছা। বাস্তবিক পক্ষে উপন্যাসের—এমন কি যে সব উপন্যাসকে আমরা মহৎ উপন্যাস বলে থাকি—তেমন উপন্যাসেরও কতোটুকুই বা আমাদের মনে থাকে! দুচারটি ভাঙা ভাঙা ছবি, এক আধটি সংলাপ, খানিকটা আবছা বর্ণনা—এই তো! কিন্তু সত্যিই কি তাই? তা বোধ হয় ঠিক নয়। কারণ মন নতুন করে গড়ে নেয় অনেক কিছু। জীবনের যে গহন ও জটিল পরিচয় মহৎ উপন্যাসে বাঁধা পড়ে যায়, উপন্যাস যিনি পড়েন তিনি অজান্তেই নিজের অভিজ্ঞতার মিশেলে অপরিমেয় ঐশ্বর্যের অধিকারী হন। এই ঐশ্বর্য শুধুমাত্র স্মৃতি নয়।\nছবি দেখার আগে পথের পাঁচালী নতুন করে পড়তে গেলাম। স্কুলে পড়ার ফলে কল্পনায় স্মৃতিতে মিশে যে জিনিসটি মনের মধ্যে তৈরি হয়েছিলো—নতুন পড়ার অভিজ্ঞতা সেখানে গিয়ে ধাক্কা দিয়ে একটা বিপর্যয় সৃষ্টি করলো। এই রকম একটা ছড়িয়ে-পড়া এলোমেলো অবস্থায় ‘পথের পাঁচালী’ ছবি দেখতে গিয়ে আমি দিশেহারা হয়ে পড়ি। ঠিক আশাভঙ্গ নয়, হতাশ হওয়াও নয়, কোনটার সঙ্গেই কোনটা যেন মিলছে না। এবং মিলছে না বলেই অস্বস্তির অন্ত নেই। পুরনো আবেগগুলি নতুন পড়ার ফলে একবার জখম হয়েছে আর ছবি দেখতে গিয়ে টের পাই ছবি হয় সে আবেগগুলি সমর্থন করে না কিংবা সেগুলির বিরোধিতা করে বা সেসব আবেগের কোন ভিত্তিই নেই ছবিতে। পথের পাঁচালী বই ভালো না ‘পথের পাঁচালী’ ছবি ভালো এ প্রশ্ন উঠছে না। সম্পূর্ণ ভিন্ন দুই অভিজ্ঞতা হচ্ছে। ‘পথের পাঁচালী’ উপন্যাস পড়ে আমার যে সঞ্চয় হয়েছিলো, ‘পথের পাঁচালী’ ছবি সে সঞ্চয় বাড়াতেও পারে না, কমাতেও পারে না; উপহার দেয় আর এক নতুন অসাধারণ সঞ্চয়। একটা আসে বিভূতিভূষণের কাছ থেকে, আর একটি সত্যজিতের কাছ থেকে। দুজন দুরকম, দুজনের হাতিয়ারও ভিন্ন—মাঝখানে পথের পাঁচালী। এখনো পর্যন্ত আমার মনের মধ্যে দুটি জগৎ জমা হয়ে আছে—বিভূতিভূষণের পথের পাঁচালী উপন্যাসের জগৎ আর সত্যজিৎ রায়ের ‘পথের পাঁচালী’ ছবির জগৎ। দুটির কেউ কারো ক্ষতি করেনি, একটি আর একটিকে গ্রাস করতেও চায় না। আমি ইচ্ছে মতো তাদের যে কোন একটিকে জাগাই। তাদের পাশাপাশি জাগানোও সম্ভব হয় আমার পক্ষে।\nউদাহরণ দিলাম মাত্রই একটি, তবে এরকম অভিজ্ঞতা আমার বার বার হয়েছে, প্রায় সব ভালো সাহিত্য কর্ম থেকে তৈরি ছবি দেখতে গিয়ে। উপন্যাস বা গল্প পড়ার স্বাদ কখনোই নষ্ট হয় না ছবি দেখলে, আর ছবি দেখার অভিজ্ঞতা কখনোই মেলে না পড়া থেকে। ভালো সাহিত্য থেকে তৈরি ছবি অনেক সময় ব্যর্থ হয় অক্ষম চলচ্চিত্রকারের হাতে যেমন, তেমনি অপকৃষ্ট সাহিত্য থেকেও অসামান্য ছবি নির্মাণ করতে পারেন প্রতিভাবান চলচ্চিত্রকার। এই থেকে একটি ধারণা আমার মধ্যে আস্তে আস্তে দৃঢ়মূল হচ্ছে যে সাহিত্যের সঙ্গে চলচ্চিত্রের ঘনিষ্ঠ সম্পর্কের কথা সচরাচর বলা হলেও তাদের প্রকৃতির মধ্যেই ভিন্নতা আছে। দুটিকে একসাথেই হাতকড়া পরানো হয়ে থাকে বটে—কিন্তু সেটা তাদের দুজনের জন্যেই সব সময় তেমন সুখের নয়। এই দুরকম শিল্প উপভোগের মুহূর্তগুলোর কথা ভাবা যাক। একটি বড় উপন্যাস পড়ছি, চোখের সামনে কালো কালো পিপঁড়ের মতো সারিবদ্ধ কালো কালো অক্ষর, চোখ শুষে নিচ্ছে অক্ষর গঠিত শব্দের পর শব্দ, স্তব্ধ পাঠকের মনের মধ্যে ধ্বনি আর শব্দের অর্থ ক্রমাগত ঢেউ তুলছে, সেই ধ্বনি কানে আসছে। শব্দের অর্থবোধ থেকে তৈরি হচ্ছে ছবির পর ছবি, একটু একটু করে তৈরি হচ্ছে; কণাটুকু রং-মাত্র অবলম্বন করে বিশাল বিচিত্র ছবিও ভেসে উঠছে, জন্ম দিচ্ছে বিচিত্র আবেগ, দেখা দিচ্ছে, লোপ পাচ্ছে অগনণীয় অনুভূতি; বস্তু জগৎ মানব জগৎ কাহিনী সূত্রে আবর্তিত হচ্ছে। সাহিত্য পাঠের অভিজ্ঞতার সবটাই পরোক্ষ, কালো কালো অক্ষরগুলি ছাড়া ইন্দ্রিয়ের জন্যে আর কিছু নেই। সে কারণেই সবগুলি ইন্দ্রিয়কেই জাগিয়ে তুলতে হয়। পাঠককে হয়ে উঠতে হয় সক্রিয়। শিল্পের এই ধরনের উপভোগের যে বাধ্যতামূলক স্বাধীনতা আছে তা আসলে অনিশ্চয়তা ও অনির্দেশেয়তারই জন্ম দেয়। পাঠকের শিক্ষা ও সাধ্যের সীমা তাঁর স্বাধীনতারও সীমা। সাহিত্যে যা থাকে তাকে বহুগুণে প্রসারিত বা সংকুচিত করা সম্ভব।\nএক অর্থে ছবি দেখতে বসলেও প্রতি মুহূর্তে একই ব্যাপার ঘটতে পারে বটে কিন্তু স্বীকার করতে হবে ছবির বেলায় প্রত্যক্ষের উপস্থিতি হচ্ছে সরাসরি। বইয়ের সাদা পাতার উপর শুয়ে থাকা অক্ষরের বদলে চোখের সামনে রং, ছবি, মানুষ, ঘরবাড়ি, মাঠ প্রান্তর; পর্দার উপর আছড়ে পড়া ধ্বনি পুঞ্জ। ছবি একদিক থেকে অত্যন্ত নির্দিষ্ট, ইন্দ্রিয়-গুলিকে তা গ্রহণ করে বাজপাখির মত থাবা মেলে, দর্শকের চোখ আর কান আটকে থাকে পর্দার সঙ্গে। চলচ্চিত্রকে এইজন্যে পুরোপুরি ইন্দ্রিয়লগ্ন শিল্প বলি। বাস্তবের ত্রিমাত্রিক নির্দিষ্টতা ছবিতেও মেলে। উপভোগের মূলে তফাৎ হোক আর না হোক, গ্রহণের মুহূর্তে দেখা যায়, কবিতা, গান, চিত্রকলা যেমন এক হলেও আলাদা, সাহিত্য ও চলচ্চিত্রও তাই। তবে ভেদ যেমন দুস্তর, মেশামেশির ক্ষেত্রও তেমনি বহুদূর বিস্তৃত। মেশামেশির এই ছড়ানো ক্ষেত্রের জন্যেই সত্যজিৎ রায় প্রায় তার সব বিখ্যাত ছবিই তৈরি করেন সাহিত্য অবলম্বন করে। কিন্তু গড়ে তোলেন এক স্বতন্ত্র শিল্প বস্তু—ভেদ সেখানে অনেক বড়—ভেদের মাটিতে পা রেখেই সত্যজিতের অসাধারণ শিল্পী ব্যক্তিত্ব গড়ে ওঠে।\nসাহিত্যের জন্যে আমি একেবারেই আলাদা সার্বভৌম একটি স্থান রেখে দিয়েছি। সব বড় সাহিত্য কীর্তিকেই একবার করে ক্যামেরার ভিতর দিয়ে চালিয়ে নেবার পক্ষপাতী আমি নই। ছবি করা অসম্ভব বলে কথিত সাহিত্য থেকেও যে অসাধারণ ছবি হয়েছে সে বিষয়ে সজাগ থেকেও আমার মনে হয় কিছু কিছু সাহিত্য কর্ম থেকে ছবি করার চেষ্টা নস্যাৎ হয়ে যেতে পারে। অন্ধ হতে পারে ক্যামেরার চোখ আর তার ভাষা হয়ে যেতে পারে সম্পূর্ণ দুর্বোধ্য। এসব ক্ষেত্রে চলচ্চিত্রের কলা কৌশল প্রতিহত হয়ে ফিরে ফিরে আসতে পারে। সব শিল্পের নিজের নিজের সীমানা বাড়াবার অবিরত প্রচেষ্টা সমর্থন করেও একথা বলা যায়। সাহিত্য থেকে ছবি হবে এটা যেমন স্বাভাবিক, সাহিত্য থেকে কোন মতেই ছবি হবেনা এটাকেও তেমনি স্বাভাবিক বলেই ধরে নিতে হবে। ‘ইউলিসিস’ থেকে ছবি হলেও ছবি হয়না বা হলেও সম্পূর্ণ অন্য রকম হয়ে যায়। ‘ইউলিসিস’ পাঠকের কাছে সে ছবি একেবারেই ভিন্ন ব্যাপার। মনে পড়েছে, ‘পথের পাঁচালী’ ছবি প্রসঙ্গে বিষ্ণু দে একবার পথের পাঁচালী উপন্যাসের সঙ্গে তার পার্থক্যের কথাটা স্পষ্ট করে জানিয়ে দিয়েছিলেন। যে বিভূতিভূষণ পথের পাঁচালী উপন্যাস লেখেন তিনি যে চোখে তাঁর কালের গ্রামের দিকে তাকান, যেসব আবেগ বুকে পুরে লালন করেন, ‘পথের পাঁচালী’ চলচ্চিত্র নির্মাতা সত্যজিৎ রায় সে চোখে তো তাকান না গ্রামের দিকে। বিভূতিভূষণের আবেগ, বেদনা, মত বা বিশ্বাসের প্রতি তার সমর্থনই বা কতটুকু? কাজেই একটা ভয়ানক গোত্রান্তর ঘটে যায়। যদিও কিছুতেই অস্বীকার করা যায় না যে, ‘পথের পাঁচালী’ ছবি কি তর্কাতীত ভাবেই না পথের পাঁচালী উপন্যাসের কাছে ঋণী। সত্যজিৎ রায় বার বার এইভাবে সাহিত্য থেকে সোনার ফসল ফলিয়েছেন।\nকিন্তু রবীন্দ্রনাথের গোরার ক্ষেত্রে কি ঘটে? ছবি যেটা হয় গোরা থেকে, সেটা শুধু যে ভিন্ন ব্যাপার তাই নয়, সেটা একটা করুণ ব্যর্থতার ব্যাপারও হয়ে দাঁড়ায়। গোরা উপন্যাস কালকে সুধা করে অমরতার দরজা ছুঁয়ে দাঁড়ায়। ‘গোরা’ চলচ্চিত্র কালস্রোতে কুটোর মতো ভেসে যায়। প্রতিভার তারতম্য একটা কথা হলেও শেষ কথা নয়। মহৎ সাহিত্যেরও রকম আছে—কখনো কখনো তা ভিন্ন ক্ষেত্রে যেতে একেবারেই নারাজ হতে পারে।\nআরো একটি কথা এই প্রসঙ্গে মনে হয়। কলা কৌশল, টেকনিক ইত্যাদি নিয়ে যতোই তত্ত্ব কথা দাঁড়িয়ে যাক না, সাহিত্যের আবার টেকনিক কি যে অর্থে চলচ্চিত্রের টেকনিক বা ছবির কৃৎকৌশলের ষাট সত্তর বছর ধরে গড়ে-ওঠা টেকনিক্যালিটিজের প্যঁচাল জগৎ? যাই বলা যাক, লেখক কাগজ-কলম নিয়ে একা একা বসেন মাত্র। সত্যি সত্যিই এইটুকুই, এর বাইরে লেখকের তেমন কিছু নেই। যা আছে তা দেখতে পাবার উপায় নেই। সাহিত্য পাঠক সমক্ষে এলে তখন অজস্র তত্ত্ব তৈরি হতে থাকে। কিন্তু চলচ্চিত্রে তা হবার উপায় নেই। একটা বিরাট বিজ্ঞানও ধীরে ধীরে গড়ে উঠেছে। চলচ্চিত্রের কলাকৌশলের এই বিরাট ব্যাপারটি সকলের সাধারণ সম্পত্তি—লেখকদের কাগজ কলম যেমন সবার সাধারণ সম্পত্তি। কিন্তু এই দুই সম্পত্তির তফাৎ যে কি তা নিশ্চয় ব্যাখ্যার অপেক্ষা রাখে না। এতে হচ্ছে এই, চলচ্চিত্র যখন এগোয়, তখন সাধারণভাবে এগোয়, সেই এগিয়ে যাওয়া একটা বাঁধানো সড়ক ধরে এগোনোর মতো, যে কোন চলচ্চিত্রকার সেটা আয়ত্ত করতে পারেন। ক্যামেরার বিস্ময়কর উন্নতি তখন অযোগ্যতম চলচ্চিত্রকারেরও আয়ত্তের মধ্যে। কাজেই আজ যদি সেই পুরানো চলচ্চিত্রকার তাঁর পুরানো ধাঁচেই গোরা থেকে ছবি করেন, সেই ছবি পুরনো গোরার মত হবে না। অতএব দেখা যাচ্ছে সিনেমাশিল্পের প্রায় বারো আনাই এক অর্থে বারোয়ারি, কলাকৌশল সবই প্রযুক্তিবিদ্যার হাত ধরে দ্রুত উন্নত ও রূপান্তরিত হচ্ছে। সাহিত্যিকের স্বাধীনতা এখানে কোথায়? এতো যন্ত্র এক জায়গায় যখন জড়ো হচ্ছে, তখন যন্ত্রই চলচ্চিত্রকার-পুতুল তৈরি করছে, সমস্ত সাধারণ চলচ্চিত্রকার নিজেদের স্বাধীনতা খুইয়ে যন্ত্রের ক্রীড়নকে পরিণত হচ্ছেন। এতে হারিয়ে যাচ্ছে বারো আনার পরে যে অমূল্য চার আনা থাকে সেই চার আনা। যে চলচ্চিত্রকার পুরো চার আনার মালিক তিনিই গ্রাস করে নিতে পারেন বাকি বারো আনা, বারো আনা তখন তাঁরই তাঁবেদারি করে।\nচলচ্চিত্র শিল্পের মধ্যে এই যে বাঁধাবাঁধি ও যন্ত্র-বশ্যতার বিপদ রয়েছে, সাহিত্য তা থেকে কখনো কখনো চলচ্চিত্রকারকে উদ্ধার করতে পারে। কিন্তু সেটা তখুনি সম্ভব হয়, যখন চলচ্চিত্রকার নিজেই বড় শিল্পী। তা না হলে তাঁর পক্ষে সাহিত্যের ভাড়া খেটে মরা ছাড়া অন্য লাভ কিছু হয় না।\nদেশে বিদেশে এ রকমভাবে কুকুরের ল্যাজ সোজা করার কাজে অসংখ্য চলচ্চিত্রকার লিপ্ত আছেন। তবে সাহিত্যের স্পর্শ পেয়ে সোনা হয়ে উঠেছে এমন ছবিও বিরল নয়। সম্প্রতি তেমন ছবি বাংলাদেশেও দেখেছি। সেই ছবির নাম সূর্যদীঘল বাড়ি। পাত্র উপচে পড়েছে, ধনুক পিছনে ফেলে তীর সামনে ছুটে গেছে, তরঙ্গ উল্লম্ফনে তটসীমা পার হয়েছে। সমস্ত অন্ধকার সত্তর দশকে এক বিন্দু হীরে-ঠিকরানো আলো সূর্যদীঘল বাড়ি। বাংলাদেশের বিপন্ন বিব্রত পথভ্রষ্ট তারুণ্যের একমাত্র সৎ শুদ্ধ সুস্থ সফল প্রয়াস। সূর্যদীঘল বাড়ি সম্বন্ধে এই মন্তব্য বর্তমান প্রসঙ্গে খানিকটা অবান্তর ও অব্যাখ্যাত আবেগ প্রসূত মনে হতে পারে। এর যাথার্থ্য নিয়ে তর্ক তোলাও অবশ্য সম্ভব। কিন্তু এই মন্তব্য করতে গিয়ে সূর্যদীঘল বাড়ি উপন্যাস হিসেবে মহৎ সাহিত্যের পর্যায়ে পড়ে কি না সে প্রশ্নের মীমাংসার প্রয়োজন নেই, ছবিটা চলচ্চিত্রের নিজস্ব নিয়মে ছবি হিসেবে দাঁড়াতে পারছে কি না সেটাই বিবেচনার কথা। সাহিত্যের রসবিচার তত্ত্ব ছবির বেলায় খাটবে না। চলচ্চিত্রের যে ভাষা গড়ে উঠেছে, যেসব কলাকৌশল প্রস্তুত আছে তার সাহায্য নিতেই হবে ছবি বিচারের ক্ষেত্রে। তার মধ্যে আমি প্রবেশ করার অধিকারী নই বলেই সূর্যদীঘল বাড়ি সম্বন্ধে আমার মন্তব্য হয়তো অসতর্ক ও ব্যক্তিক যুক্তি পরম্পরা নির্ভর হয়ে গেল। কিন্তু কথা তা নয়, সাহিত্যের সঙ্গে চলচ্চিত্রের সম্পর্কের বিষয়টিকেই আমি নানা দিক থেকে দেখার চেষ্টা করছি। অনেক অসাধারণ ছবির আঁতুড়ঘর হচ্ছে সাহিত্য; এই দুই ভিন্ন শিল্পের মধ্যে একটা নাড়ির যোগ আছে বলেই সত্যজিৎ রায়ের মত চলচ্চিত্রকারও জানাচ্ছেন, ছবি করার মত কথা সাহিত্যের কতকগুলো বিশেষ বৈশিষ্ট্য আছে। যখন তিনি এই কথা বলেন, তখন ছবি তৈরির সুবিধের দিক থেকেই বলেন, সাহিত্যের দিক থেকে অবশ্যই নয়। ছবি করার উপযোগী এইসব গুণ কি সাহিত্যের বাড়তি গুণ, বাইরের গুণ, না তার অন্তর গুণ? হয়তো বাড়তি গুণ যার সঙ্গে সাহিত্যের যোগাযোগ সব সময়ই আত্মগুণ নয়।\nআমার পক্ষপাত ভালোছবির পক্ষে। সে ছবি মহৎ সাহিত্য থেকে হোক আর সাধারণ সাহিত্য থেকেই হোক বা সাহিত্য-উপলক্ষ না রেখেই সরাসরি তৈরি হোক। কারণ ছবির ভয়ানক প্রত্যক্ষতা মানুষের সাধারণ বৃত্তিগুলোকে খুব সহজে নাড়া দিতে পারে। এই প্রত্যক্ষতা চলচ্চিত্রের নিজস্ব ভাষা থেকেই দেখা দেয়। মানব লোকের সহজ যাতায়াতের পথগুলি ছবিতে আশ্চর্যভাবে স্পষ্ট হয়ে ধরা দেয় অথচ দর্শকদের কাছে তার দাবী সামান্য। চোখ ও কান নামক ইন্দ্রিয় দুটি মোটামুটি সুস্থ থাকলেই কাজ চলে যায়। চলচ্চিত্রের প্রত্যক্ষতা জন্ম দেয় এক ধরনের ব্যাপক কার্যকারিতা, অতি দ্রুত তা ছড়িয়ে পড়তে পারে, জাগাতে পারে বা নেশায় বুঁদ করে দিতে পারে মানুষকে। সত্যি সত্যি, চলচ্চিত্র সহজে এবং যত ব্যাপকভাবে শিল্প তালিকার বাইরে এসে ইন্ডাস্ট্রি তালিকা ভুক্ত হয়ে সংঘবদ্ধ ভাবে জনরুচি নষ্ট করে কারবারি মহাজনে রূপান্তরিত হতে পারে, অন্য কোন শিল্পের পক্ষে তা সম্ভব নয়। কিন্তু সে দোষ তো চলচ্চিত্র শিল্পকে দেওয়া চলে না বা সে দোষ দিয়ে তার বাড়ন্তকে খাটো করাও কোন কাজের কথা নয়। চমৎকার হাতিয়ার দিয়ে চমকপ্রদ কাজ করা যায় বটে, তবে তা নির্ভর করে যার হাতে হাতিয়ার খানা আছে তার উপর। এই কথা থেকে সম্পূর্ণ ভিন্ন এক প্রসঙ্গের সূত্রপাত হচ্ছে। যার মধ্যে জড়িয়ে পড়ার কোন সুযোগ আপাতত নেই।\nদায়স্বীকার : হাসান আজিজুল হকের ‘চলচ্চিত্র নিয়ে’ শিরোনামের এই প্রবন্ধটি বাংলাদেশ চলচ্চিত্র সংসদ থেকে ১৯৮৫ সালে প্রকাশিত মুহম্মদ খসরু সম্পাদিত ‘ধ্রুপদী’ ৫ম সংকলন থেকে নেওয়া হয়েছে। প্রকাশের ২৯ বছর পরও সাহিত্য ও চলচ্চিত্র নিয়ে লেখা এই প্রবন্ধটি যুক্তিযুক্ত মনে হয়েছে, তাই পুনঃপ্রকাশ করা হলো।\nলেখক : হাসান আজিজুল হক, রাজশাহী বিশ্ববিদ্যালয়ের দর্শন বিভাগের সাবেক অধ্যাপক। উপমহাদেশের প্রখ্যাত এ কথাসাহিত্যিক বাংলা একাডেমি সাহিত্য পুরস্কার, একুশে পদক ও ভারতের আনন্দ পুরস্কারে ভূষিত হয়েছেন। তার উল্লেখযোগ্য গ্রন্থের মধ্যে রয়েছে : ‘সমুদ্রের স্বপ্ন শীতের অরণ্য’ (১৯৬৪) ‘আত্মজা ও একটি করবী গাছ’ (১৯৬৭), ‘জীবন ঘষে আগুন’ (১৯৭৩), ‘পাতালে হাসপাতালে’ (১৯৮১), ‘সক্রেটিস’ (১৯৮৫), ‘‘চালচিত্রের খুঁটিনাটি’ (১৯৮৬), ‘রাঢ়বঙ্গের গল্প’ (১৯৯১), ‘একাত্তর করতলে ছিন্নমাথা’ (১৯৯৫), ‘মা-মেয়ের সংসার’ (১৯৯৭), ‘বিধবাদের কথা ও অন্যান্য গল্প’ (২০০৭), ‘ফিরে যাই ফিরে আসি’ (২০০৯), ‘আগুনপাখি’ (২০০৬), ‘সাবিত্রী উপাখ্যান’ (২০১৩) ইত্যাদি।


সিরিয়ায় গোপনে ৭৫ ট্রাক সেনা-অস্ত্র পাঠিয়েছে যুক্তরাষ্ট্র !! - Ekusher Bangladesh\nHome>Internation News>সিরিয়ায় গোপনে ৭৫ ট্রাক সেনা-অস্ত্র পাঠিয়েছে যুক্তরাষ্ট্র !!\nইরান-যুক্তরাষ্ট্রের হামলা-পাল্টা হামলার প্রেক্ষিতে মধ্যপ্রাচ্যজুড়ে উত্তেজনার মধ্যে সিরিয়ায় গোপনে ৭৫ ট্রাক সেনা-অস্ত্র পাঠিয়েছে যুক্তরাষ্ট্র। কোনো প্রকার ঘোষণা ছাড়াই গোপনে সিরিয়ার তেলসমৃদ্ধ কয়েকটি এলাকায় প্রায় ৭৫ ট্রাক সেনা, অস্ত্র ও সরঞ্জাম পাঠিয়েছে বলে সিরিয়ার সরকারি বার্তা সংস্থা সানা ও আনাদলু এজেন্সি জানিয়েছে।\nসিরিয়ার সরকারের অভিযোগ, পূর্বাঞ্চলীয় প্রদেশ দেইর আজ-জর ও দক্ষিণপূর্বাঞ্চলীয় প্রদেশ হাসাকেহ’র কয়েকটি এলাকা থেকে তেলসহ প্রাকৃতিক সম্পদ লুটপাটে বিশাল এই সেনাবহন মোতায়েন করেছে ডোনাল্ড ট্রাম্প প্রশাসন। সেনা মোতায়েনের এই ঘটনা স্বীকার করেছে মার্কিন কর্মকর্তারা। তবে তাদের দাবি, ইরাক ও সিরিয়ার আইএস জঙ্গি দমনে এসব সেনা পাঠানো হয়েছে।\nগত বছরের অক্টোবরে উত্তর-পূর্ব সিরিয়া থেকে সমস্ত মার্কিন সেনা প্রত্যাহারের ঘোষণা দেয় যুক্তরাষ্ট্র। ঘোষণা অনুযায়ী, ওই অঞ্চল সেনা সরিয়ে ইরাকে নেয়া হয়। ২০ অক্টোবর শতাধিক ট্রাকে করে মার্কিন বাহিনী ইরাকে প্রবেশ করে বলে এক প্রতিবেদনে জানায় সিএনএন। কিন্তু কুর্দি বাহিনী দ্বারা নিয়ন্ত্রিত তেলক্ষেত্রগুলোয় প্রায় ৫০০ সেনা মোতায়েন রাখে ওয়াশিংটন। সম্প্রতি সেই সব সেনাকেই ফিরিয়ে আনা হয়েছে।\nঅভিনেত্রী মিমি-নুসরাতকে নিয়েই প্রতিবাদে নামলেন মমতা !!\nদেশে করোনায় যে বয়সীরা বেশি আ’ক্রান্ত হচ্ছেন !!


ছোটদের সঙ্গে নতুন ‘ডিল’ রাজ-শুভশ্রীর! (ভিডিও) – Colorslife24\nHome/বলিউড/ছোটদের সঙ্গে নতুন ‘ডিল’ রাজ-শুভশ্রীর! (ভিডিও)\nছোটদের সঙ্গে নতুন ‘ডিল’ রাজ-শুভশ্রীর! (ভিডিও)\nআরিফুল ইসলাম 21/05/2022\tবলিউড\nশুক্রবার শুভশ্রীর কাছে টুইটারে একগাদা নালিশ অভিভাবকদের। তাঁরা যে কিছুতেই ছোটদের থেকে মোবাইলকে দূরে রাখতে পারছেন না! শনিবার তাই রাজ চক্রবর্তী আর শুভশ্রী গঙ্গোপাধ্যায় বাধ্য হয়ে খুদেদের সঙ্গে নতুন ‘ডিল’ করেছেন! কী সেই চুক্তি? বাচ্চারা মোবাইলে ডুবে থাকবে কি না, সে সিদ্ধান্ত নেবে তারাই! বদলে সবাইকে রাজের আগামী ছবি ‘হাবজি গাবজি’ দেখতে হবে। ছবি দেখলেই নাকি তারা বুঝে যাবে, কেন মোবাইলের নেশা সর্বনাশা!\nএই ‘ডিল’ নিয়ে ছোটদের মুখোমুখি শুভশ্রী। ঝাঁ-চকচকে সাজে আধুনিকা। এই ছবির নায়িকা তিনিই। বিপরীতে পরমব্রত চট্টোপাধ্যায়। খুদেরা অবশ্য প্রথমে খেয়ালই করেনি তাঁকে! তারা যে গ্রুপ গেমে মত্ত।\nব্যাপারটা বেশ খারাপ লেগেছে অভিনেত্রীর। তিনি বোঝানোরও চেষ্টা করেছেন, এত মোবাইল ঘাঁটা ঠিক নয়। কিন্তু কে শোনে কার কথা! কচিকাঁচাদের পাল্টা যুক্তি, বড়রা মোবাইলে ব্যস্ত থাকলে ক্ষতি নেই, যত দোষ বুঝি ছোটদের? শুভশ্রী আর খুদেদের এমন যুক্তি-পাল্টা যুক্তিতে আসর সরগরম। শেষে চুক্তিতে মৌখিক সম্মতি!\nছোটদের সঙ্গে কেন চুক্তি করতে গেলেন তাঁরা? রাজের যুক্তি, ‘‘ছোটদের সঙ্গে বাড়ির বড়রাও আসবেন প্রেক্ষাগৃহে। তাঁরাও ছবিটি দেখে বুঝবেন কী করা উচিত, কী নয়।’’ পরিচালক ছোট-বড় কাউকেই অভিযোগের কাঠগড়ায় দাঁড় করাচ্ছেন না। কারণ তিনি বুঝেছেন, সবাই পরিস্থিতি এবং আধুনিকতার শিকার। সবাই মিলে অজান্তে ভুল করে ফেলছেন। সেই ভুলও শোধরাতে হবে সবাই মিলে।\nকী এমন আছে ‘হাবজি গাবজি’তে, যার জোরে মোবাইল ভুলবে এই প্রজন্ম? ছবির নতুন প্রচারে তার উত্তর জুড়ে দিয়েছেন রাজ। ভিডিয়োয় থাকা প্রচার ঝলকের কিছু অংশ অনুযায়ী, একটা সময়ে তাঁদের একমাত্র সন্তানকে (স্যমন্তকদ্যুতি মৈত্র) সময় দিতেন না পরমব্রত-শুভশ্রী।\nসন্তান তার প্রতিশোধ নিয়েছে। সে-ও আঁকড়ে ধরেছে মোবাইলকেই। মোবাইল না পেলে বাবার গায়ে হাত তুলতেও দ্বিধা করেনি। এটাই কি আগামী প্রজন্ম? ছবির মাধ্যমে ছোট-বড় সবার কাছে এই প্রশ্নই রাখছেন পরিচালক রাজ।\nপরিচালক আরও বলেছেন, ‘‘অনেকেই হয়তো ভাবেন, ইউভান আমার এই ছবির অনুপ্রেরণা। মোবাইল হাতে পেয়ে আমার বাড়ির ছোটদের বদলে যাওয়া নাড়া দিয়েছিল। একসঙ্গে বসে কথা বলতে ডাকলে ভাগ্নি ভীষণ বিরক্ত হত। তখনই বিষয়টি নিয়ে গবেষণা করে বুঝতে পারি, এ অভ্যাস কতটা মারাত্মক। সঙ্গে সঙ্গে ছবির বিষয় হয়ে ওঠে মোবাইলের নেশা।’’\nএই লিংকে দেখুন সেই ভিডিও\nPrevious ডিনার ডেটে অভিষেক বাদ, শুধু ঐশ্বরিয়ার নাম নিল কানের রেস্তোরাঁ!\nNext ঢিলেঢালা পোশাকেও গর্ভাবস্থা স্পষ্ট পরীমণির! ছবি দিতেই ফের ভাইরাল\nবলিউডে তিন দশক পার করে ফেলেছেন। ২৫ জুন ফিল্ম ইন্ডাস্ট্রিতে ৩০ বছর পূর্তি উপলক্ষে ইনস্টাগ্রাম …


বেড়া-সাঁথিয়ায় অবৈধ যানবাহনই পরীক্ষার্থীদের ভরসা! বেড়া-সাঁথিয়ায় অবৈধ যানবাহনই পরীক্ষার্থীদের ভরসা! – News Pabna\nবেড়া-সাঁথিয়ায় অবৈধ যানবাহনই পরীক্ষার্থীদের ভরসা!\nআরিফ খাঁন,বেড়া, পাবনা : নসিমন, করিমন, লেগুনা, ব্যাটারী চালিত অটোভ্যান মহাসড়কে চলাচল নিষিদ্ধ হলেও পাবনার বেড়া-সাঁথিয়ার ঢাকা-পাবনা মহাসড়কে আইন অমান্য করেই মাঝে মধ্যে চলাচল করে এসকল যানবাহন।\nতবে বিভিন্ন পাবলিক পরীক্ষার সময় এসব নিষিদ্ধ যানবাহনের প্রয়োজনীয়তা বেড়ে যায়। এসব নিষিদ্ধ যানবাহন পরিক্ষার্থী লেখা স্টিকার লাগিয়ে প্রকাশ্যেই মহাসড়কে চলাচল করে এই যানবাহন।\nবেড়া-সাঁথিয়ায় মোট ২৪ টি কেন্দ্রে সমাপনি পরিক্ষা অনুষ্ঠিত হচ্ছে এর বেশির ভাগ কেন্দ্রের পরিক্ষার্থীরা এসকল অবৈধ যানবাহনই যাতায়াতের জন্য ব্যবহার করছে।\nসরেজমিনে ঘুরে দেখা গেছে, দুই উপজেলার পরীক্ষা কেন্দ্রে উপস্থিত হওয়ার জন্য পরিক্ষার্থীরা এসব যানবাহনই বেশি ব্যবহার করে।\nজীবনের ঝুঁকি নিয়ে এভাবেই শিক্ষার্থীদের পরিক্ষা কেন্দ্রে আসতে দেখা গেছে।\nতার প্রধান কারণ সহজে, অনেকে একসাথে এবং কম খরচে যাওয়া আসার কোন যানবাহনে নেই।\nতাই দুর দুরান্ত থেকে পরীক্ষা কেন্দ্রে পরিক্ষার্থীদের বহন করার জন্য এসব নিষিদ্ধ যানবাহনই একমাত্র ভরসা হয়ে দাঁড়িয়েছে।\nগত রোববার থেকে শুরু হওয়া প্রাথমিক সমাপনি পরীক্ষার প্রথম দিনেই মহাসড়ক জুড়ে এমন চিত্র চোখে পড়েছে।\nগাদাগাদি করে লেগুনার পেছনে ঝুলে, ছাদের উপর জীবনের ঝুঁকি নিয়ে শিক্ষার্থীদের পরিক্ষা কেন্দ্রে আসতে দেখা গেছে।\nবেড়া উপজেলার আমিনপুর আয়েন উদ্দিন উচ্চ বিদ্যালয় পরীক্ষা কেন্দ্রে কাশিনাথপুরের শান্তি নিকেতন কিন্ডার গার্টেন স্কুলের পরিক্ষার্থীরা লেগুনায় যাতায়াত করতে দেখা গেছে।\nএসময় ওই স্কুলের পরিক্ষার্থী জয়া, নাইমা, সুমাইয়ার সাথে কথা বললে তারা জানায়, আমাদের সবাইকে একসাথে নিয়ে আসার জন্য সুজন স্যার আর মতিন স্যার একটা লেগুনা গাড়ি ঠিক করেছে কষ্ট হলেও আমরা সবাই একসাথে আসি খরচও কম লাগে।\nএমনও চিত্র দেখা গেছে যে শিক্ষকদের উপস্থিতিতে এসকল যানবাহনে দুর্ঘটনার ঝুঁকি নিয়েই নিশ্চিন্তে চলাচল করছে পরিক্ষার্থীরা।\nসাঁথিয়ার করমজা জাবেদ সরকার স্কুলের পরীক্ষার্থীদের সাথে পুন্ডুরিয়া সরকারি প্রাথমিক বিদ্যালয় পরিক্ষা কেন্দ্রে আসা অভিভাবক আবুল হোসেন বলেন, ঝুঁকি আছে জেনেও লেগুনা এবং নসিমনে আসতে হয় তাছাড়াও পরীক্ষার সময় এসব যানবাহনের সঙ্কট হয়।\nবেড়া উপজেলা শিক্ষা অফিসার তোফাজ্জল হোসেন সত্যতা স্বীকার করে বলেন, কাশিনাথপুরের কয়েকটি স্কুল থেকে কিছু শিক্ষার্থীরা লেগুনায় যাতায়াত করছে।\nআমরা মিটিংয়ে সকল প্রধান শিক্ষক ও অভিভাবকদের সর্তক করে বলে দিছি আপনাদের সন্তানদের নিজ দায়িত্বে কেন্দ্রে পৌছিয়ে দেয়ার জন্য। তবে অনেক পরিক্ষার্থীর সাথে তাদের অভিভাবকরা যায় না। একারণেই শিক্ষকরা অনেক সময় তাদেরকে নিয়ে যান।\nএ ব্যাপারে আমিনুল ইসলাম (মাধপুর হাইওয়ে) পুলিশ সার্জন জানান, অবৈধ এসকল যানবাহনের বিরুদ্ধে আমাদের অভিযান অব্যাহত রয়েছে। তবে পরিক্ষার্থীদের বিষয়টা গুরুত্ব সহকারে দেখবো আর লোকাল রাস্তায় চললে সেটা ভিন্ন কথা।


মদমুক্ত বিহার, নীতীশের ‘সাফল্য’ আইওয়াশ বলেই দাবি বিরোধীদের\nপ্রসেনজিৎ কোলে, পাটনা, ১৬ মে: মদ্যপান ছেড়ে দুধে মজেছে পাটনা তথা গোটা বিহারই। আর, তার জেরেই নাকি রাজ্যজুড়ে বেড়ে গিয়েছে দুধের বিক্রি, কমেছে পথ দুর্ঘটনা, মহিলাদের উপর নির্যাতনের ঘটনা। এই ঘটনার সঙ্গে আপাতভাবে ভোটের সম্পর্ক না থাকলেও, শেষ দফার নির্বাচনের আগে এই ইস্যুতেই এখন সরগরম পাটনা। কারণ, বিহারে মদ নিষিদ্ধ হওয়ার পর এবারই প্রথম লোকসভা ভোট এখানে।\nস্থানীয়রা বলছেন, ভোট এলে এত বছর ধরে দেদার মদ বিক্রি হতো বিহারে। হাজার হাজার বোতল মদ উড়ত রাজনৈতিক দলের জমায়েতের আগে-পরে। গরিব ভোটারদের দলে টানতে মদ উড়িয়ে তাঁদের মন ভেজাতেন নেতা-প্রার্থীরা। কিন্তু এখন পরিস্থিতিটা ভিন্ন। সবার গ্লাস আছে, বদলেছে শুধু পানীয়ের স্বাদ। মদ ছেড়ে এখন দুধে মজেছেন বিহারবাসী। সাত দফার মধ্যে ছ’দফার ভোট শেষ। অথচ মদের দেখা নেই বিহারে!\nমদের বোতল ‘ঘুষ’ দিয়ে ভোট কেনার রাজনীতি নিয়ে এর আগে অভিযোগ কম ওঠেনি এ রাজ্যে। নির্বাচন কমিশনের নীতিকে বুড়ো আঙুল দেখিয়ে গরিব ও মধ্যবিত্তদের মধ্যে দেদার মদ বিলি করার বহু অভিযোগ উঠত বিহারের রাজনৈতিক দলগুলির বিরুদ্ধে। কিন্তু ২০১৬ সালের ৫ এপ্রিল মুখ্যমন্ত্রী নীতিশ কুমার রাজ্যে ‘শরাব বন্দি’ আইন কার্যকর করার পরেই বদলে গিয়েছে বিহারের চালচিত্র। তার জেরেই চলতি লোকসভা নির্বাচনে মদ ঘুষ দিয়ে বিহারে ভোট কেনাবেচার ‘সংস্কৃতি’ বন্ধ হয়ে গিয়েছে।\nপাটনার ঐতিহাসিক গান্ধী ময়দানের পাশে দাঁড়িয়ে মধ্যবয়সি ব্যবসায়ী রমেশ কুমার বলেন, ‘এর পুরো কৃতিত্ব বিহারের মুখ্যমন্ত্রী নীতিশ কুমারের।’ যদিও রমেশের এই দাবিতে তর্ক জুড়ে দিলেন কলেজ পড়ুয়া সতীশ যাদব। বললেন, ‘বন্ধ আর হল কোথায়? কেবল দামটা এক লাফে বেড়ে গেল! আসলে আইন করলেই শুধু হয় না। তাকে বাস্তব রূপ দিতে হয়।’ পাটনা জংশন স্টেশনের বাইরে একটি চায়ের দোকানে বিষয়টি তুলতেই এক যুবক বললেন, ‘এখন তো হোম ডেলিভারি। একটা ফোন করলেই সোজা ঘরে পৌঁছে যাবে। এটা অবশ্য খারাপ নয়। আর যাই হোক, মদ খেয়ে রাস্তায় কোনও সমস্যা করছে না কেউ।’\nবীর চাঁদ প্যাটেল পথে জনতা দল (ইউনাইটেড)-এর রাজ্য দপ্তরে বসে কথা হচ্ছিল দলীয় মুখপাত্র রাজীবরঞ্জন প্রসাদের সঙ্গে। তাঁর বক্তব্য, ‘বর্তমান রাজ্য সরকারের এটা বড় সংস্কারমুখী পদক্ষেপ। এতে দুধ বিক্রি তো বেড়েইছে, উল্টে কমেছে মহিলাদের উপরে অপরাধ, পথ দুর্ঘটনার মতো বিষয়। মদ্যপান করে পেটের সমস্যায় ভুগতেন অনেকে। বর্তমানে স্বাস্থ্য ফিরেছে গোটা রাজ্যের। শুধু তাই নয়, আগে রোজগার করে সংসারে টাকা দেওয়ার বদলে মদের পিছনে টাকা উড়িয়ে দিত অনেকে। এখন সেসব সংসার দিব্যি চলছে। সব মিলিয়ে বিহারিদের জীবনযাত্রার মান ঊর্ধ্বমুখী।’ আর এই ‘পরিবর্তন’কেই ভোট প্রচারে হাতিয়ার করেছে শাসক দল জেডিইউ। যদিও ‘মদমুক্ত বিহার’ ট্যাগলাইনকে নিছক ‘আই ওয়াশ’ বলে দাবি করছে বিরোধীরা। কংগ্রেস থেকে শুরু করে লালুপ্রসাদ-তেজস্বী যাদবের আরজেডি সব দলেরই দাবি, রাজ্যে মদ নিষিদ্ধ হওয়ার পরও দিব্যি বিক্রি হচ্ছে। প্রসঙ্গ পাড়তেই আরজেডির অন্যতম প্রদেশ মহাসচিব সঞ্জয় যাদব বলেন, ‘রাজ্যে মদ নিষিদ্ধ হয়েছে খাতায়-কলমে। একটা ফোনেই মদের বোতল মিলছে। পার্থক্য হয়েছে কেবল দামে। ২০০ টাকার জিনিস কালোবাজারিতে দু’হাজারে বিকোচ্ছে। এতে রাজ্যের রাজস্বে ক্ষতি হয়েছে। সব মিলিয়ে এটা আইওয়াশ ছাড়া আর কিছু না।’ প্রদেশ কংগ্রেস কমিটির মিডিয়া বিভাগের চেয়ারম্যান এইচ কে ভার্মার কথায়, ‘মদ নিষিদ্ধ করার সিদ্ধান্ত ইতিবাচক। কিন্তু, সেই সিদ্ধান্ত রূপায়ণে গলদ থেকে গিয়েছে। তাই, ব্ল্যাকে মিলছে মদ।’ শাসক শিবিরের এক নেতার পাল্টা দাবি, ‘চুরি করা তো অন্যায়। আইনও রয়েছে। তাই বলে কি চুরি বন্ধ হয়েছে একেবারে? মদ্যপান ও বিক্রির অপরাধে হাজার হাজার মামলা হচ্ছে। অভিযুক্তদের গ্রেপ্তার করা হচ্ছে। প্রভাবশালীরাও মদ নিষিদ্ধ আইন থেকে রেয়াত পাচ্ছেন না।’\nমদমুক্ত বিহার নিয়ে রাজনৈতিক কচকচানি থাকলেও, একটা জিনিস পরিষ্কার। এবারের ভোটে ‘মদ’ বিরাট প্রভাব ফেলতে পারছে না বিহারের ভোটে। বরং পুষ্টিগুণে ভরপুর দুধই এখন পছন্দের তালিকায় উপরের দিকে।


সব পোস্ট কেন মুছলেন টেইলর সুইফট? – টেক শহর\nসব পোস্ট কেন মুছলেন টেইলর সুইফট?\nটেক শহর কনটেন্ট কাউন্সিলর : মার্কিন সঙ্গীত শিল্পী টেইলর সুইফট সামাজিক যোগাযোগ মাধ্যমগুলোতে এতদিন ভালোই সরগরম ছিলেন। কিন্তু হঠাৎ করে কি হলো কে জানে!\nইনস্টাগ্রাম, ফেইসবুক ও টুইটারের সব পোস্ট মুছে ফেললেন। যাদেরকে এতোদিন ফলো করতেন তাদেরকেও আনফলো করে দিলেন। শুধু থেকে গেলেন তার ইনস্টাগ্রাম, টুইটার ও ফেইসবুকের ফলোয়াররা। যাদের সংখ্যা একত্রে দাঁড়ায় ২৫ কোটি।\nতাই স্বাভাবিকভাবেই প্রশ্ন উঠেছে অ্যাকাউন্ট ডিলিট না করে ছবি আর পোস্ট কেনো ডিলিট করলেন সুইফট। তবে অনেকেই আছেন যারা দুইয়ে দুইয়ে চার মিলিয়ে এটিকে পাবলিসিটি স্ট্যান্ট বলছেন।\nতবে তার অ্যাকাউন্ট কেউ হ্যাক করেছে নাকি তিনি নিজেই নতুন অ্যালবামের প্রচারণার কাজে অ্যাকাউন্টটি ব্যবহার করতে চান বলে সব মুছে দিয়েছেন তা জানা যায়নি।


dristikon-movie-review– News18 Beganli\nকৌশিক গঙ্গোপাধ্যায়ের দৃষ্টিকোণ, হলেও হতে পারত টান টান উত্তেজনার এক থ্রিলার ছবি৷ হলেও হতে পারত একটা ঘটনাকে নানা দৃষ্টিকোণ থেকে দেখে চিত্রনাট্যে নানা মোচড়ের ছবি ৷\nLast Updated : April 30, 2018, 14:06 IST\n#কলকাতা: কৌশিক গঙ্গোপাধ্যায়ের দৃষ্টিকোণ, হলেও হতে পারত টান টান উত্তেজনার এক থ্রিলার ছবি৷ হলেও হতে পারত একটা ঘটনাকে নানা দৃষ্টিকোণ থেকে দেখে চিত্রনাট্যে নানা মোচড়ের ছবি ৷ কিন্তু আড়াই ঘণ্টা ধরে থ্রিলার উপাদানের উঁকি-ঝুঁকি থাকলেও, আদ্যপান্থ একটা সম্পর্কের টানাপোড়েনের ছবি হয়ে দাঁড়াল ‘দৃষ্টিকোণ’ ৷ আর বাংলা ছবির নামী-দামি অভিনেতারা চিত্রনাট্য ও পরিচালকের কথা শুনে বাধ্য ছেলে-মেয়ের মতো অভিনয়টা করে গেলেন ৷ তার মানে কি দৃষ্টিকোণ খারাপ ছবি ? আসলে কৌশিক গঙ্গোপাধ্যায় এমন একজন পরিচালক যার থেকে প্রত্যাশা অনেকটা বেশি হয়ে যায় ৷ সেদিক থেকে ‘দৃষ্টিকোণ’ মাঝারি মাপের৷ কিন্তু এই ছবির মধ্যে বেশ কিছু উপাদান ছিল, যা কিনা শুধুমাত্র সম্পর্কের টানাপোড়েনের ছবি থেকে বেরিয়ে অন্যমাত্রা পেতে পারত ৷ যা কৌশিক গঙ্গোপাধ্যায়ের ছবির নিয়মিত দর্শক হিসেবে আশাহত করে ৷\nহিচকি রিভিউ: চিত্রনাট্যে পুরনো হিচকি ! তবে মুগ্ধ করলেন রানি\nকৌশিকের ‘দৃষ্টিকোণ’ ছবিটির মূল তিনটি চরিত্র জিয়ন (প্রসেনজিৎ), শ্রীমতি (ঋতুপর্ণা) ও রুমকি (চুর্ণী গঙ্গোপাধ্যায়) ৷ তবে ঠিক এই তিনটে চরিত্রের পরেই যে চরিত্রটা চিত্রনাট্যে কৌশিক বুনেছেন স্বযত্নে , তা ছবিতে কৌশিকের নিজের চরিত্রটাই ৷ হয়তো ‘দৃষ্টিকোণ’ ছবিতে কৌশিককে অভিনয় হতবাক হয়ে দেখতে হয়৷\nএকটা দুর্ঘটনা, মৃত্যু ৷ আর সেই মৃত্যুই হয়ে ওঠে দৃষ্টিকোণ ছবির গল্পের অনুঘটক ৷ গল্পটা একটু বলে নেওয়া যাক ৷ শ্রীমতির স্বামী প্রীতম (কৌশিক সেন) হঠাৎই দুর্ঘটনায় মারা যায় ৷ তবে শ্রীমতির (ঋতুপর্ণা) মনে হতে থাকে এই দুর্ঘটনা নিছক দুর্ঘটনা নয়, খুন হয়েছে প্রীতম ৷ আর সেই খুনের হদিশ করতে গিয়েই শহরের নামী আইনজীবী জিয়ন ওরফে প্রসেনজিতের সঙ্গে আলাপ হয় শ্রীতমা ওরফে ঋতুপর্ণা ৷ এরপর যা ঘটে, তা খুনের হদিশ কম, বরং একটা পরকীয়া প্রেমের গল্পই হয়ে ওঠে ৷ সঙ্গে প্রতীকি হিসেবে উঠে আসে প্রসেনজিতের চোখের সমস্যার কথা, যার সূত্র লুকিয়ে থাকে একেবারে ছবির শেষে !\nছবির ক্লাইম্যাক্স না ফাঁস করাই ভালো, কারণ এই একটি মাত্র চমককেই এই ছবির তুরুপের তাস বানিয়েছেন কৌশিক ৷ আর সব কিছুই বড্ড একঘেঁয়ে ৷ এক স্বামী হারা স্ত্রীয়ের একাকীত্ব, সু-পুরুষ আইনজীবীর সঙ্গে সম্পর্ক ৷ একটা সংসার ভাঙার আঁচ ৷ সঙ্গে অবশ্য কৌশিক অঙ্গ পাচার ইস্যুকেও তুলে এনেছেন ছবির গল্পে৷\nদৃষ্টিকোণ ছবিতে নতুনত্ব হয়ে উঠতেই পারত শুধু গল্প বলায় ৷ কারণ, এই ছবিতে অভিনয়ের দিক থেকে প্রসেনজিত, ঋতুপর্ণা নিজেদের সেরাটা দিয়েছেন ৷ যা কিনা এই জুটি থেকে প্রত্যাশিত ৷ চুর্ণী গঙ্গোপাধ্যায়ও নিজের জায়গায় পারফেক্ট ৷ পরিচালকের থেকে এখানে দাগ কেটে যান অভিনেতা কৌশিক ৷ বহুদিন পর ছবিতে এলেও দোলন রায় নিজের দিক থেকে সঠিক ৷ অনুপম রায়ের সঙ্গীত ছবির সঙ্গে তাল মিলিয়ে যথেষ্ট উন্নতমানের ৷ অসুবিধা শুধুই, ওই এক ঘেঁয়ামি সম্পর্কের টানাপোড়েন নিয়ে ৷ যাকে কৌশিক প্রকটে এনে, প্রচ্ছনে রেখে গিয়েছেন থ্রিলারের উপাদানকে ৷ কিন্তু অনায়েসে তিনি এর উল্টোটাই করতে পারতেন ৷ এই যা !\nFirst published: April 30, 2018, 13:53 IST\nBengali Moviedristikon Movie Review


অল্প গল্পে অলিম্পিক -৪: লজ্জা, আফসোস এবং অন্ধকারের গল্প\nপ্রথম পর্বঃ অল্প গল্পে অলিম্পিক ১ঃ হারকিউলেসের হাত ধরে\nদ্বিতীয় পর্বঃ অল্প গল্পে অলিম্পিক ২ঃ সিনেমা যেখানে হার মানে\nতৃতীয় পর্বঃ অল্প গল্পে অলিম্পিক ৩ঃ হিটলার, জয় ও ভয়\n‘শেইম’ ‘শেইম’ ‘শেইম’\nপেন্টাথলনের উদ্ভব খ্রীস্টের জন্মেরও ৭০৬ বছর আগে, প্রাচীন গ্রিসে। লং জাম্প, জ্যাভলিন থ্রো, ডিসকাস থ্রো, স্তাদিওন এবং রেসলিং নিয়ে আয়োজিত পেন্টাথলনে একজন এথলেটের নৈপুণ্য এবং সক্ষমতার চূড়ান্ত প্রদর্শনী হত। এখনকার যুগেও পেন্টাথলন হয় তবে সেটা দু’ভাগে ভাগ হয়ে গেছে। ‘ক্ল্যাসিক পেন্টাথলন’ প্রাচীন পেন্টাথলনের মতই; তবে এখন স্তাদিওন আর রেসলিং এর বদলে ২০০ মিটার এবং ১৫০০ মিটার দৌড়ে প্রতিযোগীদের অবতীর্ণ হতে হয়। আরেকটা পেন্টাথলন আছে যেটা আধুনিক অলিম্পিকের জনক ব্যারন পিঁয়েরে দ্য কুবার্তিনের মস্তিষ্ক-প্রসূত। একজন সৈনিকের যেসব ক্ষেত্রে দক্ষতা অপরিহার্য তা নিয়েই এই ‘মডার্ন পেন্টাথলন’। এই পেন্টাথলনের ইভেন্টগুলো হচ্ছে ফেন্সিং, পিস্টল শ্যুটিং, ফ্রিস্টাইল সাঁতার, ইকুয়েস্ট্রিয়ান আর দৌড়।\nবরিস ওনিশ্চেঙ্কো, তৎকালীন সোভিয়েত ইউনিয়নের পেন্টাথলন ইভেন্টের ধারক বাহক সবই ছিলেন উনি। ১৯৬৮ মেক্সিকো সিটি অলিম্পিকের রূপাজয়ী ছিল সোভিয়েত ইউনিয়ন, পরবর্তী মিউনিখ অলিম্পিকের সোনাজয়ীও ছিল তাঁরা। দলগত সোনার পাশাপাশি ব্যক্তিগত ইভেন্টেও ঐ অলিম্পিকে বরিস রূপা জিতেছিলেন। ১৯৭৬ মন্ট্রিল অলিম্পিকেও পেন্টাথলন ফেবারিট ছিল সোভিয়েত ইউনিয়ন, তৃতীয় অলিম্পিক খেলতে আসা বরিস ওনিশ্চেঙ্কো গেমস ভিলেজে ছিলেন অন্যতম সম্মানিত এথলেট।\nফেন্সিং খেলার সময় খেলোয়াড়েরা যেই জবরজং পোষাক পড়ে খেলেন তা নিরাপত্তা যেমন দেয় তেমনি স্কোরিংয়েও সহায়তা করে। পোষাকের উপর একটা কর্ড তৈরি করা থাকে, যদি প্রতিপক্ষ ৭৫০ গ্রামের বেশি বল প্রয়োগ করে ফেন্স দিয়ে খোঁচা দিতে পারে তাহলে এই কর্ড, ফেন্সের অগ্রভাগ এবং পোষাকের ভিতর থাকা বিশেষ স্কোরিং বক্স একটা সার্কিট তৈরি করে। ফলশ্রুতিতে জ্বলে উঠে বাতি এবং প্রতিপক্ষ এক পয়েন্ট পায়। তবে বরিস এমন একটি ফেন্স ব্যবহার করেছিলেন যেটি ৭৫০ গ্রাম বল প্রয়োগ না করলেও সার্কিট তৈরি করে ফেলত যার পুরোটাই ছিল কারিগরি কারসাজি! শরীরে আঘাত না করেও পয়েন্ট পাচ্ছেন দেখে ব্রিটেনের এথলেটরা সোচ্চার হয়ে প্রতিবাদ জানালে তাঁর ফেন্স পরীক্ষা করা হয়। ধরা পরে যাবার ফলাফল তো অনুমিতই, সোভিয়েত ইউনিয়ন ইভেন্ট থেকে বহিষ্কৃত হয়।\nতাঁর এই জালিয়াতির কথা পেন্টাথলন দলের অন্যান্য সদস্যরাও জানতেন না, তাই নিশ্চিত পদক হারিয়ে তাঁরা প্রচণ্ড ক্ষুব্ধ হন, গেমস ভিলেজেই বরিসকে বেশ কয়েকধাপ মার খেতে হয়! দেশের ভাবমূর্তি বিনষ্ট করায় সোভিয়েত ভলিবল টিম হুমকি দেয় গেমস ভিলেজে দেখা হলে বরিসকে তাঁরা তিন তলা থেকে নিচে ফেলে দিবে! অবস্থা বেগতিক দেখে পুলিশি তৎপরতায় তাঁকে দ্রুত দেশে পাঠানো হয়। দেশে ফিরেও অবশ্য নিষ্কৃতি মিলে নি। তৎকালীন সোভিয়েত রেড আর্মি তাঁকে তলব করে সব পদক ফিরিয়ে নেয়। সাথে ফিরিয়ে নেয় রাষ্ট্রপ্রদত্ত সব সুবিধাও।\nবরিস ওনিশ্চেঙ্কো বর্তমান রাশিয়াতে তাই অলিম্পিক সোনাজয়ী হিসেবে নন বরং ‘ডিজওনিশ্চেঙ্কো’ নামে পরিচিত। স্বর্গ থেকে নরকে পতনের উদাহরণ বোধ হয় এমনি হয়!\nব্রিটিশ দূরপাল্লার দৌড়বিদ পলা রেডক্লিফ বিশ্ব চ্যাম্পিয়নশিপে সোনা জিতেছেন, বিশ্ব ক্রস কান্ট্রি চ্যাম্পিয়নশিপে সাত বার পদক জিতেছেন, ইউরোপিয়ান চ্যাম্পিয়নশিপে ১০০০০ মিটার দৌড়ে হয়েছেন চ্যাম্পিয়ন, বিশ্ব হাফ ম্যারাথনে তিনবার অংশ নিয়ে তিনবারই হয়েছেন চ্যাম্পিয়ন, ইউরোপিয়ান ক্রস কান্ট্রি চ্যাম্পিয়নশিপ এবং ইউরোপিয়ান কাপ মিলে পদক জিতেছেন আরো দশবার। তিনি কমনওয়েলথ গেমসেরও ৫০০০ মিটারে সোনাজয়ী। প্রমীলা ম্যারাথনের বিশ্বরেকর্ড ধারীও তিনি, নিজের রেকর্ড নিজেই ভেঙ্গেছেন দুবার! ব্রিটেনের গত বিশ বছরের ইতিহাসে একমাত্র নারী এথলেট তিনি যিনি ‘বিবিসি স্পোর্টস পার্সোনালিটি অব দ্য ইয়ার খেতাব’ জিতেছেন। এতকিছুর পরও পলা তাঁর এই সমস্ত খেতাব দিয়ে দিতে রাজি আছেন একটি অলিম্পিক পদকের বিনিময়ে! তাঁর শোকেসে এই একটি পদকই তো নেই!\nপলার দুঃখটা আসলে ব্রিটেনেরই দুঃখ। ২০০৪ এথেন্স অলিম্পিকের অবিসংবাদিত ফেবারিট ছিলেন তিনি। প্রমীলা ম্যারাথনে ব্রিটেনের সোনা নিশ্চিত ধরা ছিল এই পলা রেডক্লিফের জন্যেই। গেমস শুরুর দুই সপ্তাহ আগে পায়ের সামান্য চোটের দ্রুত আরোগ্যের জন্য হাই ডোজ ওষুধ সেবনই শেষ পর্যন্ত কাল হয়ে দাঁড়ায় তাঁর জন্যে। ওষুধটার জন্যে তাঁর পাকস্থলী খাবার শোষণ করতে পারছিল না, ফলশ্রুতিতে দৌড়ানোর সময় অনুভব করছিলেন তীব্র ব্যথা। ম্যারাথনে ৩৬ কিলোমিটার দৌড়ানোর পর এজন্যেই নিজেকে গুটিয়ে নেন। ৫ দিন পর ১০০০০ কিলোমিটার ইভেন্টেও একই সমস্যাতে পড়েন, ওই ইভেন্টের দৌড়ও শেষ করতে তিনি পারেননি। যার উপলক্ষ্যে দুটি সোনা ব্রিটেন নিশ্চিত ধরে রেখেছিল, তাঁর এই ‘উইথড্রয়াল’ স্বাভাবিকভাবেই ব্রিটিশ মিডিয়া সহজভাবে নেয় নি। তিনি কেঁদেছেন এই ছবি যেমন তাঁরা ছেপেছে, তেমনি ‘উইথড্র’ করার জন্যে কঠোর ভাষায় এর সমালোচনাও করেছে! হিপোক্রিসি বোধহয় একেই বলে!\nএথেন্স আর বেইজিং অলিম্পিকের মাঝখানে পলা আরো অনেক পদক জিতেছেন, ফর্মের চূড়ান্তে উঠেছেন এবং বেইজিং অলিম্পিক শুরুর আগে পুনরায় চোটে পড়েছেন! পলার অলিম্পিক পদকহীনতা আসলে অলিম্পিকের ইতিহাসেই একটা বিরাট ধাঁধা।\n‘ওয়ার্ল্ড’স গ্রেটেস্ট এথলেট’\nবর্তমানে মর্ত্যে বাসকারী সেরা অ্যাথলেট অ্যাশটন কীটন! টাইসন গে, উসাইন বোল্টকে বাদ দিয়ে এই কোথাকার কোন অ্যাশটন কীটনকে বিশ্বসেরা অ্যাথলেটের মর্যাদা দেয়ায় আপনি ভ্রুকুটি করলেও আসলে কিছু করার নেই। ১৯১২ সাল থেকে এই নিয়মই চলে আসছে, দুই দিন ব্যাপী চলা ডেকাথলন ইভেন্টে সোনাজয়ী অ্যাথলেটকেই এই অভিধায় ভূষিত করা হয়!\nকীটন এই ইভেন্টে যদি এবিডি ভিলিয়ার্স হন, তবে ডালি থম্পসন হবেন স্যার ডোনাল্ড ব্র্যাডম্যান! এই ইভেন্টে ডালি নিজের করা বিশ্বরেকর্ড নিজেই ভেঙ্গেছেন ৪ বার! জিতেছেন পরপর দুই অলিম্পিকে সোনা। এত কঠিন এই ইভেন্টটিতে সোনা ধরে রাখার এই গর্ব কেবল তাঁর একারই আছে। একটু ঝুঁকি নিয়ে তাই বলাই যায়- চারবার রেকর্ড ভাঙ্গার রেকর্ডের মত তাঁর এই রেকর্ডটিও অবিনশ্বর হয়ে থাকবে।\nব্রিটিশ অ্যাথলেট ডালি থম্পসন শুধু অলিম্পিকেই সোনা ধরে রাখেন নি, টানা তিনটি কমনওয়েলথ গেমসেও তিনি ছিলেন ডেকাথলনের চ্যাম্পিয়ন। এই ইভেন্টের প্রথম দিনে একজন অ্যাথলেটকে ১০০ মিটার, ৪০০ মিটার দৌড়ের সাথে লং জাম্প, হাই জাম্প, শটপুটে অংশ নিতে হয়। দ্বিতীয় দিনে ১১০ মিটার হার্ডলস আর ১৫০০ মিটার দৌড়, সাথে ডিসকাস থ্রো, পোল ভোল্ট এবং জ্যাভলিন থ্রো। বেশি সংখ্যক ইভেন্টে প্রথম হলেই আপনি পদক জিতবেন ব্যাপারটা এখানে সেরকম নয়, আপনাকে আলাদাভাবে প্রত্যেক ইভেন্টে দক্ষতা দেখিয়ে পয়েন্ট জিততে হবে! শারীরিক সক্ষমতা তো লাগবেই, সাথে থাকতে হবে সাংঘাতিক মানসিক জোর। ডালির টানা চ্যাম্পিয়ন হবার মর্মার্থটা আসলে এখানেই। টানা আট বছর ফিট থেকে সব আসরে টানা সোনা জয়ের এই কৃতিত্বটা এজন্যেই অমূল্য, অস্পর্শনীয়। আমরা ডালির নাম না জানলেও বাইরের দেশে কিন্তু তিনি ঠিকই বিখ্যাত। সেই ১৯৮৪ সালেই ডালি থম্পসনকে নিয়ে ভিডিও গেমস বের হয়েছে। ট্র্যাক এন্ড ফিল্ডের কোন ক্রীড়াবিদকে নিয়ে কম্পিউটার গেমস বানানোর উদাহরণ বোধহয় এই একটাই।\n‘মিউনিখের কালো রাত’\nজার্মানিতে অলিম্পিক ফিরল ৩৬ বছর পর।\nপশ্চিম জার্মানির আয়োজকেরা চেষ্টার কমতি রাখেন নি; ১৯৩৬ আসরের নাৎসি আদবকেতা জার্মানদের গায়ে যে কালো দাগ রেখে গিয়েছিল, আয়োজকরা তা দূর করতে আপ্রাণ চেষ্টা চালিয়েছিলেন। তা আর হয়নি, জার্মানির অলিম্পিক এখনো তাই যতটা মাঠের কারণে স্মরণে আসে, তাঁর চাইতে বেশি আসে মাঠের বাইরের কলঙ্কজনক অধ্যায়ের জন্য।\nমিউনিখের অধ্যায়টা তবে শুধু অলিম্পিক নয়, পুরো মানবজাতির জন্যেই কালো ইতিহাস। প্যালেস্টাইনের স্বাধীনতাকামী এবং বিপথে যাওয়া কিছু বিদ্রোহী গেমস ভিলেজে এসে এগারজন ইসরায়েলিকে জিম্মি করে ফেলে! জার্মানির অভ্যন্তর থেকে তাদের সহায়তা দেয় নব্য নাৎসি দল ‘ফ্যাকশন রেড আর্মি’। ইসরায়েলিদের ছেড়ে দিতে শর্ত ছিল ইসরায়েলের কারাগারে আটক থাকা ২৩৪ ফিলিস্তিনি এবং জার্মান কারাগারে আটক থাকা দুই নব্যনাৎসি নেতার মুক্তি। বলা বাহুল্য এতে ইসরায়েল এবং জার্মান সরকার কেউই রাজি হয়নি।\n৫ সেপ্টেম্বর ভোর সারে চারটায় শুরু হওয়া এই নাটকের পদে পদে অনেক জল ঘোলা হয়েছে। রাজনীতিবিদদের অনমনীয় নীতি বুঝতে পেরে জার্মান পুলিশ পরিকল্পনা করে অ্যামবুশের। জিম্মিকারীদের চাহিদা মত হেলিকপ্টার জোগান দেয়া হয়। পরিকল্পনা হয় হেলিকপ্টারে উঠার সময় স্নাইপার দিয়ে আক্রমণ করার।\nস্টিভেন স্পিলবার্গের ‘মিউনিখ’ চলচ্চিত্রটা দেখেছেন? এটা কিন্তু এই ঘটনার উপর ভিত্তি করেই বানানো। গুগলে যদি আপনি মিউনিখ অলিম্পিক নিয়ে খোঁজ লাগান তাহলে খেলার কোন বিষয়ের আগে আপনার ‘সাজেশন’ আসবে ‘মিউনিখ ম্যাসাকার’ শব্দটি এবং এটিই পরবর্তী ঘটনাপ্রবাহ বলে দিচ্ছে। জার্মান পরিকল্পনা সম্পূর্ণভাবে ব্যর্থ হয় সে ভোরে। হেলিকপ্টারে উঠার পথে আক্রমণের শিকার হয়ে জিম্মিকারীরা ওখানেই চারজনকে মেরে ফেলে। হেলিকপ্টারে উঠার পর যখন পালানো অসম্ভব বুঝে যায় তখন গ্রেনেড বিষ্ফোরণে পুরো হেলিকপ্টারই উড়িয়ে দেয়। এগারজন ইসরায়েলি কাউকেই তাই জীবিত উদ্ধার করা যায় নি!\nখেলার ফিচারে লাশ, গ্রেনেড, বারুদের কথা লিখতে আসলে কারোরই ভাল লাগে না। তবুও লিখতে হয়, বিশ্বনেতাদের ক্ষমতার লোভ আর কপটতার ফাঁদে পড়ে নিরীহ অ্যাথলেটদের খেলতে এসে জীবন দিয়ে দেয়ার কাহিনির প্লট সাজাতে হয়। সেই প্লটে আবার ক্ষমতালোভী সেসব নেতাদের ঘটনা পরবর্তী বড় বড় আশার বুলিও অন্তর্ভুক্ত করতে হয়! এমন বুলির উপর ভর করেই মিউনিখ অলিম্পিক এরপরও চলেছিল। শেষও হয়েছিল অনেক সোনা-রূপা-ব্রোঞ্জের হাসি-কান্না দিয়ে। তবুও মিউনিখ অলিম্পিক মনে থাকবে ঐ এগারজনের জন্যেই। গুগল সার্চে মিউনিখ লিখার সাথে সাথে আসা ‘ম্যাসাকার’ শব্দটি অলিম্পিকের ‘ভ্রাতৃত্ববোধ’ স্লোগানের উপর আবহমান কাল ধরেই তাই চপেটাঘাত করতেই থাকবে। মাঝেমধ্যে খেলার আসলেই সাধ্য নেই ভ্রাতৃত্বের বোধ জাগ্রত করার। দিনশেষে ‘খেলা’ আসলে নিছক ‘খেলা’ই!\nঅল্প গল্পে অলিম্পিক -৫ঃ দ্বৈরথ, বিতর্ক আর আকাশ ছোঁয়ার গল্প


জ্যাকি চ্যান গেম - খেলা - খেলা বিনামূল্যে খেলা\nজ্যাকি চ্যান গেম\nফ্রি অনলাইন গেম জ্যাকি চ্যান আপনি মার্শাল আর্ট জীবন্ত কিংবদন্তি সঙ্গে খেলার অনুমতি দেবে. এই চতুর এবং সবসময় স্মিত ফাইটার অবশ্যই কুশলতাসহকারে এমনকি শত্রুদের একটা ভিড় সঙ্গে মোকাবেলা, জয় হবে. তিনি ভাষার অবস্থান নিয়ে তিনি skillfully তার বিরুদ্ধে জড়িত আক্রমণ নিরুৎসাহিত কারণ এটি বিশেষভাবে, শত্রু বিভ্রান্তিকর প্রবর্তন মত সব পতনের দেখায় আছে. একটি নির্দিষ্ট বিষয় পতনের এ গোছগাছ, তিনি একটি ভয়ানক অস্ত্র পরিণত করেছে. তাঁর শারীরিক কসরত তিনি সঞ্চালিত হবে এবং এটি একটি বাস্তব Sensei করে তোলে, যা নিজেই বিকাশ. ভার্চুয়াল ইভেন্ট মধ্যে চরিত্র সহগামী, কোনো কষ্ট জয় তার বিখ্যাত kicks ব্যবহার.\nবিভাগ দ্বারা গেম জ্যাকি চ্যান:\nসেরা জ্যাকি চ্যান গেম\nজ্যাকি চ্যান Talismans\nজ্যাকি চ্যান - ধ্বংসাবশেষ নির্ভর\nCZ12 নম্বর খুঁজতে\nজ্যাকি চ্যান চুম্বন\nJаckie চ্যান Advеntures অনলাইন Colоring খেলা\nআপনি বিনামূল্যে অনলাইন গেম যুদ্ধ আপনার প্রতিমা প্রভুত্ব বিস্ময়াবিষ্ট চলতে যা জ্যাকি চ্যান, আগে\nগেম অনলাইন সব জ্যাকি চ্যান গেম\nঅভিনেতা জ্যাকি চ্যান নিরাপদে কুংফু রাজা শিরোনাম সহ্য করতে পারেন. তার কৌশল মাত্র skillfully এটি করছেন, এবং একটি শো সেগুলি সক্রিয় করা হয় না. এটি একটি মহান ক্রীড়াবিদ হতে পারে, কিন্তু তিনি মার্শাল আর্ট সঙ্গে নতুন দড়াবাজি উদ্ভাবিত অনেক বেশি আকর্ষণীয়. এটা ঠিক বিশ্রী & ndash কল করা হয় না; এমনকি মিলিমিটার তার অত্যন্ত মিহি রূপ ড্রপ. বাতাসে বিপ্লব, জমির উপর এবং যে কোনো স্থান থেকে, sweeps করছেন বা তিনি দখল করতে পারে পেশা বিষয় awarding, শত্রু ডাম্প করতে সক্ষম হয়. অবশ্যই, এটা সাবধানে গবেষণা ও আবৃত্তি, কিন্তু এটা কেউ জ্যাকি তার বিবৃতি পুনরাবৃত্তি হয়েছে যাতে প্রাকৃতিক দেখায় না. একই দক্ষতা জন্য বছরের পর বছর ধরে ধীরে ধীরে হয়. তিনি খুব একটা ছেলে ছিল, শুধু তার উত্থান শুরু. এবং তিনি মৌলিক ধারণা, নীতি ও দর্শনের সঙ্গে শ্রেণীকক্ষ কারাতে, ঘনিষ্ঠতা তার প্রথম দিন ছিল. তিনি তার শিক্ষক এবং বাবা গর্বিত ছিলেন একটি অসামান্য সৈনিক হয়ে ওঠে যখন শিশুদের অনেকেই.\nজ্যাকি চ্যান এর\nজ্যাকি চ্যান – আমরা স্টান্ট সঙ্গে যুদ্ধ দৃশ্যের অভিনেতা, গায়ক, চিত্রনাট্যকার, Stuntman, প্রযোজক ও পরিচালক, অভিনেতা ও প্রযোজক জানেন যা দ্বারা নাম. কিন্তু তার জীবনের সর্বত্র তিনি বারবার নাম পরিবর্তন, এবং আমার মা তাকে Pao Pao, অর্থ এবং laquo বলা; গোলাগুলি ও রাকু;. এই তার মায়ের নাম তিনি বড় ছেলে & ndash জন্মগ্রহণ করেন যে এর উপর বাছাই করা হয়; এটা এখন বলা যাবে না, যদিও 5.5 কেজি, প্রাথমিকভাবে এটি জেনেটিকালি একটি দৈত্য হয়ে সম্ভাবনা রয়েছে হয়েছিল.\nতাঁর অস্ট্রেলিয়ান বন্ধু তার জ্যাকি তা পরিবর্তন করা হয়েছে, যখন 1976 চেং লুং ইউয়েন নামে নামকরণ করা হয়, যতক্ষণ না ইউয়েন নিম্ন বলা হয় অপেরা স্কুলে. একটি নির্মাণ সাইটে কাজ, তিনি অল্প জ্যাক নামে একটি কথাও বলতে অভ্যস্ত ছিল. তিনি কিছুদিনের জন্য বসবাস যাদের সাথে নামের একটি নম্বর আছে:\nXing, লুন (একটু ড্রাগন),\nইউয়ান ফুসফুসের চ্যান,\nবেসবল ব্যাট (বেসবল ব্যাট).\nজ্যাকি সবসময় তারা কিভাবে বিপজ্জনক কোন ব্যাপার, সব স্টান্ট নিজেই সঞ্চালিত, এবং প্রায়ই তাদের নিজস্ব চিন্তা. তার সূত্র: laquo; কোন স্ট্যান্ড ইনস, আর কোনো ভয় নেই, সমান কোন সরঞ্জা & raquo আমার নেই;. ব্রঙ্কস & raquo রাম্বল; এটা ফিল্ম এবং laquo জন্য একটি স্লোগান হিসেবে ব্যবহার করা হয়েছিল, কিন্তু একটি সামান্য পরিবর্তিত আকারে. ভূমিকা নির্বাচন চ্যান তার নিজের অলংঘনীয় নীতির উপর কাজ করে: একটি বিশেষ পরিস্থিতির প্রভাব অধীন যারা পরিণত হয়েছে যারা শুধুমাত্র যারা হিরোস অনলাইন; নায়ক & ndash রক্ষা, কেউ বাঁচাতে নয়; একজন বৃদ্ধ লোক, একটি শিশুর, একটি মেয়ে; Jackie নিজেকে নিশ্চিত করা উচিত, যে, সূক্ষ্ম মজার এবং অস্থির হয়.\nঅভিনেতা (তিনি 1954 সালে জন্মগ্রহণ করেন) 60 বছর বয়সে, কিন্তু এখনও অনেক অল্প বয়সী ছেলেমেয়েদের জন্য একটি উদাহরণ. বৃদ্ধ বয়সে তিনি ধ্বংসাবশেষ ছিল না, এবং সব একই জাম্প, somersaults, উড়ন্ত এবং যুদ্ধ, বিস্ময়কর দক্ষতা, চতুরতা এবং joie দে vivre. জ্যাকি সিনেমায় একটি উজ্জ্বল ট্রেস ছড়িয়ে থাকে, এবং আমরা খেলা জ্যাকি চ্যান করতে আপনাকে আমন্ত্রণ. কম্পিউটার পণ্য আর্ট হিসাবে এত না, কিন্তু আমরা এই একটি অস্থায়ী প্রপঞ্চ যে নিশ্চিত করা যাক. এখন খেলোয়াড়দের অনেক শত্রুদের বিরুদ্ধে যুদ্ধ করতে তার সাথে যেতে, কাল্পনিক জঙ্গী দক্ষতা উপলব্ধি করতে সক্ষম হবে. তাদের সংখ্যা জ্যাকি না ভয়াবহ, কিন্তু. তিনি বলেন, তারা সমগ্র ভিড় একযোগে তাকে উপরে স্তূপাকৃত হয়, এমনকি যদি স্মিত হয় এবং playfully শত্রুদের ছত্রভঙ্গ করলো.\nগেম চটুল গল্প জ্যাকি চ্যান\nসকল প্রস্তাবিত জ্যাকি চ্যান গেম আমাদের নিয়মিত দর্শক এবং অপ্রত্যাশিত গেস্ট থেকে বিনামূল্যে জন্য উপলব্ধ. আপনি অ্যানিমেটেড সিরিজ জ্যাকি চ্যান এর গল্প একটি পুনরাবৃত্তি দেখতে পাবেন, আপনি talismans পাবেন এবং আনন্দময় কুংফু স্টান্ট ব্যবহার, সব শত্রুদের সঙ্গে যুদ্ধ. যেমন সুখ পর্যন্ত প্রত্যেক প্রজন্মের পড়ে, কারণ, একটি জীবন্ত কিংবদন্তী মত মনে হয়.


একটিভ নিউজ প্রকাশিত: মে ৬, ২০২১, ০৩:২৪ পিএম\nবিএনপি চেয়ারপারসন খালেদা জিয়া করোনামুক্ত হয়েছেন। আজ বৃহস্পতিবার (৬ মে) সকালে তার করোনা পরীক্ষার ফলাফল নেগেটিভ আসে।\nখালেদা জিয়ার স্বাস্থ্য পর্যবেক্ষণ করছে তার চিকিৎসার জন্য গঠিত মেডিকেল বোর্ড। এ তথ্য পাওয়া গেছে বিএনপি চেয়ারপারসন সংশ্লিষ্ট সূত্র থেকে। এদিকে বোর্ডের সঙ্গে কথা বলতে এভারকেয়ার হাসপাতালে গেছেন মহাসচিব মির্জা ফখরুল ইসলাম আলমগীর।\nগত ১১ এপ্রিল খালেদা জিয়ার শরীরে করোনাভাইরাস শনাক্ত হয়। তার বাসভবন ফিরোজার আরও আটজন ব্যক্তিগত স্টাফও আক্রান্ত হন। এরপর গত ২৪ এপ্রিল (শনিবার) তার দ্বিতীয় করোনা টেস্টের রিপোর্ট পজিটিভ আসার কথা জানান তার চিকিৎসক ডা. এফ এম সিদ্দিকী।\nএরপর গত সোমবার (৩ মে) তীব্র শ্বাসকষ্ট বেড়ে যাওয়ায় তাকে করোনারি কেয়ার ইউনিটে (সিসিইউ) স্থানান্তর করা হয়। সেদিন ডা. এ জেড এম জাহিদ হোসেনের বরাত দিয়ে বিএনপি চেয়ারপারসনের প্রেস উইং সদস্য শায়রুল কবির খান জানিয়েছিলেন যে, খালেদা জিয়ার ফুসফুসে পানি জমেছে। বেলা ৩টার পর তাকে সিসিইউতে নেয়া হয়।


নতুন বছরে ফিক্সড ডিপোজিট করতে চাইছেন? সিনিয়র সিটিজেনদের এই ব্যাংক দিচ্ছে দারুন সুবিধা! জেনে নিন বিস্তারিত। » BrightBengal.Com\nHome/নিউজ/নতুন বছরে ফিক্সড ডিপোজিট করতে চাইছেন? সিনিয়র সিটিজেনদের এই ব্যাংক দিচ্ছে দারুন সুবিধা! জেনে নিন বিস্তারিত।\nকরোনার আবহে দুই ভাগে হবে মাধ্যমিক উচ্চমাধ্যমিক ? কি মন্তব্য করলেন ব্রাত্য বসু ?\n“পুজোর পরে স্কুল খোলার উদ্দেশ্যে শিক্ষক শিক্ষিকাদের দেওয়া হবে টীকা।”- নির্দেশিকা দিলো নবান্ন।


দেশনেত্রীকে মুক্তি না দিলে আমরন অনশন\nবুধবার, ১৪ ফেব্রুয়ারী, ২০১৮, ০৭:২১:৫০ 15:27\nনারায়ণগঞ্জ : নারায়ণগঞ্জ মহানগর বিএনপি সাধারণ সম্পাদক এটিএম কামাল বলেন, স্বাধীনতার ঘোষক শহীদ রাষ্ট্রপতি জিয়াউর রহমানের সহধর্মীনি দেশনেত্রী বেগম খালেদা জিয়াকে এই ভাষার মাসেও যদি মুক্তি দেয়া না হয় তাহলে মহানগর বিএনপি’র পক্ষ থেকে আমরন অনশন কর্মসূচীর ঘোষনা দেয়া হবে। অতীতেও আমরা এই কর্মসূচী দিয়ে ছিলাম আগামীতেও দিবো। বেগম খালেদা জিয়ার রায়ের প্রতিবাদে কেন্দ্র ঘোষিত অনশন কর্মসূচী পালন কালে তিনি এ কথা বলেন।\nবুধবার (১৪ ফেব্রুয়ারি) কালিবাজারস্থ এলাকায় অনুষ্ঠিত হয় এ অনশন কর্মসূচী। মহানগর বিএনপির সভাপতি ও সাবেক সাংসদ এড. আবুল কালাম এর নির্দেশনায় এবং সাধারণ সম্পাদক এটিএম কামাল এর নেতৃত্বে এ সময় আরও উপস্থিত ছিলো সংগঠনের সাংগঠনিক সম্পাদক এড. আবু আল ইউসুফ খান টিপু সহ বিএনপি ও এর সহযোগী সংগঠনের নেতৃবৃন্দরা।\nএ সময় এটিএম কামালা আরও বলেন, বড় দুঃখের সাথে বলতে হয় এই অবৈধ সরকার বিএনপি ও শহীদ জিয়ার পরিবারকে ধ্বংস করার জন্য মিথ্যা অপবাদ দিয়ে দেশনেত্রীকে কারাগারে প্রেরন প্রেরন করেছে। এখন তাদের মূল লক্ষ্য নির্বাচন থেকে বিএনপিকে হটানো। আমরা পরিষ্কার ভাষায় বলে দিতে চাই বিএনপি’র চেয়ারপার্সনকে ছাড়া কোন নির্বাচন হতে দিবো না।\nসেই সাথে সরকারকে বলে দিতে চাই এই ভাষার মাসে যদি দেশনেত্রীকে মুক্তি ও তারুন্যের অহংকার আগামী দিনের রাষ্ট্রনায়ক তারেক রহমানের বিরুদ্ধে দায়েরকৃত মিথ্যা মামলা প্রত্যাহার না করা হয় তাহলে মহানগর বিএনপির আমরন অনশন কর্মসূচী ঘোষনা করবে। আমি সেই সাথে সারা দেশের বিএনপির নেতাকর্মীদেরকে আহবান করবো আমাদের এই কর্মসূচীর সাথে একাগ্রতা প্রকাশ করার জন্য। কর্মসূচি শেষে নেতৃবৃন্দদেরকে পানি পান করিয়ে অনশন ভাঙ্গান এটিএম কামাল।\nউল্লেখ্য, ইতিপূর্বে ১/১১ এর সামরিক সরকারের সময়ও বেগম খাদেলা জিয়ার মুক্তির দাবিতে টানা ১২দিন আমরন অনশন করেছিলেন এটিএম কামাল। এ অনশনটি সেই সময় সারাদেশে আলোচিত হয়েছিল।


ফেসবুকে এগুলো পোস্ট করছেন নাকি আপনি? সর্বনাশ! | খবরের ঝুলি\nফেসবুকে এগুলো পোস্ট করছেন নাকি আপনি? সর্বনাশ!\nJuly 29, 2017 Online Desk Comments Off on ফেসবুকে এগুলো পোস্ট করছেন নাকি আপনি? সর্বনাশ!\nস্বাধীনতা দিবসে এই কাজ করে সাড়া ফেললেন শ্বেতা! ভিডিওতে দেখুন:\nLoading… যে রাঁধে সে চুলও বাঁধে। অভিনয়ে যিনি দর্শকের মন জয় করতে পারেন, তিনি সেতারের তারে আঙুলের ছোঁয়ায় সুরও তুলতে পারেন। যে সুর অন্তত আজকের দিনে সারা ভারতবর্ষে বাজছে। সেই সুরই ধরা দিল অভিনেত্রী শ্বেতা বসু প্রসাদের হাতে। স্বাধীনতা দিবসে নিজের তরফ থেকে দর্শকদের এটাই উপহার দিলেন অভিনেত্রী।সঙ্গে স্বাধীনতা দিবসের শুভেচ্ছা জানাতেও ভুললেন না। Happy […]\nচিনের হামলা ঠেকাতে উত্তর-পূর্বে নেই কোনো ‘আকাশ’ মিসাইল! ক্যাগের রিপোর্টে শোরগোল


A Cat in Chennai from China, Faces Threat of Deportation Due to Coronavirus দেশছাড়া করোনায় আক্রান্ত বেড়াল! সন্দেহের বশে মৃত্যুর মুখে অবলা প্রাণীকে ঠেলে দিচ্ছে চেন্নাই | coronavirus-latest-news - News18 Bangla, Today's Latest Bengali News\nদেশছাড়া করোনায় আক্রান্ত বেড়াল! সন্দেহের বশে মৃত্যুর মুখে অবলা প্রাণীকে ঠেলে দিচ্ছে চেন্নাই\nদেশ থেকে তাড়িয়ে তাঁকে এমন জায়গায় পাঠানো হতে চলেছে যেখানে মৃত্যু নিশ্চিত ৷ এই অবলা প্রাণীকে নিয়ে এমন নির্মম সিদ্ধান্তে চাঞ্চল্য ছড়িয়েছে ৷\nBangla Editor |\tNews18 Bangla | March 3, 2020, 9:44 PM IST\nকরোনায় আক্রান্ত এমন সন্দেহ ও আতঙ্কে দেশছাড়া হতে চলেছে নিরীহ এক বেড়াল ছানা ৷ শুধু তাই নয়, দেশ থেকে তাড়িয়ে তাঁকে এমন জায়গায় পাঠানো হতে চলেছে যেখানে মৃত্যু নিশ্চিত ৷ এই অবলা প্রাণীকে নিয়ে এমন নির্মম সিদ্ধান্তে চাঞ্চল্য ছড়িয়েছে ৷\nসমস্ত আলোচনার কেন্দ্রে ২০ দিন আগে জাহাজে করে চেন্নাইয়ে আসা একটি বেড়াল ছানা ৷ করোনা আক্রান্ত সন্দেহে বন্দরেই ২০ দিন ধরে কন্টেনারে বন্দি হয়ে রয়েছে খুদে নিরীহ প্রাণী ৷ জোটেনি পর্যাপ্ত খাবার জলটুকুও ৷ তার মধ্যে বেড়ালটিকে নিয়ে টানাপোড়েনে এখন অনিশ্চিত অবোলা প্রাণীটির জীবন ৷\nদেশের বাইরে থেকে আসা বেড়াল করোনায় আক্রান্ত হতে পারে এই সন্দেহে তাঁকে দেশে ঢুকতে দেওয়ার বদলে চিনেই ফেরত পাঠানোর সিদ্ধান্ত নিয়েছে চেন্নাই বন্দর ৷ এই সিদ্ধান্ত নিয়ে তৈরি হয়েছে বিতর্ক ৷ সরব পশুদের অধিকার নিয়ে কাজ করা সংস্থা PETA-ও ৷ এই সংস্থার ভারতে থাকা শাখার ভেটেরিনারি সার্ভিসের ম্যানেজার রেশমি গোখলে, ইতিমধ্যেই চেন্নাই বন্দর কর্তৃপক্ষকে বিষয়টি নিয়ে চিঠি লিখেছে ৷\nPETA-এর পাঠানো চিঠিতে পরিষ্কারভাবে বলা হয়েছে, এখনও পর্যন্ত করোনা নিয়ে হওয়া সমস্ত গবেষণা সায়েন্টিফিক্যালি প্রমাণ করেছে যে বেড়াল কখনই COVID-19-এ আক্রান্ত হতে পারে না এবং কখনই করোনা ভাইরাসের বাহক হতে পারে না ৷\n১০ দিনের উপর জাহাজে করে আসার কারণে এমনিই ক্লান্ত খুদে বেড়াল ছানা ৷ তার উপর ২০ দিন ধরে ঠিকমতো জল খাবার না জোটায় সে প্রায় আধমরা ৷ নিরীহ অবলা প্রাণীর সঙ্গে এমন ব্যবহার মেনে নেওয়া যায় না ৷\nPETA একইসঙ্গে সওয়াল তুলেছে, সঠিকভাবে না জেনে চিনা অরিজিন এই বিশ্বাসে ওই বেড়াল ছানাকে চিনে পাঠিয়ে দিলে তার ভবিষ্যত কী হবে কেউ জানে না ৷ চিনে মাংস, লোম ও চামড়ার জন্য অনেকেই বেড়াল মেরে খায় ৷ সেরকম কিছু এই খুদে নিরীহ প্রাণীটির জন্য চিনে অপেক্ষা করছে না তা কে নিশ্চিতভাবে বলতে পারে প্রশ্ন PETA-এর ৷


Priyanka Gandhi: শিব দর্শনের পর প্রিয়াঙ্কা অমেঠিতে - priyanka gandhi will visit amethi after visiting ayodhya | Eisamay\npriyanka gandhi will visit amethi after visiting ayodhya\nEiSamay.Com | Updated: 26 Mar 2019, 04:31:00 PM\nশিব দর্শনের পরে এবার রামের শরণে প্রিয়াঙ্কা ভাদরা।\nগত বছর কৈলাস এবং মানস সরোবর যাত্রার পরে দাদা রাহুল গান্ধী নিজেকে শিবভক্ত বলে দাবি করেছিলেন।\nদাদার 'পথ' অনুসরণ করে পূর্ব-উত্তরপ্রদেশের সাংগঠনিক দায়িত্ব নেওয়ার পরে গত সপ্তাহে গঙ্গাযাত্রার সময় প্রধানমন্ত্রী নরেন্দ্র মোদীর কেন্দ্র বারাণসীতে কাশী বিশ্বনাথ মন্দিরে 'পূজাপাঠ' করেছেন প্রিয়াঙ্কা।\nএই সময় ডিজিটাল ডেস্ক: শিব দর্শনের পরে এবার রামের শরণে প্রিয়াঙ্কা ভাদরা।\nগত বছর কৈলাস এবং মানস সরোবর যাত্রার পরে দাদা রাহুল গান্ধী নিজেকে শিবভক্ত বলে দাবি করেছিলেন। দাদার 'পথ' অনুসরণ করে পূর্ব-উত্তরপ্রদেশের সাংগঠনিক দায়িত্ব নেওয়ার পরে গত সপ্তাহে গঙ্গাযাত্রার সময় প্রধানমন্ত্রী নরেন্দ্র মোদীর কেন্দ্র বারাণসীতে কাশী বিশ্বনাথ মন্দিরে 'পূজাপাঠ' করেছেন প্রিয়াঙ্কা। এবার তাঁর নজর 'রামজন্মভূমি' অযোধ্যায়! বুধবার রেলযাত্রায় অযোধ্যা পৌঁছে হনুমানগড়ি মন্দিরে পুজো দেওয়ার পরে তিনি সড়কপথে গান্ধী-নেহরু পরিবারের খাসতালুক অমেঠি এবং রায়বরেলি যাবেন। তবে অযোধ্যার বিতর্কিত জমিতে রামলালার অস্থায়ী মন্দিরে প্রিয়াঙ্কা যাবেন কি না, তা স্পষ্ট নয়। প্রসঙ্গত, ২০১৬ সালের সেপ্টেম্বরে প্রথম অযোধ্যায় গিয়ে হনুমানগড়ি মন্দিরে পুজো দিলেও মাত্র এক কিলোমিটার দূরের বিতর্কিত এলাকা দর্শনে যাননি রাহুল।\nকংগ্রেস সূত্রের খবর, প্রায় সাড়ে ছ'ঘণ্টার 'রোড-শো'য় বরাবাঁকিও ছুঁয়ে যাবেন প্রিয়াঙ্কা। পথে ৩২টি জায়গায় তাঁর জন্য সংবর্ধনা সভার আয়োজন করা হয়েছে। তাঁর মধ্যে কয়েকটি জায়গায় বক্তৃতা করবেন তিনি। যেতে পারেন বিড়লা মন্দিরেও। সম্প্রতি কংগ্রেসে যোগ দেওয়া রূপান্তরকামী নেত্রী গুলশন বিন্দু আয়োজিত একটি সভাতেও তাঁর হাজির হওয়ার কথা।\nপ্রশাসনিক সূত্রের খবর, তেড়হি বাজার, সাহাবগঞ্জ, রামজানকী মন্দির, রিদগঞ্জের মতো এলাকাগুলি ছুঁয়ে যাবে প্রিয়াঙ্কার 'রোড শো'। ২০০৯ সালের লোকসভা ভোটে কংগ্রেসের টিকিটে জেতা নির্মল ক্ষত্রী এবারও সেখানে হাত চিহ্নের প্রার্থী। উত্তরপ্রদেশ কংগ্রেসের প্রাক্তন সভাপতি নির্মলের হয়ে তোপওয়ালি কোঠি, সুভাষ নগর ফতেগঞ্জ, মকবরা, নাকা-হনুমানগড়ি এলাকার রাস্তায় ঘুরে প্রিয়াঙ্কাকে প্রচার করতে দেখা যাবে।\nলোকসভা নির্বাচনে এবারও আমেঠিতে রাহুল এবং রায়বরেলিতে সনিয়া গান্ধী প্রার্থী। ২০১৪ সালে উত্তরপ্রদেশের ৮০টি আসনের মধ্যে কেবল এই দু'টিই কংগ্রেসের ঝুলিতে এসেছিল। অন্যদিকে গতবার রাজ্যের যে ছ'টি কেন্দ্রে কংগ্রেস দ্বিতীয় স্থান পেয়েছিল, বরাবাঁকি তার অন্যতম। ২০০৯ সালে এই কেন্দ্রে জিতেছিলেন গান্ধী-নেহরু পরিবারের ঘনিষ্ঠ দলিত নেতা পান্নালাল পুনিয়া। ২০১৪ সালে তিনি হেরে যান। এবার পান্নালালের ছেলে তনুজ এই কেন্দ্রে কংগ্রেসের প্রার্থী।\nপ্রিয়াঙ্কার অযোধ্যা সফর নিয়ে ইতিমধ্যেই সরব হয়েছে বিজেপি এবং সঙ্ঘ-ঘনিষ্ঠেরা। যোগী আদিত্যনাথ মন্ত্রিসভার একমাত্র সংখ্যালঘু সদস্য মহসিন রেজা সোমবার বলেন, 'কংগ্রেস তো অযোধ্যাকে ভগবান রামচন্দ্রের জন্মস্থান বলে বিশ্বাসই করে না।' তাঁর অভিযোগ, শীতের সময় সাইবেরিয়া থেকে পরিযায়ী পাখিরা যেমন উড়ে আসে তেমনই ভোটের আগে উত্তরপ্রদেশে এসেছেন প্রিয়াঙ্কা। অন্যদিকে, হনুমানগড়ি মন্দিরের মহন্ত সত্যেন্দ্রনাথ দাসের মন্তব্য, 'রাজনৈতিক উদ্দেশ্যেই অযোধ্যায় আসছেন প্রিয়াঙ্কা। অযোধ্যা সমস্যা কংগ্রেসেরই সৃষ্টি। কংগ্রেস বরাবরই অযোধ্যা নিয়ে রাজনীতি করে এসেছে।'\nস্বস্তিতে তৃণমূল, বিমানবন্দর সোনাকাণ্ডে অভিষেককে আপাত ক্লিনচিট কমিশনের! পরের খবর\nলোকসভা নির্বাচন ২০১৯ প্রিয়াঙ্কা গান্ধী Priyanka Gandhi Loksabha election 2019 amethi\nWeb Title : priyanka gandhi will visit amethi after visiting ayodhya